এবিএম মূসা : পরিবেশ ও উন্নয়ন সাংবাদিকতা\n১১:৫৫ এএম | ২৮ ফেব্রুয়ারি, ২০১৯\n১১:৫৫ এএম | ২৮ ফেব্রুয়ারি, ২০১৯ ১৫ ফাল্গুন ১৪২৫ ২১ জমাদিউস সানি ১৪৪০\nকামরুল ইসলাম চৌধুরী, ছবি: বার্তা২৪\nআজ ২৮ ফেব্রুয়ারি। বরেণ্য সাংবাদিক এবিএম মূসার ৮৮তম জন্মদিন। বাংলাদেশ পরিবেশ সাংবাদিক ফোরামের ৩৬ বছর পূর্তি। এদেশের পরিবেশ আন্দোলন, পরিবেশ মন্ত্রণালয় গঠন আর টেকসই উন্নয়ন সাংবাদিকতার বিকাশে বাংলাদেশ পরিবেশ সাংবাদিক ফোরামের রয়েছে গৌরববোধ করার মতো অবদান। এবিএম মূসা ছিলেন পরিবেশ সাংবাদিক ফোরামের প্রতিষ্ঠাতা সভাপতি। পরিবেশ মন্ত্রণালয় গঠনেও রয়েছে তার অবদান।\nজন্মদিনে প্রয়াত মূসা ভাইয়ের প্রতি রইল বিনম্র শ্রদ্ধা।\nপরিবেশ ও উন্নয়ন সাংবাদিকতার প্রসঙ্গ এলেই আমার চোখে ভেসে ওঠে প্রয়াত সাংবাদিক এবিএম মূসার অতি আপন চেনা চঞ্চল মুখ। মনে পড়ে এসএম আলী, তোয়াব খান, আহমেদ নূরে আলম, শেহাবউদ্দিন আহমেদ নাফা, বদিউল আলম, মোস্তফা কামাল মজুমদারের কথা। স্মৃতিপটে ভেসে ওঠে ড. কাজী ফরজাদ জালাল আর ড. রেজাউল করিমের উৎসাহী উদ্যমী যত সব টেকসই উন্নয়ন আয়োজন।\nআমি বলছি আশি দশকের গোড়া কথা। পরিবেশ ও উন্নয়ন সাংবাদিকতা তখন আমাদের এ অঞ্চলের দেশগুলোতে পল্লবিত সবুজের আচ্ছাদন মেলেছে মাত্র।\nউন্নয়ন আর পরিবেশের দ্বন্দ্ব চিরায়ত। চুম্বকের উত্তর আর দক্ষিণ মেরুর মতোই যেন ধ্রুব সত্য। উন্নয়নের মাশুল গুনতে হয় প্রকৃতিকে, প্রাণবৈচিত্র্যকে, ইকো সিস্টেমকে, সর্বোপরি মানুষকে। আবার মানুষের ক্ষুধা ও দারিদ্র হটাতে, প্রাচুর্যের যোগান দিতেই প্রয়োজন অর্থনৈতিক উন্নয়ন।\nষাটের দশকে এসে প্রাকৃতিক পরিবেশ সংরক্ষণ চিন্তার জন্ম। পরিবেশ বিজ্ঞানীরা আর অর্থনীতিবিদরা ভাবতে শুরু করেন কী করে উন্নয়ন কৌশলে, পরিকল্পনায় পরিবেশ সংরক্ষণ চিন্তাকে একাকার করা যায়। বিশ্ব রাজনীতির পুতুল নাচের রূপক রাজারা বরাবরই সমৃদ্ধির যূপকাষ্ঠে প্রকৃতিকে বিসর্জন দিয়েছেন। গ্লোবাল ভিলেজ কনসেপ্টের বড় বাধাও হলেন তারা। তেমনি এক টালমাটাল স্নায়ুযুদ্ধকালে এলো পরিবেশ ও উন্নয়ন সাংবাদিকতা। আপন ঐতিহ্য সংরক্ষণ চিন্তা, প্রাকৃতিক ভারসাম্য রক্ষার এক নিরবধি প্রয়াস।\nতাপদাহ উন্নয়নের অগ্নি স্রোতে আমার কৃষকের চিরচেনা বীজ যেন হারিয়ে না যায়। চিরসবুজ বৃক্ষরাজি যেন বিপণনী পণ্য গাছকাঠ লুপ্ত না হয়। চিরস্বাদের মিঠাপানির চেনা চেনা মাছগুলো যেন উন্নয়নের রাক্ষুসে প্রজাতি গিলে ফেলতে না পারে। নদ-নদী-খাল-বিলে-জলাভূমিতে দখলদারিত্ব যেন বন্ধ হয়। তেমনি এক টেকসই উন্নয়ন মতবাদ থেকেই পরিবেশ ও উন্নয়ন সাংবাদিকতার জন্ম।\nভবিষ্যত প্রজন্মের অধিকার হরণ না করে, প্রকৃতিকে ধ্বংস না করে কীভাবে উন্নয়ন ঘটানো যায়, তেমনি চিন্তাধারাজাত সাংবাদিকতাই হলো পরিবেশ সাংবাদিকতার মূল কথা। পরিবেশ সাংবাদিকেরা উন্নয়ন নিয়ে যেমনি ভাববেন, তাদের রিপোর্ট, ফিচারে, সম্পাদকীয়, উপ-সম্পাদকীয় লেখার সময় এবং ফটোগ্রাফে ঠিক তেমনি প্রাকৃতি ভারসাম্য সংরক্ষণের বিষয়টিও মাথায় রাখবেন। পরিবেশ সাংবাদিকতা, পরিবেশ আন্দোলন যেন নতুন বিশ্বের শান্তিরই এক বাতাবরণ।\nজাতিসংঘ মহাসচিব কফি আনান দেড় দশক আগে ঢাকায় এসে বাংলাদেশের পরিবেশ বিপর্যয় নিয়ে হুঁশিয়ারি দিয়েছিলেন।কফি আনানের সেই হুঁশিয়ারির সঙ্গে বিজ্ঞানীরা একমত যে, বাংলাদেশ মারাত্মক পরিবেশ বিপর্যয়ের কবলে। আবহাওয়া পরিবর্তনের নির্মম শিকার হচ্ছে বাংলাদেশ। ভবিষ্যতে বিপর্যয় আরো ঘনীভূত হবে। সমুদ্রপৃষ্ঠের উচ্চতা মাত্র এক মিটার বাড়লেই দেশের সাড়ে ১৭ ভাগ ভূমি সাগরতলে হারিয়ে যাবে চিরতরে। কয়েক কোটি লোক পরিবেশ আর জলবায়ু শরণার্থী হবে। বিশ্বের সবচেয়ে যে বড় ম্যানগ্রোভ ফরেস্ট সুন্দরবন, তা সাগর কোলে তলিয়ে যাবে। বাংলাদেশের কৃষি, জীববৈচিত্র্য বিপন্ন হবে।\nমোট কথা হলো, বাংলাদেশের পরিবেশ সমস্যা আর সংকট-এখন আন্তর্জাতিক পরিমণ্ডলে এক আলোচিত বিষয়। আমাদের আর্সেনিক সমস্যা, ঢাকা মহানগরীর বায়ূদূষণের সংকট বিশ্ব পরিবেশ নিয়ে যারা মাথা ঘামান, তাদের উৎকণ্ঠিত করে তোলে। কিন্তু দুর্ভাগ্যজনক হলেও সত্যি, এ দেশের পরিবেশ ভাগ্যবিধাতারা সে ব্যাপারে এখনও তেমন একটা উচ্চকণ্ঠ নন।\nঅথচ পরিবেশ খাতে বাংলাদেশের রয়েছে বেশ কিছু সাফল্য। আন্তর্জাতিক অঙ্গনে নেতৃত্বদানকারী বেশ কিছু পরিবেশ বিজ্ঞানী এবং পরিবেশবাদী রয়েছেন আমাদের। বিশ্ব জুড়ে গর্ব করে বলার মতো আমাদের রয়েছে প্রথম পরিবেশ কর্মপরিকল্পনা। তবু পরিবেশের সব মাপকাঠিতেই বাংলাদেশ পিছিয়ে পড়া এক দেশ। পরিবেশের ঘাত-প্রতিঘাতের নির্মম শিকারও। আঠার কোটি মানুষের জনবহুল এ দেশের জীববৈচিত্র্য ধ্বংসের মুখোমুখি। হারিয়ে যাচ্ছে সবুজ আচ্ছাদন। অবাধে উজাড় হচ্ছে বনরাজি। সুন্দরবন, মধুপুরের শালবন, পার্বত্য বন-বনানী আজ হুমকির সম্মুখীন। বুড়িগঙ্গা, শীতলক্ষ্যা, কর্ণফুলীসহ নদ-নদীগুলোতে চলছে নির্লজ্জ দখলদারিত্ব। পানি দূষণ, বায়ূ দূষণ, আর্সেনিক দূষণ, মাটি দূষণ আমাদের পরিবেশ- প্রতিবেশ সমস্যাকে জটিল করে তুলছে। নানা সরকারি বেসরকারি কর্মসূচী সত্ত্বেও আমাদের পরিবেশ অবক্ষয় ঘটে চলছে দ্রুতগতিতে। পরিবেশ বিষয়ক আইন ও বিধি বিধানের ফাঁকফোকর ও শিথিল প্রয়োগের সুযোগে চলছে নির্বিচার এ ধ্বংসযজ্ঞ এবং ক্রমাবনতি। বাংলাদেশ ব্যাপক জনসংখ্যার ছোট এক দেশ। ১৯৭০ সালে জনসংখ্যা ছিল সাড়ে ৭ কোটি। ২০৩০ সালের মধ্যে বেড়ে দাঁড়াবে ২৫ কোটিতে। অর্থাৎ প্রতি বর্গকিলোমিটারে জনসংখ্যার ঘনত্ব হবে ২০০০ জন। শতাব্দী শেষে লোকসংখ্যা বর্তমানের চেয়ে প্রায় তিনগুণ হচ্ছে। আর এ জন্যে দেশটির প্রধান শঙ্কার কারণ হচ্ছে, টেকসই পরিবেশ বজায় রাখা যাবে কতটুকু? কার্যকর জীবনযাপন ব্যবস্থা গড়ে তোলা আমাদের জন্য বিরাট এক চ্যালেঞ্জ।\nউত্তর-পশ্চিমাঞ্চল অথবা উপকূলীয় এলাকার আর্থ-সামাজিক জীবন, এর কৃষি ভিত্তি অথবা ঘূর্ণিজড়ের প্রচণ্ডতা, বিশ্ব উষ্ণায়ন অথবা টর্নেডোর ভীতি যাই হোক না কেন, বাংলাদেশকে এর পরিবেশ সংরক্ষণের জন্যে একটি প্রতিরক্ষামূলক কর্মপরিকল্পনা গ্রহণ করতে হবে।\nবাংলাদেশ আবহাওয়া পরিবর্তনের এক বড় শিকারে পরিণত হতে পারে বলে বিজ্ঞানীদের আশঙ্কা। এ তো আর অমূলক আশঙ্কা নয়। দেড় দশক আগে জাতিসংঘের মহাসচিব আনান বাংলাদেশ সফরকালে এ ব্যাপারে তাঁর উদ্বেগ প্রকাশ করে গেছেন। পরবর্তী সকল মহাসচিব সে আশংকার কথা জানিয়ে হুঁশিয়ার করেছেন। কিন্তু সমুদ্রপৃৃষ্ঠের উচ্চতা বৃদ্ধিজনিত সম্ভাব্য ব্যাপক ক্ষয়ক্ষতির ব্যাপারে আমাদের পরিবেশ, বন ও জলবায়ু মন্ত্রণালয়, পরিবেশ অধিদপ্তরের আর বন বিভাগের অনেক কর্মকর্তাকে তেমন উৎকণ্ঠা প্রকাশ করতে দেখা যায়নি।\nঅথচ আমাদের এখানে পরিবেশবাদীদের দাবিতেই পরিবেশ ও বন মন্ত্রণালয় গঠিত হয়। বাংলাদেশ পরিবেশ সাংবাদিক ফোরাম (এফইজেবি)সহ সংরক্ষণবাদীদের সেই শোরগোলের কারণেই পরিবেশ ও বন মন্ত্রণালয়ের সৃষ্টি হয়েছে ১৯৮৯ সালে। পরিবেশ অধিদফতরের জন্ম ১৯৭৭ সালে। পরিবেশ আন্দোলনের কারণেই জাতীয় পরিবেশ ব্যবস্থাপনা কর্মপরিকল্পনা (নেমাপ) প্রণীত হয়েছে ১৯৯১-৯৫ সময়কালে। পরিবেশ মন্ত্রণালয়, এনজিও আর পেশাজীবী প্রতিষ্ঠানগুলোর সম্মিলিত প্রচেষ্টার মাধ্যমেই অংশীদারিত্বমূলক এই পরিবেশ পরিকল্পনা তৈরি করা হয় সাধারণ মানুষের মতামতের ভিত্তিতে। তৃণমূলের মানুষ তাদের পরিবেশ ভাবনা এই কর্মপরিকল্পনায় তুলে ধরেন, সমাধানও বাতলে দেন। মন্ত্রণালয়ের সঙ্গে এডাব, এফইজেবি, সিইএনসহ বেসরকারি প্রতিষ্ঠানগুলো কাঁধে কাঁধ মিলিয়ে পরিবেশ কর্মপরিকল্পনা তৈরির কাজটি সম্পন্ন করে বিদেশী বিশেষজ্ঞ ছাড়াই। প্রণীত হয় পরিবেশ সংরক্ষণ আইন ১৯৯৫। তৈরি হয় পরিবেশ সংরক্ষণ বিধি ১৯৯৭। পরিবেশ আইন এবং বিধি প্রণয়নে গুরুত্বপূর্ণ ভূমিকা রাখে এডাব, সিইএন, বেলা, এফইজেবিসহ নাগরিক সমাজ। নবীণ মন্ত্রণালয়ে এসব প্রতিষ্ঠানের সক্রিয় সহযোগিতা, বিশেষজ্ঞদের জ্ঞান ও পরামর্শে পরিবেশ আইন ও বিধি প্রণয়নের মতো জটিল কাজ শুরু হয়। বাস্তবায়িত হয় ইউএনডিপি’র আর্থিক সহায়তায় বিশ্বের সবচেয়ে বড় পরিবেশ কর্মসূচী- টেকসই পরিবেশ ব্যবস্থাপনা কর্মসূচী। নানা আন্তর্জাতিক সম্মেলনে মন্ত্রণালয় বেসরকারি প্রতিনিধিরা একযোগে কাজ করেন। পরিবেশকে ঘিরে রচিত হয় সরকারি বেসরকারি সহযোগিতার এক অনন্য বন্ধন। নেমাপ অর্জন করে আন্তর্জাতিক প্রশংসা। সরকারি বেসরকারি সহযোগিতার এই বন্ধন বিদেশে বাংলাদেশের ভাবমূর্তি উজ্জ্¦ল করে। ব্রাজিলে ১৯৯২ সালে অনুষ্ঠিত ধরিত্রী সম্মেলনে সরকারি-বেসরকারি প্রতিনিধিরা কণ্ঠে কণ্ঠ মিলিয়ে কাজ করেন। ধরিত্রী সম্মেলন-উত্তরকালেও এ ইতিবাচক ধারা অব্যাহত থাকে। ২০১২ সালে রিও+২০ সম্মেলনেও সকলে এক সুরে কথা বলেন। নেমাপের অন্যতম প্রণেতা হিসেবে আমি মনে করি, পরিবেশ সংরক্ষণ ও টেকসই উন্নয়নের স্বার্থে সিকি শতাব্দী আগে তৈরি করা নেমাপ দলিলের হালনাগাদ করা এখন সময়ের দাবি।\nবাংলাদেশ পরিবেশ সাংবাদিক ফোরামের সদস্য আর গণমাধ্যম কর্মীদের ক্লান্তিহীন পরিশ্রমে পরিবেশ বিষয়ক খবরাখবরের পরিমাণ এখন যথেষ্ট বেড়েছে। এদেশের সংবাদপত্রে, রেডিও- টেলিভিশনে ষাটের দশকে পরিবেশ বিষয়ক সংবাদ ছিল প্রায় শূণ্যের কোঠায়। সত্তর ও আশির দশকে শূন্য থেকে ২০ কলাম ইঞ্চিতে তা ঘুরপাক খাচ্ছিল। এখন প্রতিদিনি ২৫০ থেকে ৩০০ কলাম ইঞ্চি পরিবেশ বিষয়ক রিপোর্ট, সম্পাদকীয়, উপ-সম্পাদকীয়, ফিচার, আলোকচিত্র দৈনিক কাগজে প্রতিদিন বেরুচ্ছে। নিয়মিত পরিবেশ বিষয়ক পাতাও প্রতি সপ্তাহে বেরুচ্ছে কয়েকটি কাগজে। টেলিভিশনে ষাট ও সত্তর দশকে নিয়মিত কোনও পরিবেশ বিষয়ক সংবাদ পাওয়া যেতো না। এখন বিটিভিতে প্রতিদিন গড়ে এক থেকে দশ মিনিট পরিবেশ বিষয়ক খবরাখবর ও অনুষ্ঠান থাকছে। অন্যান্য বেসরকারি টিভি চ্যানেলগুলো এবং রেডিওতেও একইভাবে পরিবেশ বিষয় থাকছে। মোট কথা, গুণগত মান যাই হোক না কেন, পরিমাণগত দিক থেকে পরিবেশ বিষয়ক লেখালেখি আর খবরাখবর গত কয়েক দশকে ধীরে ধীরে বেড়েছে। তবে গত কয়েক বছরে পরিবেশ সাংবাদিকদের কল্যাণে তা বেড়েছে অতি দ্রুত গতিতে। গণমাধ্যমের এই ইতিবাচক ও সক্রিয় ভূমিকার কারণে বাংলাদেশে পরিবেশ সংরক্ষণ সামগ্রিক আন্দোলনের রূপ নিয়েছে। এমনকি ওসমানী উদ্যান পর্যন্ত রক্ষা পেয়েছে। বাংলাদেশের পরিবেশ সমস্যা বিশ্ব পর্যায়ে উঠে এসেছে। তবে দুঃখজনক হলেও সত্যি সমস্যা সমাধানে সহযোগিতার হাত তেমন একটা বাড়িয়ে দেয়নি বিশ্ব সম্প্রদায়।\nবার বার তাই কানে ভেসে আসছে জাতিসংঘ পরিবেশ সংস্থার তদানিন্তন নির্বাহী পরিচালক ক্লাউস ট্রপারের কথা, ‘বাংলাদেশ এনভায়রনমেন্টাল ক্লাসিক কেস’। সত্তর দশকে ক্লাউস ছিলেন জার্মান পরিবেশমন্ত্রী। রাইন নদী তখন মারাত্মক দুষিত। তিনি ঝাঁপ দিলেন রাইনে। সাঁতার কাটলেন। ইউরোপের নানা দেশে নানা পরিবেশ জলবায়ু সম্মেলন সেমিনারের যোগ দিতে গিয়ে দেখি, সেই রান নদী এখন দূষণমুক্ত। মার্গারেট থ্যাচার দূূষিত টেমসকে রক্ষার জন্য তাঁর নির্বাচনী ইশতেহারে ‘টেমস বাচাঁও’ শিরোনামে কর্মসূচী রেখেছিলেন। ব্রিটিশ প্রধানমন্ত্রী হয়ে তিনি সত্যি সত্যি টেমস নদীকে বাঁচিয়েছিলেন। আজ টেমসের বুকে ঢেউ খেলে যায়। অথচ আমাদের বুড়িগঙ্গার জন্যে অনেকের মন গলে না। ঢাকার বায়ুতে সীসার পরিমাণ নিয়ে তেমন টনক নড়ে না। আর্সেনিক দূষণে গ্রাম-গ্রামান্তরের কোটি হতদরিদ্র মানুষ আক্রান্ত। নীতিনির্ধারকদের অনেকের সে ব্যাপারে নেই কোন মাথাব্যাথা। সত্যি এ যেন এক নির্লজ্জ ক্ষমাহীন ক্ল্যাসিক কেস। কফি আনানের কথা বোঝার মতো লোকের বড় অভাব এ দেশে। যেমন অভাব কবি আবু জাফর ওবায়দুল্লাহর (প্রয়াত পরিবেশবাদী ওবায়দুল্লাহ খান) কবিতার সুরেলা ধ্বনি মরমী সুর উদ্ধারকারীর। বাংলাদেশের মাটি, নিসর্গ, প্রকৃতি, শস্য-শ্যামল গ্রান্তরের প্রতি অসীম মমত্ববোধ সম্পন্ন এমন উচ্চমানের পরিবেশবাদী কবির জন্ম এ দেশে আর হবে কিনা সন্দেহ!\nপাশের দেশ ভারতে পরিবেশ আইনের কঠোর প্রয়োগ হচ্ছে। ভারতীয় সুপ্রীমকোর্ট এ ব্যাপারে অগ্রণী ভূমিকা পালন করছে। আমাদের সুপ্রীমকোর্ট সে তুলনায় অনেক পিছিয়ে রয়েছে। এ আমাদের আরেক ব্যর্থতা। দেশের বিদ্যমান পরিবেশ আইনগুলো সুষ্ঠু প্রয়োগ হলে জাতির টেকসই উন্নয়ন যাত্রা এগিয়ে যেত অনেকদূর। সরকারি বেসরকারি উদ্যোগ, সমন্বয় আর পারস্পরিক সহযোগিতা পরিবেশ সংরক্ষণে আজ অপরিহার্য।\nদু’দশক আগে সরকার ঢাকা মহানগরী থেকে টু স্ট্রোক থ্রী হুইলার বেবী ট্র্যাক্সি আর দেশব্যাপী পলিথিন নিষিদ্ধ করায় দেশবাসী পরিবেশগত সুফল ভোগ করতে শুরু করেছিলো। তবে, প্রয়োজনের তুলনায় তা ছিল যৎসামান্য। আমাদের নষ্ট রাজনীতির নকল পুতুল রাজাদের মনে রাখা উচিত, চীনের মতো ১৩৫ কোটি মানুষের দেশও আজ দুনিয়া জোড়া পরিবেশ আন্দোলনের সম্মুখ কাতারে থাকতে আগ্রহী। চীনা কমিউনিস্ট পার্টির কংগ্রেসে সবুজ জাতীয় আয় গণনার আর সবুজ উন্নয়ন নীতি কৌশল অনুমোদন তারই প্রমাণ। আরও প্রমাণ চান। কেন, দেখতে পাননি শান্তির জন্যে নোবেল পুরস্কার পেয়েছেন কেনিয়ার বিপ্লবী পরিবেশবাদী ওনানদা মাথাই। জলবায়ু পরিবর্তনের জন্য নোবেলও পেয়েছেন মার্কিন সাবেক উপ-রাষ্ট্রপতি আল গোর ও আইপিসিসি।\n২০০৮ সালে বাংলাদেশ জলবায়ু পরিবর্তন কৌশল ও কর্মপরিকল্পনা (বিসিসিএসএপি) আমরা তৈরি করি। ২০০৯ সালে তা সংশোধিত হয়। বাংলাদেশ প্রথম দেশ যে এটি করেছে। দশ বছর পর এখন এটি জন অংশগ্রহণের ভিত্তিতে দেশীয় বিশেষজ্ঞদের দ্বারা হালনাগাদ করা প্রয়োজন। এ দলিলের অন্যতম প্রণেতা হিসেবে এটি আমার দাবি। তা হলে ২০১৯ সালে বাংলাদেশ জলবায়ু পরিবর্তন কৌশল এবং কর্ম পরিকল্পনার একটি খুব গুরুত্বপূর্ণ সংশোধন দেখতে পাবে। এটির মেয়াদ ২০৩০ সাল পর্যন্ত বাড়ানো প্রয়োজন। সকল জাতীয় পরিকল্পনার মূলধারায় জলবায়ু পরিবর্তন বিষয়টি অন্তর্ভুক্ত করার ওপর জোর দিতে হবে। এতে বাংলাদেশকে জলবায়ু সহিষ্ণু দেশে পরিণত করার জন্য রূপান্তরমূলক অভিযোজন অর্জনের জন্য একটি গুরুত্বপূর্ণ লক্ষ্য অন্তর্ভুক্ত করা প্রয়োজন। এসডিজিগুলোর সঙ্গে ডেল্টা প্ল্যান এবং দেশের ৮ম ও ৯ম পঞ্চবার্ষিক পরিকল্পনার সাথে জলবায়ু পরিবর্তন অভিযোজনকে সংযুক্ত করে সমগ্র সমাজের দৃষ্টিভঙ্গির মাধ্যমে এ লক্ষ্য অর্জন করা দরকার। ব-দ্বীপ পরিকল্পনাটিকেও জনমতের প্রক্রিয়ার মধ্যদিয়ে বাস্তবায়ন করা প্রয়োজন।\nআজ আমাদের শ্লোগান হোক-হটাও দূষণ, বাঁচাও মানুষ। ক্লাউস, মাথাই, কফি আনানের মতো হাজারো পরিবেশবাদীর জন্ম হোক আমার দেশে। আমরা সেই সবুজ বাংলাদেশের সন্ধানে। বাংলাদেশ পরিবেশ সাংবাদিক ফোরামের ৩৬ বছর পূর্তির আনন্দঘন মূহূর্তে সেই হোক সকলের একান্ত কামনা। তাহলেই হয়তো ধরিত্রীর কাছে আমাদের অনেক ঋণের খানিকটা শোধ হবে। পাখ-পাখালির কলকাকলি মুখরিত সবুজ-শ্যামল বাংলাদেশের নদীর ঢেউ, কৃষকের ধানের শীষে ভোরের শিশির ফোঁটার অনিন্দকান্তি, পল্লীবধূদের বীজ তুলে রাখার প্রাণান্তকর প্রয়াস, রয়্যাল বেঙ্গল টাইগারের গর্জন, চঞ্চল হরিণ শাবকের প্রকৃতির কোলে নিশঙ্ক ছুটে চলা, রাখালের বাঁশির সুরেলা সুমধুর ধ্বনিতে পরিবেশ সংরক্ষণে উজ্জীবিত হোক আমাদের এ দেশ। সবুজ উন্নয়নের পথে টেকসই উন্নয়নের অগ্রযাত্রায় শরীক হই।\nকামরুল ইসলাম চৌধুরী: বাংলাদেশ পরিবেশ সাংবাদিক ফোরামের চেয়ারম্যান এবং জাতীয় প্রেস ক্লাবের সাবেক সাধারণ সম্পাদক।\nএবিএম মূসা সাংবাদিক প্রেস ক্লাব জন্মদিন বার্তা২৪


পাবলিক বিশ্ববিদ্যালয়ে সমন্বিত ভর্তি পরীক্ষার দাবি কতটা যৌক্তিক? - মতামত - Dainikshiksha\nপাবলিক বিশ্ববিদ্যালয়ে সমন্বিত ভর্তি পরীক্ষার দাবি কতটা যৌক্তিক?\nআবু জিহাদ | ১৭ আগস্ট , ২০১৭\nগত বছরের ১৪ নভেম্বর বিশ্ববিদ্যালয় মঞ্জুরী কমিশন দেশের পাবলিক বিশ্ববিদ্যালয়গুলোতে সমন্বিত ভর্তি পরীক্ষা নেওয়ার জন্য শিক্ষা মন্ত্রণালয়কে সুপারিশ করেছিল। একজন পাবলিক বিশ্ববিদ্যালয়ের শিক্ষার্থী হিসেবে এক্ষেত্রে কিছু মতামত তুলে ধরতে চাই।\nসমন্বিত ভর্তি পরীক্ষা নেওয়ার অন্যতম প্রধান যুক্তি হচ্ছে পরীক্ষার্থী ও তাদের অভিভাবকদের সময়, শ্রম ও অর্থ সাশ্রয়। শিক্ষার মানোন্নয়ন কিন্তু এক্ষেত্রে মানদণ্ড নয়। শুধু সামান্য কয়েকটি দিন সাশ্রয় ও কয়েক হাজার টাকা বাঁচানোর জন্য প্রচলিত কার্যকর একটি পদ্ধতি থেকে আরেকটি পদ্ধতিতে যাওয়া কোনো যৌক্তিক কথা হতে পারে না। পরীক্ষার্থীদের কাঙ্ক্ষিত বিশ্ববিদ্যালয়ে ভর্তি হতে পারাটাও কিন্তু বড় একটি বিষয়। সুতরাং, সময় ও অর্থ সাশ্রয়ই যদি সমন্বিত ভর্তি পরীক্ষা পদ্ধতি চালু করার প্রধান যুক্তি হয়ে থাকে, তা কিন্তু ধোপে টেকে না। বিশ্বায়নের এই যুগে বাংলাদেশের শিক্ষার্থীরা যখন উচ্চশিক্ষার জন্য ইউরোপ আমেরিকাসহ বিশ্বের বিভিন্ন দেশে পাড়ি জমাচ্ছে সেখানে দেশের মধ্যেই এক জায়গা থেকে আরেক জায়গায় যাতায়াতে সামান্য অসুবিধার বিষয়টিকে ফোকাস করে সমন্বিত ভর্তি পরীক্ষা পদ্ধতি চালু করার যুক্তি কতটুকু যৌক্তিক তা ভেবে দেখা দরকার।\nএছাড়াও দেশের পাবলিক বিশ্ববিদ্যালয়গুলো সমধর্মী নয়। প্রতিটি বিশ্ববিদ্যালয়ই স্বতন্ত্র বৈশিষ্ট্যমণ্ডিত। পাঠ্য বিষয়গুলোতেও রয়েছে অনেক বৈচিত্র্য। তাছাড়া সমন্বিত ভর্তি পরীক্ষা নিতে হলে বিশ্ববিদ্যালয়গুলোর র্যাংকিং করতে হবে, যা অত্যন্ত জটিল বিষয়। এক ধরনের প্রশ্নপত্র দিয়ে সবগুলো বিশ্ববিদ্যালয়ের ভর্তি পরীক্ষা নেওয়াটাও এই পদ্ধতি চালু করার প্রধান অন্তরায়। ভর্তি পরীক্ষার প্রশ্নপত্র কোন বিশ্ববিদ্যালয় প্রণয়ন করবে সেটা নিয়েও জটিলতা দেখা দিতে পারে।\nঅনেকের মনে প্রশ্ন আসতে পারে মেডিক্যাল কলেজগুলোতে যদি সমন্বিতভাবে ভর্তি পরীক্ষা নেওয়া যায় তাহলে পাবলিক বিশ্ববিদ্যালয়গুলোতে কেন নয়? মেডিক্যাল কলেজগুলোর পড়াশোনার ধরন, সিলেবাস সমধর্মী হওয়াতে সমন্বিতভাবে ভর্তি পরীক্ষা নেওয়া গেলেও পাবলিক বিশ্ববিদ্যালয়ের বেলায় সে সুযোগ খুবই কম। আর ফি বছর সরকারি মেডিক্যাল কলেজগুলোর ভর্তি পরীক্ষার প্রশ্নপত্র ফাঁসের বিষয়টিও এড়িয়ে যাওয়ার সুযোগ নেই। দশ থেকে বিশ লক্ষ টাকার বিনিময়ে মেডিক্যালের ভর্তি পরীক্ষার প্রশ্ন বেচাকেনার বিষয়টি ওপেন সিক্রেট বিষয়ে পরিণত হয়েছে। শিক্ষা মন্ত্রণালয় নানা পদক্ষেপ নিয়েও প্রশ্নপত্র ফাঁস ঠেকাতে পারছে না। তাই সামান্য কিছুটা ভোগান্তি লাঘব করতে গিয়ে পুরো ভর্তি প্রক্রিয়া বিষয়টিকে ঝুঁকির মধ্যে ফেলে দেওয়ার কোনো কারণ থাকতে পারে না।\nসর্বোপরি, সমন্বিত ভর্তি পরীক্ষা পদ্ধতিতে একজন পরীক্ষার্থী মাত্র একবারই পরীক্ষা দেওয়ার সুযোগ পাবেন। যেখানে বর্তমানে প্রতিটি বিশ্ববিদ্যালয়ে আলাদা আলাদা পরীক্ষা হওয়াতে একজন কয়েকবার পরীক্ষা দেওয়ার সুযোগ পান। এক বিশ্ববিদ্যালয়ে ভর্তির সুযোগ না পেলেও অন্য বিশ্ববিদ্যালয়ে ভর্তির সুযোগ থাকে যা সমন্বিত ভর্তি পরীক্ষা চালু হলে থাকবে না। বরং তাড়াহুড়ো করে সমন্বিত ভর্তি পরীক্ষা পদ্ধতি চালু করলে দুর্নীতি ও কোচিং সেন্টারের দৌরাত্ম্য আরো বৃদ্ধি পাওয়ার আশঙ্কা রয়েছে। যা ইতোমধ্যে মেডিক্যালে ভর্তির ক্ষেত্রে পরিলক্ষিত হচ্ছে।\nপরিশেষে, প্রচলিত ভর্তি পরীক্ষা পদ্ধতিকে আরো কার্যকর করার জন্য কিছু সুপারিশ তুলে ধরা হলো—\n১) সময় বাঁচানোর জন্য বিশ্ববিদ্যালয়গুলো একই দিনের সকাল-বিকেলে পরীক্ষা নিতে পারে।\n২) অর্থ সাশ্রয়ের জন্য নামমাত্র মূল্যে অথবা বিনামূল্যে ভর্তি পরীক্ষা নেওয়ার ব্যবস্থা করা যেতে পারে।\n৩) উচ্চ শিক্ষার মানোন্নয়নের লক্ষ্যে ও প্রচলিত ভর্তি পরীক্ষা পদ্ধতিকে আরো কার্যকর করার জন্য উচ্চশিক্ষা কমিশন গঠন করা যেতে পারে।\nপ্রচলিত ভর্তি পরীক্ষার সীমাবদ্ধতা সত্ত্বেও তা মন্দের ভালো। কিন্তু মাথা ব্যথা হলে ওষুধ না দিয়ে মাথা কেটে ফেলা বুদ্ধিমানের কাজ হবে না। রাতারাতি কোনো পদ্ধতি চাপিয়ে না দিয়ে বরং দীর্ঘমেয়াদি গবেষণা করেই সমন্বিত ভর্তি পরীক্ষা গ্রহণের মতো বিষয়ে সিদ্ধান্ত গ্রহণ করা উচিত হবে।\nলেখক : সাবেক শিক্ষার্থী, সমাজকল্যাণ ও গবেষণা ইনস্টিটিউট, ঢাকা বিশ্ববিদ্যালয়


ইবনে সিনা মেডিকেল কলেজে এমবিবিএস কোর্সের ওরিয়েন্টেশন অনুষ্ঠিত\nইবনে সিনা মেডিকেল কলেজের এমবিবিএস কোর্স ২০১৮-২০১৯ ইং শিক্ষাবর্ষের ওরিয়েন্টেশন প্রোগ্রাম গত ১০ জানুয়ারি ২০১৯ইং কলেজের মাল্টিপারপাস হলে অনুষ্ঠিত হয়। উক্ত প্রোগ্রামে প্রধান অতিথি হিসেবে উপস্থিত ছিলেন ইবনে সিনা ট্রাস্টের চেয়ারম্যান ও গণপ্রজাতন্ত্রী বাংলাদেশ সরকারের সাবেক সচিব কমোডর (অবঃ) এম. আতাউর রহমান। কলেজের অধ্যক্ষ অধ্যাপক ডা. মো: নজরুল ইসলামের সভাপতিত্বে অনুষ্ঠানে বিশেষ অতিথির বক্তব্য রাখেন ইবনে সিনা ট্রাস্টের সদস্য প্রশাসন অধ্যাপক ড. এ.কে.এম সদরুল ইসলাম, ট্রাস্ট সদস্য অধ্যাপক ড. চৌধুরী মাহমুদ হাসান এবং ট্রাস্ট সদস্য অধ্যাপক ডা. শাহ মোহাম্মদ বুলবুল ইসলাম। স্বাগত বক্তব্য রাখেন কলেজের উপাধ্যক্ষ অধ্যাপক ড. আবু খলদুন আল-মাহমুদ।\nপ্রধান অতিথির বক্তব্যে কমোডর (অব.) এম. আতাউর রহমান বলেন, সৎ, দক্ষ ও নৈতিকতা সম্পন্ন চিকিৎসক গড়ার মহান উদ্দেশ্য নিয়ে ইবনে সিনা মেডিকেল কলেজ ২০০৫ সালে প্রতিষ্ঠা লাভ করেছে। এই কলেজ থেকে পাসকৃত শিক্ষার্থীরা দেশ বিদেশের বিভিন্ন স¦নামধন্য চিকিৎসকা প্রতিষ্ঠানে দক্ষতার সাথে সেবা প্রদান করে যাচ্ছে। ফলে প্রতিষ্ঠানটির সুনাম দেশ তথা দেশের বাহিরেও উত্তোরত্তর বৃদ্ধি পেয়েছে।\nবিশেষ অতিথির বক্তব্যে অধ্যাপক ড. এ. কে. এম সদরুল ইসলাম বলেন, ইবনে সিনা ট্রাস্ট বিগত তিন যুগেরও বেশি সময় ধরে তুলনামূলক কম খরচে সর্বস্তরের মানুষের জন্য আধুনিক ও উন্নততর স্বাস্থ্যসেবা প্রদান করে যাচ্ছে। আর ইবনে সিনা মেডিকেল কলেজ দক্ষ ও দেশপ্রেমিক ডাক্তার গড়ার ক্ষেত্রে এক নতুন মাত্রা যোগ করেছে।\nট্রাস্ট সদস্য ও বিশিষ্ট চক্ষুরোগ বিশেষজ্ঞ অধ্যাপক ডা. শাহ মোহাম্মদ বুলবুল ইসলাম নবীনদের উদ্দেশ্যে বলেন, চিকিৎসা শাস্ত্রে ইবনে সিনা একটি উজ্জল নক্ষত্রের নাম, ইবনে সিনা মেডিকেল কলেজে ভর্তির মধ্যে দিয়ে তোমরাও এই ইতিহাসের অংশ হতে পেরেছ।\nঅনুষ্ঠানে ধন্যবাদ জ্ঞাপন করেন কলেজের মেডিসিন বিভাগের বিভাগীয় প্রধান অধ্যাপক ডা. মো: আব্দুস সবুর। অন্যান্যের মধ্যে বক্তব্য রাখেন এনাটমী বিভাগের বিভাগীয় প্রধান অধ্যাপক ডা. মো: হাবিবুর রহমান, গাইনী এন্ড অব্স বিভাগের বিভাগীয় প্রধান অধ্যাপক ডা. ফারহানা দেওয়ান।\nঅনুষ্ঠানে শিক্ষক, সুধীমন্ডলী ও কর্মকর্তা-কর্মচারীসহ চার শতাধিক ছাত্র-ছাত্রী উপস্থিত ছিলেন। প্রেস বিজ্ঞপ্তি।


‘বাহুবলি-টু’ তে শাহরুখ! - bdnow24.com\nPosted By: bdnow24 February 15, 2017\nBe the first to comment on "‘বাহুবলি-টু’ তে শাহরুখ!"\n‘সব জায়গাতেই খেলতে পারে মেসি’-এনরিকে\n রিয়াল সোসিয়েদাদের বিপক্ষে একটি গোল করার পাশাপাশি দুটি গোল করিয়েছেন লিওনেল মেসি। স্প্যানিশ কাপের কোয়ার্টার-ফাইনালে আর্জেন্টিনা অধিনায়কের ভূমিকায় মুগ্ধ বার্সেলোনা কোচ লুইস এনরিকে। বৃহস্পতিবার…\nরোজ সকালে ৪৫ মিনিট হাঁটলেই ডায়াবেটিসের আশঙ্কা কম\nএবার সাধারণ মানুষের জন্য হাসপাতাল বানাচ্ছেন নায়ক ইলিয়াস কাঞ্চন\nবিনিয়োগ বাড়ানোর জন্য গ্রহণ করা হচ্ছে মহাপরিকল্পনা\nহঠাৎ রোশান ববির শুটিং সেটে পুলিশ !\nগুগল ইউটিউবে আসছে নতু সংগীত সেবা “রিমিক্স”\nভারতে সম্প্রচারিত হবে বিটিভি\nসাইফ চিন্তিত বলিউডে মেয়ের ভবিষ্যত নিয়ে।


kolkata news News : সংবিধান দিবসে কেন্দ্র-রাজ্য সম্পর্ক গুরুত্ব পাক রাজভবনের চর্চায়, বার্তা মমতার - constitution day: west bengal governor jagdeep dhankhar will address the assembly on special session | Eisamay\nconstitution day: west bengal governor jagdeep dhankhar will address the assembly on special session\nসংবিধান দিবসে কেন্দ্র-রাজ্য সম্পর্ক গুরুত্ব পাক রাজভবনের চর্চায়, বার্তা মমতার\nEiSamay.Com | Updated: 23 Nov 2019, 03:24:00 AM\nভারতীয় সংবিধানের ৭০ বছর পূর্তি উপলক্ষ্যে আলোচনার জন্য বিধানসভায় পালিত হবে দু'দিনের অধিবেশন। বিধানসভার অনুষ্ঠানে ধনখড়কে আমন্ত্রণ জানানো প্রসঙ্গে শুক্রবার রাজভবন থেকে জানানো হয়েছে, রাজ্যপাল বিধানসভার অধ্যক্ষের আমন্ত্রণ পেয়েছেন। রাজ্যপাল সম্মেলনে অংশ নিতে আপাতত দিল্লিতে ধনখড়। মঙ্গলবার বিকেলে তিনি বিধানসভায় যাবেন।\nএই সময় ডিজিটাল ডেস্ক: আগামী মঙ্গলবার সংবিধান দিবস উদ্‌যাপিত হবে রাজভবন এবং বিধানসভায়। রাজভবনের অনুষ্ঠানে উপস্থিত থাকতে মুখ্যমন্ত্রী মমতা বন্দ্যেপাধ্যায়কে আমন্ত্রণ জানিয়েছেন রাজ্যপাল জগদীপ ধনখড়। শুক্রবারই বিধানসভার স্পিকার বিমান বন্দ্যোপাধ্যায়ের আমন্ত্রণপত্র পেয়েছেন রাজ্যপাল। তিনি জানিয়ে দিয়েছেন, মঙ্গলবার বিকেলে বিধানসভায় যাবেন। রাজ্যপালের আমন্ত্রণের জবাবে এ দিনই মুখ্যমন্ত্রী মমতা বন্দ্যোপাধ্যায়ের চিঠি পৌঁছেছে রাজ্যপালের দরবারে। রাজভবন সূত্রের খবর, মঙ্গলবার রাজ্যপাল আয়োজিত অনুষ্ঠানে থাকতে পারবেন কিনা, চিঠিতে সেটা স্পষ্ট করেননি মুখমন্ত্রী। তবে ওই অনুষ্ঠানে সংবিধান নিয়ে চর্চায় যুক্তরাষ্ট্রীয় কাঠামো অর্থাৎ কেন্দ্র-রাজ্য সম্পর্কের বিষয়টি গুরুত্ব দিয়ে আলোচনা হওয়া উচিত বলে ধনখড়কে দেওয়া চিঠিতে উল্লেখ করেছেন। রাজ্যপাল রাতে মুখ্যমন্ত্রীর চিঠির প্রাপ্তি স্বীকার করে আশাপ্রকাশ করেছেন মঙ্গলবারের অনুষ্ঠানে মমতা হাজির থাকবেন।\nধনখড় রাজ্যপালের দায়িত্ব নেওয়ার পর থেকে পদে পদে সরকারের সঙ্গে সংঘাতে জড়িয়েছেন। তৃণমূল এতদিন পাল্টা প্রতিক্রিয়া দেওয়ার পর এ বার রাজ্যপালকে সতর্ক করার দাবি তুলেছে। কেন্দ্রীয় স্বরাষ্ট্রমন্ত্রী অমিত শাহের কাছে ধনখড়ের বিরুদ্ধে নালিশ ঠোকার পাশাপাশি সংসদেও তাঁর বিরুদ্ধে সরব হয়েছে শাসকদল।\nনরেন্দ্র মোদীর সরকার যুক্তরাষ্ট্রীয় কাঠামোকে ধ্বংস করছে বলে আগাগোড়া সরব মমতা। ধনখড়কে দিয়ে কেন্দ্রীয় সরকার তাদের অ্যাজেন্ডা কার্যকর করছে বলে অভিযোগ তৃণমূলের। এই পরিস্থিতিতে সংবিধান দিবসে যুক্তরাষ্ট্রীয় ব্যবস্থা রক্ষার বিষয়টি গুরুত্ব সহকারে আলোচনার প্রস্তাব দিয়ে মুখ্যমন্ত্রী কুশলী পদক্ষেপ করেছেন বলে মনে করা হচ্ছে।\nভারতীয় সংবিধানের ৭০ বছর পূর্তি উপলক্ষ্যে আলোচনার জন্য বিধানসভায় পালিত হবে দু'দিনের অধিবেশন। বিধানসভার অনুষ্ঠানে ধনখড়কে আমন্ত্রণ জানানো প্রসঙ্গে শুক্রবার রাজভবন থেকে জানানো হয়েছে, রাজ্যপাল বিধানসভার অধ্যক্ষের আমন্ত্রণ পেয়েছেন। রাজ্যপাল সম্মেলনে অংশ নিতে আপাতত দিল্লিতে ধনখড়। মঙ্গলবার বিকেলে তিনি বিধানসভায় যাবেন। রাজভবন সূত্রে জানানো হয়েছে, রাজ্যপালকে লেখা আমন্ত্রণপত্রে অধ্যক্ষ জানিয়েছেন, সকলে চাইছেন রাজ্যপাল ওই দিন বিধানসভার অধিবেশনে যান। রাজভবন থেকে বলা হয়েছে, রাজ্যপালও চাইছেন রাজ্যভবনের অনুষ্ঠানে মুখ্যমন্ত্রী আসুন।\nওই দিন বিরোধীরা কী করবে? সিপিএম এবং কংগ্রেস জানিয়েছে, তারা কোনও অনুষ্ঠান করছে না। বিজেপির বক্তব্য জানা যায়নি। এদিন সিপিএম বিধায়ক সুজন চক্রবর্তীকে প্রশ্ন করা হয়েছিল, 'আপনারা কি দলীয় স্তরে সংবিধান দিবস উদযাপন করবেন?' প্রশ্নের উত্তরে ক্ষিপ্ত স্বরে তিনি বলেন, 'সংবিধান দিবস কেন পালন করতে যাব? মাথা খারাপ হয়েছে নাকি! সংবিধান দিবস আমরা পালন করছি না।' চলতি বছর সিপিএম এবং সিপিআই-দুই দলই কমিউনিস্ট পার্টির শতবর্ষ যথাযোগ্য মর্যদায় পালন করছে।\nঅন্যদিকে, প্রদেশ কংগ্রেস সভাপতি সোমেন মিত্র জানিয়েছেন, তাঁরা সংবিধান দিবস পালন করছেন না। এই প্রসঙ্গে তাঁর বক্তব্য, 'আমরাই (কংগ্রেস) তো সংবিধান তৈরি করেছিলাম। আমরা আর কি সংবিধান দিবস পালন করব। যাঁরা চিরকাল সংবিধানের প্রতি অশ্রদ্ধা দেখিয়েছেন, সংবিধানকে অসম্মান করেছেন, তাঁরা এখন সংবিধান বিশেষজ্ঞ হয়েছেন। তাঁরাই সংবিধান দিবস পালন করুন।' ১৯৪৯ সালের ২৬ নভেম্বর গণপরিষদে ভারতের সংবিধান গৃহীত হয়। ২০১৫ সালে ভারত সরকার ওই দিনটিকে সংবিধান দিবস হিসাবে ঘোষণা করে।\nঅপেক্ষার অবসান, বড়দিনের আগেই চালু ইস্ট-ওয়েস্ট মেট্রো পরের খবর\nসংবিধান দিবস রাজ্যপাল Mamata Banerjee Jagdeep Dhankhar Constitution Day\nWeb Title : constitution day: west bengal governor jagdeep dhankhar will address the assembly on special session


পৃথিবীর শুরু ও শেষের কথা: মহাবিশ্ব ও প্রলয়ের ঝংকার!!!\nমহাবিশ্ব - কিভাবে এর সৃষ্টি?\nসৃষ্টির আদি থেকে মানুষ এ মহাবিশ্বের সৃষ্টি সম্পর্কে জানতে চেষ্টা করছে, জানতে পেরেছে অনেক কিছুই, আবার অজানাও রয়ে গেছে অনেক। ্যারা মুসলিম তারা বলেন যে আল্লাহ সুবহানাতায়ালা বলেছেন " কুন " আর তারই সাথে সৃষ্টি হয়েছে এ মহাবিশ্বের। ্যারা হিন্দু ধর্মাবলম্বি তারা দাবি করেন ্যে ভগবানের " ওম্ " থেকে এর সৃষ্টি।আর বিজ্ঞান বলে ্যে Super Nova থেকে সৃষ্টি এ মহাবিশ্বের।এখান থেকেই ধর্মের সাথে বিজ্ঞানের মিল পাওয়া ্যায়।\nধর্মের মত্ আর বিজ্ঞানীদের মতের কোন পার্থক্য এখন খুব একটা পাওয়া ্যায় না, কারন আজকের বিজ্ঞান আজ থেকে কয়েকশ বছর আগের মানুষেরা আবিষ্কার করেছিল, শুধু প্রকাশের অপেক্ষায় ছিল পৃথিবী।উপরের ছবিটির মতই প্রকান্ড বিষ্ফোরনের মাধ্যমে সৃষ্টি হয়েছিল আমাদের সৌরজগত। এই Super Nova শব্দটির উৎপত্তি একটি ল্যাটিন শব্দ থেকে ্যার অর্থ এক নতুনের শুরু। বিজ্ঞানিরা বলেন্ ্যে এই Super Nova সংঘটিত হয়েছিল ৩০,০০০ কি.মি./ঘন্টায়। ্যার অর্থ আলোর বেগের ১০%, ্যাই হোক, আপনাদেরকে আর জ্ঞান না দিয়ে আমার মূল ঘটনা শুরু করি।\nমিল্কিওয়ে গ্যালাক্সি এবং এর অবদান\nমিল্কিওয়ে গ্যালাক্সি কি তা কম বেশি আমরা সবাই জানি। রাতের আকাশে তাকালে কখনো কি আপনাদের চোখে পড়েনি এক্‌টি সাদা সরল রেখা ? না পড়লে আজ রাত পর্যন্ত এক্‌টু অপেক্ষা করুন। রাতের আকাশে স্পষ্ট দেখা যায় আমাদের সৌরজগতের মা কে। আপনারা সবাই হয়ত জানেন না যে আমাদের universe-এর সকল সদস্যই সঞ্চারণশীল।কিন্তু কখনো কি ভেবেছেন যে, চাঁদ পৃথিবীর চারিদিকে ঘোরে, পৃথিবী সূর্যের চারিদিকে ঘোরে, কিন্তু সূর্য কার চারিদিকে ঘোরে ? যেহেতু সূর্য নিজে এক্‌টি নক্ষত্র, সুতরাং তার্‌ও তো সঞ্চারণশীল হওয়া উচিৎ। ্যা ভাবছেন ঠিক তাই ! আমাদের সূর্য এই মিল্কিওয়ে গ্যালাক্সির চারপাশেই প্রদক্ষিণ করছে।আর যার কারনে আজ আমাদের এই পৃথিবীর অস্তিত্ব টিকে আছে।\nব্ল্যাক্‌হোল্ - যে শুধু নিতে জানে, কিছু দিতে জানে না !!!\nজীবনে প্রথম যেদিন ব্ল্যাক্‌হোলের ছবি দেখেছিলাম, সত্যি-ই প্রচন্ড অবাক এবং ভয় দুটোই লেগেছিল। আমি মূলতঃ ছোটোবেলা থেকেই Astronomy-র উপর খুব আগ্রহী ছিলাম। তাই যখন Discovery Channel-এ Astronomy বিষয়ক কোন কিছু দেখাতো খুব আগ্রহ নিয়ে দেখতাম।একদিন Discovery Channel-এর " How the universe works " show টি তে এই ব্ল্যাক্‌হোলের ছবি দেখলাম। ঠিক উপরের ছবিটির মতই ভয়ংকর ! ব্ল্যাক্‌হোল্ মূলতঃ কোন তারা-র মৃত অবস্থা।\nআমাদের এই সৌরজগতে প্রায় বিলিয়ন খানেক তারকা আছে যাদের আয়তন সূর্যের চাইতে লক্ষ গুন বেশি। এই সব তারকার যখন জ্বালানী শেষ হয়ে যায়, তখন তাদের আর জ্বালানী দেয়ার ক্ষমতা না থাকার ফলে সে তার চারপাশ থেকে জ্বালানী টান্‌তে শুরু করে।বিজ্ঞানীদের মতে, এক্‌টি ব্ল্যাক্‌হোল্ মাত্র ১ সে.মি. যখন কিনা তার সৃষ্টি হয় ! কি অদ্ভুত ! আর সেই সৃষ্টি করে আমাদের মহাজগতে এক প্রলয়।\nমাত্র কয়েক বিলিয়ন মিলি সেকেন্ডের মধ্য সৃষ্টি হওয়া এই ব্ল্যাক্‌হোল্ তার চারপাশের সব কিছু কে টেনে নিতে শুরু করে এবং যেহেতু এর আয়তন মাত্র ১ সে.মি. তাই তার প্রয়োজনের অতিরিক্ত তার দুই পাশ দিয়ে গ্যাস আকারে বের করে দেয়, আর এই গ্যাস বের হওয়ার সময় প্রচন্ড চাপের কারনে যে বিষ্ফোরণ হয় তার নাম-ই Super Nova.\nআর ঠিক এর পর-ই সৃষ্টি হয় এক প্রলয়ংকারীর।যার নাম ব্ল্যাক্‌হোল্।নিচের ছবি দুটি Super nova-র মাঝের ও পরের।\nএর-ই সাথে শুরু হয় এক প্রলয়ংকারীর যাত্রা।\nপৃথিবীর প্রতি ব্ল্যাক্‌হোলের THREAT\nবিজ্ঞানীরা বলছেন যে, আমাদের মিল্কিওয়ে গ্যালাক্সির কেন্দ্রে একটি ব্ল্যাক্‌হোল্ রয়েছে।এবং আমরা ইতিমধ্যেই জেনেছি যে সূর্য মিল্কিওয়ে গ্যালাক্সির চারিদিকে ঘুরছে। আর যেহেতু ব্ল্যাক্‌হোলের আকর্ষণ শক্তি আমাদের মহাবিশ্বের যে কোন গ্রহ নক্ষত্র কে টেনে নিতে পারে সুতরাং সূর্যকে টেনে নেয়া এর পক্ষে কোন ব্যাপার-ই নয়। কারন সূর্যের চেয়ে , কয়েক লক্ষ কোটি গুন বড় নক্ষত্র এর শিকার হয়েছে। আর পৃথিবী তো কোন ছাড় !!!\nতবে কি যে Super Nova-র মাধ্যমে এই পৃথিবীর সৃষ্টি, তার মাধ্যমেই এর ধ্বংস হবে ? এর উত্তর পেতে বিজ্ঞানীরা আজও প্রচেষ্টা চালিয়ে যাচ্ছেন, পাঠাচ্ছেন কোটি কোটি মুল্যের Space Shuttle অজানার উদ্দ্যেশ্যে।\nসূত্র: এখান থেকে


প্রেম ও অনৈতিক ব্যবসা নিয়ে দুই অভিনেত্রীর তর্ক | Dainik Sakalbela\nHome » বিনোদন » প্রেম ও অনৈতিক ব্যবসা নিয়ে দুই অভিনেত্রীর তর্ক\nসম্প্রতি একটি সংবাদমাধ্যমে ‘সুইসাইড আজকাল একটি ফ্যাশন হয়ে গিয়েছে’ এমন মন্তব্য করে স্বস্তিকার নামে সংবাদ প্রকাশ করে। সেই খবর প্রকাশ্যে আসতেই স্বস্তিকার বিরুদ্ধে সমালোচনায় সরব হন নেটিজেনদের একাংশ! ঠিক সেই প্রতিবেদনটিই শ্রীলেখা নিজের ফেসবুকে পোস্ট করে লেখেন ‘বাহ!’ এরপরই দুই অভিনেত্রীর বিতর্ক তুঙ্গে।\nএদিকে সংশ্লিষ্ট সংবাদমাধ্যমে স্বস্তিকার নামে যে খবর প্রকাশিত হয়েছে, তা ভিত্তিহীন বলে দাবি করেছেন স্বস্তিকা নিজে। প্রমাণস্বরূপ ফেসবুকে তিনি একটি পোস্টও করেছেন যে, ‘সত্যি খবরের থেকে আজকাল বোধহয় সবাই গুজবেই বেশি কান দেন! সুশান্তের মৃত্যুতে আমি ব্যক্তিগতভাবে শোকাহত। সেখানে আমার নামেই কি না এমন খবর ছড়িয়ে দেওয়া হয়েছে?’\nএ প্রসঙ্গে শ্রীলেখার উত্তর, অনেক কিছুরই তো আজকাল ভুল ব্যাখ্যা চলছে। তার মন্তব্যের যেমন ভুল ব্যাখ্যা করেছেন স্বস্তিকা। অভিনেত্রীর কথায়, ইন্ডাস্ট্রির প্রেমের প্রসঙ্গ তুলেছিলেন তিনি, কিন্তু স্বস্তিকা মুখোপাধ্যায় সেই প্রসঙ্গে বলতে গিয়ে ‘স্লাট’ শব্দ ব্যবহার করেছেন। তাহলে প্রেম আর অনৈতিক ব্যবসা কি এক? প্রশ্ন তুলেছেন শ্রীলেখা মিত্র।\nPrevious: করোনায় গত ২৪ ঘণ্টায় দেশে মৃত্যু ৪৫ জন,শনাক্ত ৪০১৪ জন\nNext: যে কারণে মহেশ ভাটের কাছে ছুটে যেতেন রিয়া, ফের বিতর্ক


অ্যালান নটঃ উইকেটের পেছনের মহানায়ক\n২৫ নভেম্বর, ২০১৮ | আপডেট: ২৫ নভেম্বর, ২০১৮\nঅনেকের চোখেই ক্রিকেটের সর্বকালের সেরা উইকেটরক্ষক হলেন অ্যালান নট। 'সর্বকালের সেরা' কিনা সেটা অবশ্য তর্কসাপেক্ষ ব্যাপার। কেননা এই প্রসঙ্গ উঠলে লেস এমিস, গডফ্রে ইভান্স, বার্ট ওল্ডফিল্ড, রডনি মার্শ, ইয়ান হিলি, ওয়াসিম বারী, ডেনিস লিন্ডসে, ডন ট্যালন, বব টেইলর, মার্ক বাউচার, জেফ্রি ডুজন, অ্যাডাম গিলক্রিস্টদের নামগুলোও এসে যায় অবধারিতভাবে। তবে ইংল্যান্ডের ইতিহাসে অবিসংবাদিত সেরা উইকেটকিপার যে তিনিই, এ নিয়ে কারও দ্বিমত থাকার কথা নয়।\nজিওফ্রে বয়কটের মতে, “In the entire land (England) there was no one who came anywhere near his (Knott) perfection behind the stumps — and arguably no one in the rest of the world did so either.”\n১৯৪৬ সালের ৯ এপ্রিল, ইংল্যান্ডের কেন্টে জন্মগ্রহণ করেন ২৮৫টি আন্তর্জাতিক ডিসমিসালের মালিক, সর্বকালের অন্যতম সেরা এই গ্লোভম্যান। সত্যি বলতে নটের রক্তেই মিশে ছিল উইকেটকিপিং। অ্যালানের বাবা এরিক নটও ছিলেন উইকেটরক্ষক। মাত্র চার বছর বয়সে ছেলের হাতে তুলে দিয়েছিলেন একজোড়া কিপিং গ্লাভস। বাড়ির আঙিনায় বাপ-ছেলে মিলে দিনভর চলত কিপিং অনুশীলন। অ্যালান নটের ক্রিকেটার হবার পেছনে সবচেয়ে বড় অনুপ্রেরণা ছিলেন যে তাঁর বাবা, একথা বলার অপেক্ষা রাখে না।\nছোটবেলায় স্কুলে পড়া অবস্থাতেই তিনি নজরে পড়ে যান ইংল্যান্ডের সাবেক কিপিং লিজেন্ড লেস এমিসের। ১২ বছর বয়সী অ্যালান নটের চমৎকার গ্লোভওয়ার্ক দেখে প্রথম দর্শনেই যারপরনাই মুগ্ধ হয়েছিলেন এমিস।\nলেস এমিসের ভাষায়, “ওকে আমি প্রথম দেখি ক্যান্টারবুরি হাইস্কুলে। কিপিং করছিল। আমার স্পষ্ট মনে আছে, লেগ সাইডে অবিশ্বাস্য ক্ষিপ্রতায় তিনটা স্টাম্পিং আর ডানদিকে ঝাঁপিয়ে পড়ে দুর্দান্ত একটা ক্যাচ লুফে নিয়েছিল সে। ওইদিনই বুঝেছিলাম, এই ছেলেই হতে চলেছে ইংল্যান্ডের ভবিষ্যৎ কিপিং লিজেন্ড।”\nটেকনিক্যালি ইতিহাসের সেরা উইকেটরক্ষকদের একজন মানা হয় অ্যালান নটকে। উইকেটের পেছনে গ্লাভস হাতে তাঁর সাবলীল নড়াচড়া, স্বচ্ছন্দ উপস্থিতি সহজেই নজর কাড়ত। তাঁর ছিল অসামান্য রিফ্লেক্স, গভীর মনঃসংযোগ এবং স্ট্যামিনা। প্রেজেন্স অফ মাইন্ড ছিল অতুলনীয়, প্রতি মুহূর্তে তৎপর থাকতেন। স্টান্স, ফুটওয়ার্ক, পজিশনিং, মুভমেন্ট, কালেকশন এসবও খুব ভাল ছিল।\nবোলারদের খুব ভাল ফলো করতে পারতেন; ডান বাম দুইপাশেই ঝাঁপাতে পারতেন অনায়াসে। বলের গতিপথ অ্যান্টিসিপেশন ও ভিজ্যুয়ালাইজেশনের ক্ষমতা ছিল প্রায় নিখুঁতের কাছাকাছি। বলটা শেষ মুহূর্তে কতখানি বাঁক নেবে কিংবা লাফিয়ে উঠবে সেটা ধরে ফেলতে পারতেন খুব সহজেই।\nশুধু তাই নয়, মাঠে তাঁর প্রাণবন্ত ও চনমনে উপস্থিতি দলের বাকি সবার জন্য ছিল অনুপ্রেরণার উৎস। ফিটনেস ও এনার্জি লেভেল ছিল ঈর্ষণীয়; এটা-সেটা করে প্রতি মুহূর্তে দলের সবাইকে চাঙা রাখার চেষ্টা করতেন।\nঅ্যালান নট সম্পর্কে উইজডেন লিখেছে, “Alan Knott wasamaster with the gloves - nimble, precise and smooth in everything that he did.”\nবিখ্যাত ক্রীড়া সাংবাদিক সাইমন ওয়াইল্ডের মতে, "A natural gloveman, beautifully economical in his movements and armed with tremendous powers of concentration".\nউইকেটকিপিংয়ের ক্ষেত্রে নট ছিলেন একজন পারফেকশনিস্ট। নিজের পারফরম্যান্স যত ভালই হোক, কখনও তৃপ্ত হতেন না; আরও নিখুঁত হওয়ার চেষ্টা করতেন।\nসাবেক ইংলিশ অধিনায়ক কলিন কাউড্রের ভাষায়, “I think he is the most gifted and dedicated cricketer one could ever wish to play with, never satisfied with his performance and always seeking for perfection.”\nরোদ থেকে বাঁচার জন্য জার্সির কলার উঁচু করে রাখাটা ছিল তাঁর ট্রেডমার্ক। জার্সি কিংবা শার্টের হাতাটাও সবসময় গুটিয়ে রাখতেন কনুই পর্যন্ত। এতে নাকি তাঁর ডাইভ দিতে সুবিধা হত। পছন্দের কিপিং গ্লাভস নির্বাচনের ব্যাপারেও তিনি ছিলেন বেশ সৌখিন।\nইংল্যান্ডের সাবেক উইকেটরক্ষক বব টেইলর একবার বলেছিলেন, “Knott preferred strong-backed gloves with full webbing and plenty of padding in the palms, wearing two pairs of Chamois inners with strips of plasticine across the palms.”\n১৯৬৭ সালে পাকিস্তানের বিপক্ষে নটের টেস্ট অভিষেক। টেস্ট ক্যারিয়ারের অভিষেক ইনিংসেই আউট হয়েছিলেন শূন্য রানে। ওই টেস্টে তাঁর অর্জন বলতে ছিল ৭টি ডিসমিসাল। একটিও বাই রান না দিয়ে উইকেটের পেছনে নিজের জাতটা চিনিয়েছিলেন অভিষেকেই।\nঅ্যালান নটরা যে সময়ে খেলতেন তখন একজন উইকেটকিপারের কাজ ছিল শুধুই কিপিং করা। স্পেশালিষ্ট কিপার হিসেবে দলে সুযোগ পাওয়ার ক্ষেত্রে সবার আগে কিপিং স্কিলটাই প্রাধান্য পেত। ব্যাটিং নয়; বরং দুর্দান্ত কিপিংয়ের জন্যই ১৯৭০ সালে উইজডেন মনোনীত বর্ষসেরা ক্রিকেটারের পুরস্কার জিতেছিলেন তিনি!\n১৯৭০-৭১ ও ১৯৭৭ সালের অ্যাশেজ জয়ের পেছনে উইকেটকিপার অ্যালান নটের অনবদ্য গ্লোভওয়ার্কের একটা বড় ভূমিকা ছিল বলে মনে করেন অনেকে। ১৯৭১ সালে 'সিরিজ নির্ধারনী' ঐতিহাসিক সিডনি টেস্টের ভাগ্য গড়ে দিয়েছিল নটের ৫টি অসাধারণ ক্যাচ ও ২টি দুর্ধর্ষ স্টাম্পিং। প্রথম ইনিংসে ডগ ওয়াল্টার্স এবং দ্বিতীয় ইনিংসে গ্রেগ চ্যাপেলকে করা স্টাম্পিং দুটোই ছিল ম্যাচের টার্নিং পয়েন্ট।\nওই সিরিজ সম্পর্কে ইংলিশ অধিনায়ক রে ইলিংওয়ার্থ বলেছিলেন, ”নট এতটাই নিখুঁত ও দুর্দান্ত ছিলেন যে এর চাইতে ভাল কিপিং করা বোধ হয় না সম্ভব”।\nভাবা যায়, ১৯৭৪ সালে ইংল্যান্ডের ঘরোয়া টুর্নামেন্ট জিলেট কাপে একবার পরপর দুই ম্যাচে 'ম্যাচসেরা' হয়েছিলেন শুধুমাত্র কিপিং পারফরম্যান্স দিয়ে!\nসর্বকালের অন্যতম সেরা বাঁহাতি স্পিনার ডেরেক আন্ডারউডের সাথে ভয়ঙ্কর এক জুটি গড়ে তুলেছিলেন অ্যালান নট। টেস্টে সর্বমোট ১৯৮টি ডিসমিসালের অংশীদার তাঁরা দুজন। অ্যালান নটের ক্যারিয়ারের সেরা দুটো 'কিপিং মোমেন্ট'ও এসেছিল আন্ডারউডের কল্যাণেই। ১৯৭১ সালে সিডনি টেস্টে ডগ ওয়াল্টার্স এবং ১৯৭৬ সালে ওভালে লরেন্স রো'কে অবিশ্বাস্য ক্ষিপ্রতায় স্টাম্পিং করেছিলেন নট; দুটোই আন্ডারউডের বলে।\nঅনেকেই বলতেন, অ্যালান নটের হাতে নাকি জাদু আছে! আন্ডারউডের 'বিপজ্জনক' ইনসুইঙ্গিং আর্ম বল কিংবা প্রায় ৯০ ডিগ্রি টার্ন করে বেরিয়ে যাওয়া দ্রুতগতির আউটস্পিনারগুলো সামলাতেন অবিশ্বাস্য দক্ষতায়। কোন বলটা বেশি টার্ন করবে, কোন বলটা ব্যাটের কানা ছুঁয়ে ডান কিংবা বাঁদিকে ছুটে আসবে, সেটা যেন আগেভাগেই নির্ভুল অনুমান করতে পারতেন তিনি।\nতবে কিপিংয়ের পাশাপাশি ব্যাটিংটাও ভাল জানতেন নট। ব্যাট করতেন লোয়ার মিডল অর্ডারের ৭-৮ নম্বরে। ইতিহাসের প্রথম উইকেটকিপার হিসেবে পেরিয়েছিলেন টেস্টে চার হাজার রানের মাইলফলক।\nনটের একটা বিশেষ ক্ষমতা ছিল, যেকোন মুহূর্তে পালটা আক্রমণ করে খেলার মোড় ঘুরিয়ে দিতে পারতেন। ক্লিন হিটিংয়ে তাঁর সমকক্ষ সমগ্র ব্রিটেনে আর কেউ ছিল না। মেজাজ হারাতেন না কখনও; ম্যাচের পরিস্থিতি বুঝে ধরে খেলার কৌশলটাও রপ্ত করেছিলেন দারুণভাবে। উইকেটের চারপাশে অনায়াসে খেলতে পারতেন চমৎকার সব স্ট্রোক। দ্রুত বলের লেংথ রিড করতে পারতেন, স্পিনের বিপক্ষে পায়ের কাজ ছিল দেখার মত। বিশেষ করে সুইপ আর স্কয়ার কাটে ছিলেন দারুণ পারদর্শী।\nঅ্যালান নটের ব্যাটিং সম্পর্কে উইজডেন বলছে, “His range of strokes made him an extremely dangerous counter-attacker.”\n১৪ বছরের আন্তর্জাতিক ক্যারিয়ারে তাঁর স্মরণীয় ইনিংসের সংখ্যাটাও নেহায়েত কম নয়। ১৯৬৭-৬৮ সালের 'ঐতিহাসিক' ব্রিজটাউন টেস্টে অ্যালান নটের ২৬০ বলে ৭৩ রানের হার না মানা ইনিংসটি সর্বকালের সেরা 'ম্যাচ সেভিং' ইনিংসের লিস্টে ওপরের দিকেই রাখা হয়। মাত্র ৪১ রানে ৫ উইকেট পড়ে যাওয়ার পর পঞ্চম দিনের ব্যাটিং দুরূহ পিচে টেইলএন্ডারদের নিয়ে 'দুঃসাহসিক' লড়াই চালিয়েছিলেন তিনি। এক পর্যায়ে ৯ উইকেট হারালেও অ্যালান নটের অবিশ্বাস্য দৃঢ়তায় নিশ্চিত পরাজয়ের হাত থেকে ম্যাচ বাঁচাতে সক্ষম হয় ইংল্যান্ড। নট সেদিন এতটাই অবিচল ছিলেন যে অফ স্পিনার ল্যান্স গিবস একাই ৬ উইকেট নিয়েও জেতাতে পারেন নি ক্যারিবীয়দের।\nএছাড়াও তাঁর টেস্ট ক্যারিয়ারে আরও বেশ কয়েকটি উল্লেখযোগ্য ইনিংস রয়েছে। সেগুলো হল- অস্ট্রেলিয়ার বিপক্ষে ট্রেন্টব্রিজে ১৩৫, অ্যাডিলেইডে ১০৬; ওয়েস্ট ইন্ডিজের বিপক্ষে হেডিংলিতে ১১৬, পোর্ট অব স্পেনে ৬৯*; পাকিস্তানের বিপক্ষে করাচীতে ৯৬*, বার্মিংহামে ১১৬; নিউজিল্যান্ডের বিপক্ষে অকল্যান্ডে ১০১ ও ৯৬; ভারতের বিপক্ষে বেঙ্গালুরুতে ৮১*, ফিরোজ শাহ কোটলায় ৭৫।\nঅ্যালান নট তাঁর ক্যারিয়ারের সেরা সময়টা পার করেছেন ১৯৬৭-১৯৭৭ সাল পর্যন্ত ১০টা বছর। ষাট ও সত্তর দশকের গুরুত্বপূর্ণ এই সময়টাতে খেলেছেন টানা ৮৯টা টেস্ট; ছিলেন দলের অপরিহার্য সদস্য।\nক্যারিয়ার জুড়েই উইকেটের সামনে-পেছনে পারফর্ম করে গেছেন অবিশ্বাস্য ধারাবাহিকতার সাথে। কিন্তু সাবেক এই ক্রিকেট তারকার খেলোয়াড়ি জীবনের শেষ পরিণতিটা মোটেই সুখকর নয়। অ্যালান নটের ক্যারিয়ারে সর্বনাশ ডেকে এনেছিল 'কেরি প্যাকার ওয়ার্ল্ড সিরিজ' এবং 'বিদ্রোহী' সাউথ আফ্রিকা সফর।\n১৯৭৭ সালে 'কেরি প্যাকার' সিরিজ খেলতে গিয়ে নিষিদ্ধ হয়েছিলেন ৩ বছরের জন্য। ফিরে আসার পরও ছিলেন উপেক্ষিত। এরপর ১৯৮১-৮২ সালে রেবেল ট্যুরে গিয়েছিলেন দক্ষিণ আফ্রিকায়। যার ফলশ্রুতিতে আরও একবার জুটেছিল ৩ বছরের নিষেধাজ্ঞা। এরপর আর ফিরতে পারেন নি। ফলে ৯৫ টেস্ট আর ২০ ওয়ানডেতেই থেমে যায় তাঁর আন্তর্জাতিক ক্রিকেট অধ্যায়।\n৯৫ টেস্টে অ্যালান নট রান করেছেন ৪ হাজার ৩৮৯। সেঞ্চুরি ৬টি, ফিফটি ৩০টি। দুঃখের বিষয় যে তিনি নার্ভাস নাইন্টিজের শিকার হয়েছেন ৪ বার! উইকেটের পেছনে ক্যাচ নিয়েছেন ২৫০টি এবং সফল স্টাম্পিং করেছেন ১৯ বার।\nউল্লেখ্য, অবসর গ্রহণের সময় তাঁর ২৬৯টি ডিসমিসালের রেকর্ডই ছিল টেস্ট ক্রিকেটে সর্বোচ্চ।\nআন্তর্জাতিক ক্রিকেটের পাশাপাশি তাঁর ফার্স্ট ক্লাস ক্যারিয়ারটাও বেশ সমৃদ্ধ। ১৯৬৪ থেকে ১৯৮৫ পর্যন্ত টানা ২২ বছর কাউন্টি ক্রিকেট খেলেছেন কেন্টের হয়ে। ৫১১টি প্রথম শ্রেণির ম্যাচে তাঁর ডিসমিসালের সংখ্যা ১৩৪৪টি! এছাড়া ব্যাট হাতে ১৭টি সেঞ্চুরি ও ৯৭টি ফিফটিসহ রান করেছেন ১৮ হাজারেরও বেশি।\n২০০৮ সালে ইংল্যান্ডের বিখ্যাত 'দ্য টেলিগ্রাফ' পত্রিকার এক আর্টিকেলে অ্যালান নটকে 'সর্বকালের সেরা কিপার-ব্যাটসম্যান' হিসেবে অভিহিত করেন স্বনামধন্য ক্রীড়া সাংবাদিক মাইকেল হেন্ডারসন। তিনি বলেছিলেন, “So far world cricket has been blessed with several remarkable glovemen. And amidst all the eminent men who have crouched behind the wicket, none have touched the levels of sustained brilliance as Alan Knott.”\n২০০৯ সালে অ্যালান নটকে আইসিসি ক্রিকেট 'হল অব ফেমে' অন্তর্ভুক্ত করা হয়। ২০১৩ সালে উইজডেন নির্বাচিত 'সর্বকালের সেরা' টেস্ট একাদশেও একমাত্র উইকেটকিপার হিসেবে নটকেই বেছে নিয়েছিলেন ক্রিকেটবোদ্ধারা৷\nউইকেটকিপিংয়ের আদ্যোপান্ত নিয়ে 'Stumper's View' নামের চমৎকার একটি বইও লিখেছেন ইংরেজ কিংবদন্তি অ্যালান নট। সেই বই থেকে কয়েকটা লাইন হুবহু তুলে দিচ্ছি।\n“What are the main essentials of wicket keeping? Really, there are two - an ability to sight the ball early and then to catch it, whether it comes fromadelivery,ahit, orathrow-in.”\nশেষ করব একটি ভিন্ন প্রসঙ্গ দিয়ে। টেস্টে ১ বলে ৭ রান তোলার বিরল কীর্তির অধিকারী সাবেক এই উইকেটকিপার ব্যাটসম্যান। ১৯৭৬ সালে হেডিংলি টেস্টে ওয়েস্ট ইন্ডিজের বিপক্ষে 'ওভারথ্রো'র সৌজন্যে ১ বল থেকে ৭ রান পেয়েছিলেন অ্যালান নট। ডানহাতি পেসার ভ্যানবার্ন হোল্ডারের বলটা এক্সট্রা কাভারে ঠেলেই এক রানের জন্য ছুটেছিলেন দুই ব্যাটসম্যান অ্যালান নট আর টনি গ্রেগ। ফিল্ডার ছিলেন বার্নার্ড জুলিয়েন। কিপারের উদ্দেশ্যে ছোঁড়া তার বাজে ওভারথ্রোটা ডিপ স্কয়ার লেগ থেকে কুড়িয়ে আনেন অ্যান্ডি রবার্টস। দুই ব্যাটসম্যান ততক্ষণে দৌড়ে ৩ রান নিয়ে ফেলেছেন। বোলিং প্রান্ত বরাবর রবার্টসের জোরালো থ্রো। কিন্তু একি! সেটাও ছিল লক্ষ্যভ্রষ্ট! রবার্টসের দিশাহীন থ্রোটা ডিপ এক্সট্রা কভার অঞ্চল দিয়ে চলে যায় সীমানার বাইরে। ৭ রান!


Home খবর দেশ দ্রুত সংক্রামক হলেও দূরে রাখা যায় ওমিক্রনকে, তবে কঠোর ভাবে মানতে হবে...\nওমিক্রন ভ্যারিয়েন্টের কারণে বিশ্বব্যাপী দ্রুত বৃদ্ধি পাচ্ছে করোনা। সারা বিশ্বের স্বাস্থ্য পরিষেবা ব্যবস্থায় এর জোরালো প্রভাব পড়তে শুরু করেছে। তবে কঠোর ভাবে কিছু নিয়ম মেনে চললে ওমিক্রন সংক্রমণ মোকাবিলা সহজ হতে পারে।\n1. মাস্ক, শারীরিক দূরত্ব\nবাইরে গেলে মাস্ক অথবা জোড়া মাস্ক পরুন এবং যতটা সম্ভব শারীরিক দূরত্ব মেনে চলুন।\n2. মাস্কের সঠিক ব্যবহার\nমাস্কটি সঠিক ভাবে ব্যবহার করুন। শুধুমাত্র কানে বা চিবুকে লাগিয়ে রাখবেন না।\n3. স্যানিটাইজেশন করুন\nসাবান দিয়ে হাত ধুয়ে নিন বা অ্যালকোহল-যুক্ত স্যানিটাইজার দিয়ে স্যানিটাইজ করুন।\n4. হালকা ভাবে নেবেন না\nকোনো ভাইরাস সংক্রমণকেই হালকা ভাবে নেওয়া উচিত নয়। প্রয়োজনে টেস্ট করান এবং চিকিৎসকের পরামর্শ নিন।\n5. নজর দিন খাবার-ঘুমে\nসঠিক সময়ে খাওয়া-দাওয়া করুন। পুষ্টিকর খাবারের পাশাপাশি জোর দিতে হবে পর্যাপ্ত ঘুম এবং ব্যায়ামে।\n6. টিকাকরণে জোর\nবিশেষজ্ঞদের মতে, টিকাপ্রাপ্তদের কাছে ডেল্টার থেকে কম বিপজ্জনক প্রমাণিত হচ্ছে ওমিক্রন।\n7. এড়িয়ে চলুন\nদৈনন্দিন জীবনে অস্বাস্থ্যকর জিনিস এড়িয়ে চলুন। ধূমপান থেকে মদ্যপান ঝুঁকির কারণ হতে পারে।\n8. প্রশাসনের কোভিডবিধি\nকরোনা সংক্রমণ রুখতে নাইট কারফিউ-সহ বিশেষ নির্দেশিকা জারি করেছে প্রশাসন, মেনে চলুন।\nপূর্ববতীখরচ বাড়ছে দূরপাল্লার ট্রেনে, জানুন কোন শ্রেণিতে কত\nপরবর্তীকলকাতায় বন্ধ হল সংক্রমণের ঊর্ধ্বমুখী যাত্রা, বাকি জেলাগুলিতে অবশ্য বৃদ্ধি অবিরাম


নেহা ধুপিয়া কি প্রেগনেন্ট? – Journalbd News\nনেহা ধুপিয়া কি প্রেগনেন্ট?\nঅঙ্গদ সম্প্রতি এক সাক্ষাত্কারে বলেন, ‘‘যে প্ল্যাটফর্মে একে অপরের সঙ্গে খোলামেলা আলোচনা করা যায় তার অপব্যবহার করা কখনও উচিত নয়। যদি কোনও গঠনমূলক মতামত থাকে, দিন। কিন্তু নোংরা মতামত দেবেন, আর নেহার স্বামী হিসেবে আমি সেটা মেনে নেব, এটা তো হতে পারে না। যদি ভাল কিছু না বলতে পারেন তো বলবেন না…।’


সর্বাধিক বিক্রীত আইফোন কোনটি? - যশোর নিউজ ২৪: Jessore News 24:\nসর্বাধিক বিক্রীত আইফোন কোনটি?\non ২০:৪৩0Comment\nগত সেপ্টেম্বরে নতুন তিন আইফোন উন্মোচন করেছে অ্যাপল। এগুলো হলো আইফোন এক্সআর, আইফোন এক্সএস ও আইফোন এক্সএস ম্যাক্স। ডিভাইস তিনটির বিক্রি প্রত্যাশা ছুঁতে পারেনি। বৈশ্বিক স্মার্টফোন বাজারে এ নিয়ে সমালোচনা হচ্ছে। এবার বিষয়টি নিয়ে মুখ খুলেছে অ্যাপল কর্তৃপক্ষ। দাবি করা হয়েছে, চলতি বছর সবচেয়ে সাশ্রয়ী সংস্করণ হিসেবে বাজারে ছাড়া আইফোন এক্সআর সর্বাধিক বিক্রি হওয়া আইফোনের তালিকায় রয়েছে।\nপ্রযুক্তি কোম্পানি অ্যাপল চলতি বছর প্রিমিয়াম সংস্করণ হিসেবে বাজারে ছাড়ে আইফোন এক্সএস ও আইফোন এক্সএস ম্যাক্স। পাশাপাশি সাশ্রয়ী সংস্করণ হিসেবে ছাড়া হয়েছিল আইফোন এক্সআর।\nবিভিন্ন ওয়েবসাইটের তথ্যমতে, আইফোন এক্সআর নিয়ে যেমন বিক্রি প্রত্যাশা ছিল, তার ন্যূনতম পূরণ হয়নি। অন্যদিকে বাকি দুই আইফোনের বিক্রিও প্রত্যাশা পূরণে ব্যর্থ হয়েছে। যে কারণে আইফোনের নতুন মডেলগুলোর উৎপাদন কমিয়ে এক বছর আগে বাজারে ছাড়া দশকপূর্তি সংস্করণ নতুন করে উৎপাদন শুরু করেছে প্রতিষ্ঠানটি। চলতি বছর নতুন তিন আইফোন উন্মোচনের পর অ্যাপল এখন পর্যন্ত কতসংখ্যক ইউনিট আইফোন বিক্রি করেছে, সে বিষয়ে কোনো তথ্য দেয়নি।\nবিশ্লেষকদের দাবি, চলতি বছর বাজারে ছাড়া আইফোন এক্সআর যদি বিক্রি প্রত্যাশা পূরণে সক্ষম হয়, তাহলে প্রতিষ্ঠানটির শেয়ারদর কমছে কেন? সম্প্রতি অ্যাপলের শেয়ারপ্রতি দর ২৩১ ডলার থেকে কমে ১৭২ ডলারে দাঁড়িয়েছে। যে কারণে বাজারমূল্যে অ্যাপলকে হটিয়ে বিশ্বের সবচেয়ে দামি কোম্পানির তকমাটি এখন প্রভাবশালী সফটওয়্যার কোম্পানি মাইক্রোসফটের দখলে।\nবিশ্লেষকদের মতে, দশকপূর্তি সংস্করণে বেশকিছু নতুন প্রযুক্তির সঙ্গে পরিচয় করিয়েছিল অ্যাপল। সে তুলনায় চলতি বছরের নতুন তিন সংস্করণে তেমন গুরুত্বপূর্ণ কোনো নতুনত্ব নেই। ডিভাইস তিনটির নকশা হুবহু আইফোনের দশকপূর্তি সংস্করণের মতোই। যে কারণে গ্রাহক টানতে ব্যর্থ হয়েছে।\nঅ্যাপল কর্তৃপক্ষ তাদের দাবির সপক্ষে জোরালো কোনো তথ্য দিতে পারেনি। উল্টো চলতি মাস থেকে কোন মডেলের আইফোন কত ইউনিট বিক্রি হয়েছে, সে বিষয়ে কোনো তথ্য না জানানোর ঘোষণা দিয়েছে প্রতিষ্ঠানটি। বরং আইফোন বিক্রি থেকে আয়ের তথ্য জানানোর ইঙ্গিত দিয়েছে প্রতিষ্ঠানটি। কাজেই কোন মডেলের আইফোন কত ইউনিট\nবিক্রি হচ্ছে, সরবরাহকারীদের তথ্য বিশ্লেষণ করে সে বিষয়ে সঠিক তথ্য পাওয়া সম্ভব নয়।


জাতীয় পার্টি টিকে আছে, টিকে থাকবে – Ghulam Muhammed Quader MP (G M Quader MP )\nজাতীয় পার্টি টিকে আছে, টিকে থাকবে\nগোলাম মোহাম্মদ কাদের | কালেরকন্ঠ\nসংসদের বিরোধী দল হওয়া সত্ত্বেও দেশের রাজনীতিতে জাতীয় পার্টির (জাপা) পরিচিতি এখনো তৃতীয় বৃহত্তম দল বা শক্তি হিসেবে। তাই নির্বাচনের রাজনীতিতে দলটি এখনো বড় ফ্যাক্টর বলে বিবেচিত।\nফলে আগামী নির্বাচপূর্ব রাজনীতিতে জাপার অবস্থান কী হবে এ নিয়ে জনমনে কৌতূহল রয়েছে। এমন এক পরিস্থিতির মধ্যে সম্প্রতি রংপুর সিটি করপোরেশন নির্বাচনে জয় পেয়েছে জাপা। এমন পরিস্থিতির মধ্যে জাপার সম্ভাব্য রাজনৈতিক অবস্থান তথা নির্বাচনপূর্ব রাজনীতির বিভিন্ন প্রসঙ্গ নিয়ে কালের কণ্ঠ’র মুখোমুখি হয়েছেন দলটির কো-চেয়ারম্যান গোলাম মোহাম্মদ কাদের (জি এম কাদের)। সাক্ষাৎকার নিয়েছেন এনাম আবেদীন ও শারমিনুর নাহার\nকালের কণ্ঠ : দেশের বর্তমান পরিস্থিতি নিয়ে আপনার মূল্যায়ন জানতে চাই।\nজি এম কাদের : দেশে কোথাও সহিংসতা নেই। সে হিসেবে শান্তিপূর্ণ বলা যায়। তবে মানুষের মনে অস্থিরতা আছে। অনিশ্চয়তা দিন দিন প্রকট হচ্ছে। সামনে দেশ কোন দিকে যাবে, কোন পর্যায়ে আমরা পৌঁছব—সেটা ভালো, না মন্দ, এসব নিয়ে সাধারণ মানুষের মধ্যে অনিশ্চয়তা আছে।\nকালের কণ্ঠ : আপনি নির্বাচনের দিকে ইঙ্গিত করছেন?\nজি এম কাদের : নির্বাচন ঘিরে সার্বিক রাজনৈতিক পরিস্থিতির কথাই বলছি; যদিও শুধু নির্বাচন বলা ঠিক হবে না, নির্বাচনের আগে ও পরে। নির্বাচন হলে দেশ কোন দিকে যাবে? নির্বাচনে কে জয়লাভ করবে? শান্তিপূর্ণ পরিবেশ থাকবে কি না, দেশে গণতান্ত্রিক যে প্রক্রিয়া এগিয়ে চলছিল, সেটা অব্যাহত থাকবে কি না, জবাবদিহিমূলক সরকার বড় ধাক্কা খাবে কি না—এসব নিয়ে সাধারণ মানুষের মধ্যে অনিশ্চয়তা রয়েছে। শুধু সচেতন মানুষ নয়, সাধারণ মানুষের মধ্যেই আমি এক ধরনের অস্থিরতা দেখতে পাই।\nকালের কণ্ঠ : এই প্রেক্ষাপটে জাতীয় পার্টি কী ভাবছে?\nজি এম কাদের : জাতীয় পার্টি সব সময় চেষ্টা করে গেছে দেশের মধ্যে স্বাভাবিক পরিস্থিতি বজায় রাখার। একটি সুনির্দিষ্ট রাজনৈতিক পরিস্থিতিতে দেশ এগিয়ে যাক। এখানে পরস্পরের প্রতি হিংসা-বিদ্বেষ অথবা বিরূপ মনোভাব অথবা সাংঘর্ষিক পরিবেশ যতটুকু সম্ভব দূর করা যায়। নিজেদের মধ্যে আলাপ-আলোচনা করে, সবাই মিলে সহমত হয়ে এগিয়ে যাওয়া। এটা জাতীয় পার্টির গ্রহণযোগ্যতার একটা বড় কারণ। দলটি প্রতিহিংসামূলক বা বিদ্বেষমূলক কোনো কিছুতে জড়িত হয়নি কোনো সময়। শাসনামলেও তেমনভাবে হয়নি। পরেও সেটা বজায় রাখার চেষ্টা করছে। সব সমস্যার জন্য আলাপ-আলোচনা করে সিদ্ধান্ত নেওয়া হয়।\nকালের কণ্ঠ : আপনাদের চেয়ারম্যান বলেছেন আগামী নির্বাচন শেখ হাসিনার অধীনে সাংবিধানিকভাবেই হবে।\nজি এম কাদের : এটা বলার কারণ, এই পদ্ধতিকে আমরা সংসদে সমর্থন দিয়েছি। আমাদের কথা ছিল যে পদ্ধতিটা তৈরি করা হয়েছিল, মানে তত্ত্বাবধায়ক সরকারপদ্ধতি (এই তত্ত্বাবধায়ক সরকার পদ্ধতি ২০০৬ ও ২০০৭ সালের নির্বাচন হওয়ার পর) তাকে সবাই নিজেদের মতো করে ব্যবহার করেছে। এ ছাড়া এই পদ্ধতির কারণে সংসদীয় গণতন্ত্র একটা প্রশ্নের মুখে পড়েছিল।\nকালের কণ্ঠ : মানে আপনারা বিরোধিতা করেছিলেন?\nজি এম কাদের : করেছিলাম তখনকার পরিস্থিতি বিবেচনায়। পরে বিএনপি অংশ না নেওয়ায় নির্বাচন আর সবার অংশগ্রহণে হলো না। আমরাও ভাবছিলাম, সবাই অংশ না নিলে এটার মূল্যায়ন করা সম্ভব হবে না। আর সামনের দিনে অংশগ্রহণমূলক নির্বাচন ছাড়া এটা হবে না। অংশগ্রহণমূলক নির্বাচন হওয়ার জন্য আমরা প্রচেষ্টা চালিয়েছিলাম। কিন্তু হলো না। যেহেতু হলো না, সেহেতু সামনের দিকে অংশগ্রহণমূলক নির্বাচন হলেই শুধু এটার পরীক্ষা করা সম্ভব। সেই পরিপ্রেক্ষিতে হয়তো চেয়ারম্যান এটা বলেছেন।\nকালের কণ্ঠ : অনেকটা পরীক্ষামূলকভাবেই কিন্তু গতবারের নির্বাচন হয়ে গেল।\nজি এম কাদের : না, এটা পরীক্ষামূলক হয়নি এই কারণে যে ওখানে সবচেয়ে বেশিসংখ্যক রাজনৈতিক দল, যারা সরকারের বিপক্ষে ছিল, তারা অংশগ্রহণ করেনি। গণতন্ত্রের মূলকথা জনগণের শাসন। জনগণের মতামতের ভিত্তিতে সরকার হবে। সেই ভিত্তিতেই সরকার দেশ শাসন করবে। এর জন্য জনসম্পৃক্ততা জরুরি। জনগণের ক্ষমতা জনগণ ব্যালটের মাধ্যমে কাউকে দিয়ে দেয়। তারপর সেই জনপ্রতিনিধি জনগণের মতামতের ভিত্তিতে কাজ করেন। সে জন্য কয়টা দল অংশ নিল তার চেয়েও বড় ব্যাপার কত লোক ভোট দিতে গেল। এবারের নির্বাচনে যেহেতু বেশির ভাগ মানুষ ভোট দেয়নি, তাই গণতান্ত্রিক প্রক্রিয়ার আবরণে যেভাবে জনগণের ক্ষমতা ব্যবহার করা হচ্ছে, সেটা নৈতিকভাবে বৈধ নয়। কারণ জনগণ এই ক্ষমতা জনপ্রতিনিধিদের দেয়নি। তারা ভোট দিতে যায়নি। বড় জনপ্রিয় দলগুলো যদি অংশগ্রহণ না করে, তারা যদি নির্বাচন বর্জন করার ডাক দেয়, তাহলে অনেক মানুষই অংশগ্রহণ করবে না। এ ক্ষেত্রে এটাকে গণতন্ত্রের বিজয় বলা যাবে না। হয়তো নির্বাচন বলা যেতে পারে।\nকালের কণ্ঠ : আগামী নির্বাচন নিয়ে আপনাদের ভাবনা কী?\nজি এম কাদের : এখন এটা আমাদের সবারই দায়িত্ব। বাহ্যিকভাবে মনে হচ্ছে কিছু দল চাচ্ছেই না যে এটা একটা অংশগ্রহণমূলক নির্বাচন হোক। কিছু দল চাচ্ছেই না যে এটা অবাধ, সুষ্ঠু হোক। এটার একটা সংমিশ্রণ প্রয়োজন। যারা চাচ্ছে যে সঠিক একটা নির্বাচন হোক, সেটার পক্ষেই সবার থাকা উচিত। নির্বাচন করাই গণতন্ত্র নয়। দরকার সব দলের অংশগ্রহণ। দলের কারণে হয়তো বেশির ভাগ মানুষ আসে। সব মানুষ যদি ভোট দিতে আসে, তারা যদি সঠিকভাবে ভোট দিতে পারে, সেই ভোটের গণনা যদি সঠিক হয়, সেটা হলো সঠিক নির্বাচন। সেই নির্বাচন করার জন্য সার্বিকভাবে সবার থাকা প্রয়োজন।\nকালের কণ্ঠ : এই সদিচ্ছা কি আপনি বড় দুই দলে দেখতে পাচ্ছেন?\nজি এম কাদের : নাম বলতে চাই না; তবে আমার কাছে মনে হচ্ছে, কিছু দল চাচ্ছেই না যে অংশগ্রহণমূলক নির্বাচন হোক। আবার অনেকে খুব সিরিয়াসলি চাচ্ছে। সামনের নির্বাচনে এটাই বড় চ্যালেঞ্জ বলে মনে করছি।\nকালের কণ্ঠ : বড় দুই দলের বাইরে আপনারা ফ্যাক্টর। কারণ গতবার আপনারা যদি আওয়ামী লীগের সঙ্গে না যেতেন, তাহলে তারা তো সংসদ গঠন করতে পারত না। এবার আপনাদের মনোভাব কী?\nজি এম কাদের : জাতীয় পার্টি এ জন্য ফ্যাক্টর, কারণ অন্য দুটি দল খুব শক্তিশালী এবং তাদের অবস্থান পাশাপাশি। কাজেই সেখানে অল্প একটু পার্থক্য, যেটা শুধু জাতীয় পার্টিই করতে পারে। সেই সামান্যতম পার্থক্য যেদিকে যায়, পাল্লা সেদিকেই ভারী হয়। যদি অবাধ, সুষ্ঠু ও নিরপেক্ষ নির্বাচন হয়, তাহলেই এই শর্ত প্রযোজ্য, অন্যথায় নয়। ভোটের রাজনীতিতে যদি কোনো পার্টি এক লাখ ভোট পায় আর অন্য পার্টি এক লাখ এক ভোট পায়, তাহলে এই একটা ভোটই খুব গুরুত্বপূর্ণ। এক লাখ নয়।\nকালের কণ্ঠ : জাতীয় পার্টি কোন দিকে থাকবে?\nজি এম কাদের : এটা বলার এখনো সময় আসেনি। আর এককভাবে আমি এটা বলতে পারব না। কারণ আমাদের একটি কমিটি আছে। সেখানে সবার আলাপ-আলোচনার ভিত্তিতে সিদ্ধান্ত হবে।\nকালের কণ্ঠ : কয়েকটি রাজনৈতিক দল মিলিয়ে একটি জোট হয়েছে। জাতীয় পার্টির কি নিজের কোনো জোট করার ইচ্ছা আছে?\nজি এম কাদের : আমার ব্যক্তিগত মত হলো এসব জোট নির্বাচনে কোনো কাজে আসবে না। অবশ্য নিজেরা লাভবান হওয়ার জন্যই তারা এটা করেছে। এবার যদি অংশগ্রহণমূলক নির্বাচন হয়, তাহলে সুস্পষ্টভাবে জনগণের সামনে দুটি পক্ষ থাকবে। জনগণ মোটামুটি দুটি দলে ভাগ হয়ে যাবে। খুব সামান্য অংশই হয়তো এর বাইরে থাকবে। জনগণের মধ্যে ভাগ হওয়া একটা অংশ চাইবে এই সরকারই আবার ফিরে আসুক। আর কিছু মানুষ চাইবে সরকারের পরিবর্তন। দেশের জনগণ এর বাইরে তৃতীয় কোনো চিন্তা করবে না।\nকালের কণ্ঠ : রংপুরের নির্বাচনে জাতীয় পার্টির জয়ী হওয়ার কারণ কী?\nজি এম কাদের : এখানে কয়েকটি বিষয় কাজ করেছে। প্রথমত, আমাদের প্রার্থী যিনি, তিনি দীর্ঘদিন রাজনীতিতে আছেন। আগেও উপজেলা চেয়ারম্যান ছিলেন। কোনো দুর্নাম নেই। দুর্নীতিমুক্ত। সব মানুষের সঙ্গে সমানভাবে ওঠাবসা। শ্রমিক, কৃষক, মুটে-মজুরের সঙ্গে যেমন সহজে মিশে যেতে পারেন, তেমনি শিক্ষক, ডাক্তার, বুদ্ধিজীবীদের সঙ্গেও মেশার, কথা বলার সামর্থ্য ও যোগ্যতা তাঁর আছে। দ্বিতীয়ত, জাতীয় পার্টির একটা গ্রহণযোগ্যতা রংপুর অঞ্চলে আছে। কারণ এ এলাকার মানুষ মনে করে তারা অবহেলিত। পরিসংখ্যানগতভাবেও আমরা দেখি, এটা পশ্চাৎপদ অঞ্চল। অবহেলিত বলেই পশ্চাৎপদ। এই অবহেলার কারণ সাধারণ মানুষ মনে করে যে তাদের কথা বলার মতো রাজনৈতিক আশ্রয়স্থল নেই। তাই যখন জাতীয় পার্টি তৈরি করা হলো আর রংপুরের এরশাদ সাহেব যখন তার নেতা হলেন তখন এ অঞ্চলের মানুষের মধ্যে একটু ভরসা এলো। এরশাদ বা জাতীয় পার্টি এখানকার মানুষের জন্য কাজ করেছে। অনেক করেছে। একটি উদাহরণ দিই; যেমন যমুনা সেতু। স্বাধীনতার পর থেকে সব সরকারই এটা করার ধারণা দেওয়ার চেষ্টা করেছিল। কিন্তু অনেকের কাছেই এটা ছিল অসম্ভব। একমাত্র এরশাদই যমুনা সেতু করার চিন্তা করেছিলেন এবং পাশাপাশি এটাকে মাল্টিপারপাস করার চেষ্টা করেছিলেন। তিনি সেতুতে রেললাইন, গ্যাস, বিদ্যুৎ—সব সংযুক্ত করেছিলেন। সুতরাং রংপুরবাসীর ধারণা, তিনি রংপুরের কারণেই এটা করেছিলেন। তাই তারা মনে করে, তাদের একমাত্র রাজনৈতিক মঞ্চ হলো জাতীয় পার্টি। তাই তাকে বাঁচিয়ে রাখতে হবে। তৃতীয়ত, আওয়ামী লীগের যে প্রার্থী দেওয়া হয়েছিল তিনি কাজ করেছিলেন এর আগে। আর তাঁর কাজের কারণে অনেকের সঙ্গে বিরূপ আচরণ করতে দেখা গেছে। অনেকে তাঁর ওপরে অসন্তুষ্ট ছিল। এটা হয়তো আমাদের প্রার্থীর ক্ষেত্রে ইতিবাচক হিসেবে কাজ করেছে। চতুর্থত, অবাধ ও সুষ্ঠু নির্বাচন হয়েছে।\nকালের কণ্ঠ : আপনি মহাজোট সরকারের গত ক্যাবিনেটে ছিলেন, এই ক্যাবিনেটে নেই। আপনি আবার মহাজোট সরকারের আস্থাভাজন। তাহলে ক্যাবিনেটের বাইরে কেন?\nজি এম কাদের : দেখুন, এটা প্রধানমন্ত্রী বলতে পারবেন।\nকালের কণ্ঠ : আপনি নির্বাচনে গিয়েও আবার উইথড্র করেছেন, কেন?\nজি এম কাদের : এটা করার কারণ হলো দলীয় সিদ্ধান্ত। চেয়ারম্যান যা করবেন, আমরা তা-ই করব বলে ঠিক হয়েছিল। একেবারে শেষ মুহূর্তে যখন বিএনপি এলো না তখন আমাদের দিক থেকে প্রস্তাব ছিল, আরো একটু সময় বাড়িয়ে বিএনপিকে আনা হোক। কিন্তু তার পরও যখন তারা এলো না তখন জাতীয় পার্টির চেয়ারম্যান আমাকে দায়িত্ব দিয়েছিলেন। সেই হিসাবে প্রথমে আমি ঘোষণা দিলেও পরে বাতিল করেছিলাম। পরে যদিও আমার বাতিল চিঠিটা গৃহীত হয়নি টেকনিক্যাল কারণে। হয়তো আমি নির্বাচন করতে পারতাম। কিন্তু তখন আমার বিবেকে বাধে যে আমার কথায় ১৫০ জন নমিনেশন বাতিল করল। ফলে আমি আর করব না। তাই নির্বাচন করিনি। দলের প্রতি, সবার প্রতি আন্তরিক থেকেছি। তবে নির্বাচন বর্জন করার পক্ষে আমি ছিলাম না। মনে করেছিলাম, নির্বাচন বর্জন করে জাতীয় পার্টির কোনো লাভ হবে না। তবু যখন দলীয় শৃঙ্খলার ব্যাপার ছিল, আমি অমান্য করিনি। চেয়ারম্যানের কথা মেনে নিয়েছি।\nকালের কণ্ঠ : এ কারণেই কি সরকারের বাইরে?\nজি এম কাদের : দেখুন, আমি কখনো অমুক পদ চাই, এটা চাই—এমনভাবে বলিনি। ক্ষমতা পাওয়ার জন্য বেশি বেশি দেখানোও আমার স্বভাবে নেই।\nকালের কণ্ঠ : ক্ষমতার লোভ ছিল না?\nজি এম কাদের : ক্ষমতার লোভ বলব না, একটা দায়িত্ব নেব, মানুষের জন্য কাজ করব, এই ইচ্ছা তো সব সময় ছিল। মন্ত্রী থাকা অবস্থায় আমি যেসব কাজ করেছি, সেগুলোতে মানুষের ভোগান্তি কমেছে। মানুষ সেসব গ্রহণ করছে। ফলে আবারও মানুষের জন্য কাজ করার আকাঙ্ক্ষা ছিল। আর মন্ত্রী হলে মানুষ যেসব কাজ করে যেমন তারা তিন-চার পুরুষ ধরে বসে খেতে পারবে—এত অবৈধ রোজগার, এসবে আমার আকাঙ্ক্ষা ছিলও না, নেইও।\nকালের কণ্ঠ : পরে তো আবার আপনাদের দলের চারজনকে নেওয়া হলো…\nজি এম কাদের : সেটা একেবারে প্রধানমন্ত্রীর পছন্দ অনুযায়ী। তাঁর যাঁকে পছন্দ হয়েছে তাঁকে নিয়েছেন; যদিও আমি মনে করি, এটা সংবিধানের সঙ্গে সাংঘর্ষিক। আমি অবশ্য অতটা সংবিধান বুঝি না। কিন্তু যতটুকু বুঝি তাতে মনে করি, বিরোধী দলকে সংসদের এক সাইডে থাকতে হবে। বিপক্ষে থাকলে একদিকে। সংবিধানের ৭০ অনুচ্ছেদে এমনটাই আছে। ভাগ করে আমি একবার পক্ষে আর একবার বিপক্ষে গেলাম, এটা তো সংবিধানসম্মত না। টেকনিক্যাল সমস্যা হলো, যখন কোনো প্রস্তাবে আমি ‘না’ ভোট দেব তখন মন্ত্রিপরিষদের যেসব সদস্য আগেই মন্ত্রিপরিষদে প্রস্তাবটি পাস করে সংসদে এনেছেন, তাঁরা ‘না’ ভোট দিতে পারবেন না। কারণ তাঁরা মন্ত্রিসভায় আগেই ‘হ্যাঁ’ ভোট দিয়েছেন। তখন দলের সিদ্ধান্তের বাইরে যাওয়ায় তাঁদের সংসদ সদস্য পদ বাতিল হবে।\nকালের কণ্ঠ : তার পরও এ ব্যবস্থা টিকে আছে এবং আপনার পার্টি এটা নিয়ে সন্তুষ্ট আছে?\nজি এম কাদের : টিকে আছে, টিকিয়ে রাখা হয়েছে বলে। মন্ত্রিপরিষদের সদস্য হতে হলে প্রেসিডিয়াম ও দলের চেয়ারম্যানের অনুমতি নেওয়ার নিয়ম করা আছে।\nকালের কণ্ঠ : তাহলে যাঁরা জাতীয় পার্টির মন্ত্রী তাঁদের চেয়ারম্যানের অনুমতি নেই?\nজি এম কাদের : সেটা তাঁরা বলতে পারবেন, আছে কি না।\nকালের কণ্ঠ : আপনি দলের মধ্যে অনেকটা কোণঠাসা? এর কারণ কি আপনার জনপ্রিয়তা?\nজি এম কাদের : অনেকটা কোণঠাসা, এটা তো ঠিকই। কিন্তু কী কারণ তা তো জানি না।\nকালের কণ্ঠ : জাতীয় পার্টির ভবিষ্যৎ জানতে চাই।\nজি এম কাদের : জাতীয় পার্টির টিকে থাকার সম্ভাবনা আছে। একেবারে হয়তো এরশাদ সাহেবের ব্যক্তিগত ইমেজের কারণে যেটা টিকে আছে সেটা হয়তো আর থাকবে না; কিন্তু পার্টি থাকবে। সারা দেশে আমাদের সমর্থক আছে। কাজেই দলটিকে একটা ভালো রাজনীতি দিলে টিকে থাকবে।\nকালের কণ্ঠ : ভবিষ্যতে জাতীয় পার্টি কি এককভাবে নির্বাচন করবে, নাকি অন্য কারো সঙ্গে মিলে করবে?\nজি এম কাদের : এটা বলার সময় এখনো আসেনি। আর এই সিদ্ধান্তটা চেয়ারম্যানই নেবেন।\nকালের কণ্ঠ : জনগণের জন্য কিছু বলুন।\nজি এম কাদের : আগামী নির্বাচন সামনে রেখে আমার প্রত্যাশা হলো, আপনারা সৎ মানুষকে নির্বাচিত করবেন। জ্ঞানী, গুণী মানুষ যতই গরিব হোক, সততা তাঁর মধ্যে আছে। কাজেই সৎ মানুষকে নির্বাচন করবেন। আর টাকা-পয়সার দিকটা দেখবেন না। কারণ রাজনীতিবিদরা আপনাদের টাকাতেই অর্থবান হন। ফলে সেদিকে না দেখে সততা দেখুন। আপনাদের অর্থ যাতে আপনাদের কাজে ব্যবহার করা হয় তেমন সৎ ব্যক্তিকে নির্বাচন করুন।\nজি এম কাদের : কালের কণ্ঠকেও অনেক ধন্যবাদ।


মোড়েলগঞ্জে অতিদরিদ্রদের কর্মসংস্থান প্রকল্পে ব্যাপক অনিয়মের অভিযোগ\nমোরেলগঞ্জ উপজেলা সংবাদদাতা : মার্চ থেকে মে বা জুন মাস পর্যন্ত গ্রামাঞ্চলে তেমন কোন কাজ থাকেনা। এ সময় অতিদরিদ্র পরিবারগুলোর কষ্টে দিন কাটে। এমনটি ভেবে বর্তমান সরকার বছরের প্রথমদিকে ৫/৬মাস ধরে চালু করেছেন অতি দরিদ্রদের জন্য কর্মসংস্থান কর্মসূিচ। এই কাজের আওতায় শ্রমিকরা নিজ এলাকায় ৬ঘন্টা কাজ করে ১৭৫ টাকা বেতন পাবেন। প্রতিটি পর্বের কাজ চলবে ৪০দিন। সকল ইউনিয়নে এ কাজের জন্য প্রকল্প তৈরি করা হয়েছে। যারা এই প্রকল্পে কাজ করবে তাদের নিবন্ধনও হয়ে আছে আগে ভাগেই।\nবাগেরহাটের মোরেলগঞ্জে এই কর্মসূিচর ২য় পর্যায়ের কাজ শুরু হয়েছে গত ৬ মে। কিন্তু কোন কোন প্রকল্পের কাজ আদৌ শুরু হয়নি। শুরু হওয়া অধিকাংশ প্রকল্পে নেই নিবন্ধিত ও নির্ধারিত সংখ্যক শ্রমিক। এই কর্মসূিচর শুরু থেকে শেষ পর্যন্তই থাকছে অনিয়ম,দূর্নীতি। কাজ চলছে কাগজ কলমে। যার বাস্তব চিত্র ভিন্ন। গত রবিবার বহরবুনিয়া ইউনিয়নের দুটি প্রজেক্টে পাওয়া গেছে ব্যাপক অসংগতি।\n৩নং ওয়ার্ডের ফুলহাতা বাজারের কাছে চলছে একটি রাস্তা সংস্কারের কাজ। এখানে প্রতিদিন ১৩১ জন শ্রমিক কাজ করার কথা। কিন্তু কাজে আছেন মাত্র ১২ জন। এই প্রকল্পটি দেখাশোনার দায়িত্ব সংরক্ষিত নারী আসনের ইউপি সদস্য মাকসুদা বেগমের। তার স্বামী হারুন অর রশিদের নাম রয়েছে এখানে শ্রমিকের তালিকায়। প্রকল্পটি তিনিই তদারকি করছেন। তবে এখানে কতজন শ্রমিক কাজ করার কথা তা লেবার সর্দার দেলোয়ার হোসেন মোল্লার জানা নেই। কর্মরত শ্রমিকরা বলেন, ‘আমরা আমরা ১শ’ ফুট মাটি কেটে দিবো ১০ হাজার টাকায় এই চুক্তিতে কাজ করছি’।\n১৩১জন শ্রমিকের স্থলে মাত্র ১২ জন শ্রমিক ও কেন চুক্তিতে কাজ করানো হচ্ছে জানতে চাইলে ইউপি সদস্য মাকসুদা বেগম ছবি বলেন, ‘কোন লোক কাজ করতে চায় না। তাই কাজের স্বার্থেই এভাবে চালানো হচ্ছে’।\nএই ইউনিয়নের অপর একটি প্রকল্প রয়েছে ৪নং ওয়ার্ডে। কাগজ পত্রে এখানে শ্রমিক রয়েছে ৪২ জন।\nএ সম্পর্কে উপজেলা প্রকল্প বাস্তবায়ন কর্মকর্তা মো. নাসির উদ্দিন বলেন, ‘ অসংগতি, অনিয়ম কোথাও থাকার কথা নয়। তবে আগামী দিন থেকে ওই ইউনিয়নের সকল প্রজেক্টের কাজ বিশেষভাবে নজরদারি করা হবে এবং তদন্তসাপেক্ষে উল্লেখিত অভিযোগের বিষয়ে ব্যবস্থা নেওয়া হবে’। অতি দরিদ্রদের কর্মসংস্থান কর্মসূচীর উপজেলা সভাপতি ও উপজেলা নির্বাহী কর্মকর্তা মু.ওবায়দুর রহমান বলেন, বহরবুনিয়া ইউনিয়নের বিষয়ে আমি অবগত হয়েছি। কোন প্রকার অনিয়ম প্রশ্রয় দেওয়া হবে না’। এ বিষয়ে জানার জন্য ইউপি চেয়ারম্যান মো. রিপন তালুকদারের মোবাইল ফোনে একাধিকবার রিং করা হলেও তিনি ফোন রিসিভ করেন নি।


পবিত্র জীবনী (৩য় পাতা) – IslamInLife বাংলা\nপবিত্র জীবনী (৩য় পাতা)\nআবুদ্দারদা রাযিআল্লাহু আনহু (মৃ. ৩২ হিজরী : ৬৫৩ খৃস্টাব্দ)\nআরোহী পথিকের পাথেয়ের ন্যায় সামান্য সম্পদের যিনি মালিক। নিজেকে তিলে তিলে গড়েছেন। নিকষিত করেছেন বহু সাধনায়। কষ্টকর বিপদাপদ যাঁকে করেছে আরও পাকাপোক্ত। হাতের তালুতে দান-দক্ষিণার কোমলতা। দু’হাতের আঙ্গুল বেয়ে উপচে পড়ে বদান্যতা। রবের প্রতি বিনয় বশত যিনি দারিদ্র্যকে ভালোবেসেছিলেন। তাকওয়ার কীলক দিয়ে যিনি বন্ধ করেছিলেন খায়েশ ও প্রবৃত্তির দুয়ার। যাঁর কথায় শ্রোতৃম-লীর...\nতালহা ইবনে উবাইদুল্লাহ রাযিআল্লাহু আনহু (মৃ. ৩৬ হিজরী : ৬৫৬ খৃস্টাব্দ)\nরাসূলে আকরাম ﷺ-এর জীবনকে যিনি নিজের জীবন দিয়ে খরিদ করেছিলেন। জীবদ্দশায় যিনি শাহাদাতের মর্যাদা নিয়ে ঘুরাফেরা করেছিলেন। তিনি জীবন্ত শহীদ। সমুদয় সম্পদ যিনি দান করেছিলেন খোদার রাহে। ইতিহাস যাঁর জন্মসালটি সংরক্ষণ করেছে। যাঁর ইসলাম গ্রহণের গুঞ্জন বজ্রের ন্যায় কুফর ও শিরককে প্রকম্পিত করেছে। তিনি তালহা। কল্যাণের আধার। অগ্রগামী ও প্রবীণ সাহাবা কেরামের একজন। যাঁরা ঈমান ও ব...\nসালমান ফারসী রাযিআল্লাহু আনহু (মৃ. ৩৬ হিজরী : ৬৫৬ খৃস্টাব্দ)\nসালমান আমাদের বংশের। ইসলামের মেহরাব থেকে ইতিহাস গড়া এক ব্যক্তি। এক মাবুদ, আসল বাস্তবতার সন্ধানে বের হয়ে খোঁজে পাননি বাইবেলে। ইঞ্জিল ও তাওরাতে সত্যের নির্যাস না পেয়ে খুঁজতে থাকেন সত্যের সন্ধানে। অবশেষে সেই সত্য, মহামাবুদের খোঁজ পান ইসলামে। ঈমানের চেরাগে আল্লাহ্ তাআলা যাঁর হৃদয়কে আলোকিত করেছিলেন। তিনি সালমান রা.। যিনি নিজেকে সালমানুল ইসলাম বলতেন। ‘আ...\nহুযাইফা ইবনুল ইয়ামান রাযিআল্লাহু আনহু (মৃ. ৩৬ হিজরী : ৬৫৬ খৃস্টাব্দ)\nমুখে উচ্চারণ করার আগে যাঁর হৃদয় ছিল ঈমানে টইটম্বুর। মহানবী ﷺ যাঁকে মুহাজির বা আনসার সাহাবা কেরামের অন্তর্ভুক্ত হওয়ার সিদ্ধান্ত নেওয়ার সুযোগ প্রদান করেছিলেন। কপটতার বিরুদ্ধে দ্রোহ ও দ্রোহিতাই যাঁর সহজাত স্বভাব। রাসূলুল্লাহ্ ﷺ-এর মনের গোপন কথা যিনি সযত্নে গোপন রাখতেন। গোপন তথ্য যিনি পেটে রাখতেন গভীর দায়িত্ববোধ নিয়ে। তিনিই একমাত্র ব্যক্তি যাঁর কাছে মহানবী ﷺ মু...\nআবূ হুরায়রা রাযিআল্লাহু আনহু (মৃ. ৫৯ হিজরী : ৬৭৯ খৃস্টাব্দ)\nযাঁর হৃদয়ে ছিল একটি চেরাগ। রাসূলে আকরাম ﷺ-এর বাণীর আলোয় যে চেরাগটি ছিল দীপ্তিমান ও আলোকিত। যাহিদ ও দুনিয়াত্যাগীদের শীর্ষে যাঁর নামটি ইতিহাসের সোনার আখরে লিখা ছিল। পরহেযগারি ও দুনিয়ামুখিতা যে ব্যক্তিত্বে প্রতিযোগিতা করতো। দুনিয়ার দেয়ালে লেগে ছিল যাঁর যুহদ। জাগতিক মোহ যাঁকে স্পর্শ করেনি। যাঁর স্বভাব ও প্রকৃতিতে ছিল সময়ের পূর্ণ জ্ঞান। তিনি আব্দুর রহমান ...\nআব্দুল্লাহ্ ইবনে উমর ইবনুল খাত্তাব রাযিআল্লাহু আনহুমা (মৃ. ৭৩ হিজরী : ৬৯৩ খৃস্টাব্দ)\nযাঁর শিক্ষক স্বয়ং রাসূলে আকরাম ﷺ। যাঁর পিতা হলেন হযরত উমর ইবনুল খাত্তাব রা.। যাঁর দৃষ্টিতে সম্পদ ছিল সামান্য সেবক, মনিব হিসেবে অর্থের বিবেচনা ছিল না। আপাদমস্তক ছিল যাঁর যুহদ ও দুনিয়াবিমুখতা। বাল্যকালে যিনি গ্রহণ করেছিলেন ইসলামের ঝিরঝিরে বাতাস। ছেলেবেলায় প্রাণভরে উপভোগ করেছিলেন সুশীতল সমীরণ। শৈশবে পেয়েছিলেন ইসলামের সুঘ্রাণ। বাবা হযরত উমরের হাত ধরে মদ...\nহারিম ইবনে হাইয়্যান রহমাতুল্লাহি আলাইহি (মৃ. ২৬ হিজরী : ৬৪৭ খৃস্টাব্দের পর)\nযাঁর সমাধিতে আকাশ কেঁদেছিল। মনেপ্রাণে যিনি আল্লাহ্ প্রতি মনোনিবেশী ছিলেন। ফলশ্রুতিতে আল্লাহ তাআলা যাঁর ভালোবাসা মুমিনদের হৃদয়ে রেখাপাত করে দেন। যাঁর শিরা-উপশিরায় নবী ও রাসূলদের যুহদ ও আখেরাত-অনুরাগ সদা বিরাজমান ছিল। জীবিত থেকেও যিনি ধারণ করেছিলেন মৃতের রূপ ও হালত। আগেকার এবং অগ্রগামী সাধক ও মনীষীগণ যাঁকে নিয়ে ঈর্ষা করেন। নিজের রক্ত ও অশ্রু দিয়ে যিনি পৃথিবীকে সিঞ্চিত...\nআমর ইবনে উতবা রহমাতুল্লাহি আলাইহি (মৃ. ৩২ হিজরী : ৬৫৩ খৃস্টাব্দ)\nনামাযের মুসল্লায় দাঁড়িয়ে থেকে রাত জাগা যাঁর খুব পছন্দনীয়। রাতের আঁধার ভেঙে যিনি রোনাজারি করতেন। যাঁর দোয়া ছিল রহমতের চাবিকাঠি, রুকু ছিল রাতের চেরাগ এবং রোযা ছিল দিবসের আহার। অন্যকে ভয় করা যিনি আল্লাহ সকাশে লজ্জা বোধ করতেন। ইবাদতগুজার ও দরবেশ, অতি বিনয়ী ও অনুগত। তিনি আমর ইবনে উতবা ইবনে ফারকদ আস্সুলামী। কুফা নগরীর আবেদ। ইবাদত-বন্দেগীতে মশগুল থাকায় যিন...


নদ, না নদী- শেখ রোকন – রিভার বাংলা\nনদ, না নদী- শেখ রোকন\nজুন ২৮, ২০২১ শেখ রোকন\nনদ, না নদী- এ নিয়ে যারা বিতর্ক করে, তারা না বোঝে নদী, না জানে ভাষা। ‘নদী’ আসলে একটি ‘জেনেরিক’ শব্দ। যেমন ‘মানুষ’। এর মধ্যে মানব ও মানবী দুটোই আছে। এদের জন্য আরেকটি উদাহরণ যথার্থ- ‘গরু’ দিয়ে গাই ও বলদ দুটোই বোঝায়। যেমন ‘ছাগল’। এর মধ্যে বকরি ও পাঁঠা দুটোই আছে। নদীর ‘লিঙ্গ’ নিয়ে বিতর্ক কেবল অকর্মণ্য বাঙালির মধ্যেই দেখা যায়। দুনিয়ার আর কোথাও নেই।\nযার শাখা আছে, সেটা নদী, আর যার শাখা নাই সেটা নদ। এই ‘তত্ত্ব’ এরা দিয়ে থাকে। তাহলে ব্রহ্মপুত্র কীভাবে নদ? এর তো শাখা আছে অনেক; যেমন ঝিনাই, যেমন শীতলক্ষ্যা।\nকেউ কেউ বলে নাম স্ত্রীবাচক হলে নদী, আর পুরুষবাচক হলে নদ। তাহলে ‘মেঘনা’ কী? বিশ শতকের গোড়ায় এর নাম ছিল ‘মেঘনাদ’। তার মানে, পুরূষ লিঙ্গ। এখন এর নাম ‘মেঘনা’। তার মানে, স্ত্রী লিঙ্গ। মেঘনার তবে লিঙ্গান্তর ঘটেছে? ব্রহ্মপুত্র গতিপথ পরিবর্তনের পর এর নাম হয়েছে ‘যমুনা’। যমুনা তাহলে ‘রূপান্তরকামী’ নদী? তিস্তার একটি অংশের নাম ‘গাবুরহেলান’। এটি নদ না নদী?\nপ্রতি সপ্তাহে আমি একাধিক প্রশ্ন পাই নদ ও নদীর পার্থক্য বিষয়ক। তাদের বলি- সব নদীকে নদী বলা যাবে। চাইলে কোনও কোনও নদীকে নদ বলতে পারেন। তবে তাতে ভুল হওয়ার আশঙ্কা রয়েছে। নদী বললে কোনও ভুল নাই।\nতারপরও জানতে চাইলে কাজী নজরুল ইসলামের কবিতা শোনাই- হিন্দু না ওরা মুসলিম? ওই জিজ্ঞাসে কোন জন? কান্ডারী! বল ডুবিছে মানুষ, সন্তান মোর মা’র! যারা নদ ও নদীর পার্থক্য নিয়ে বেশি বিচলিত, তাদের বলুন, এই জীবনীশক্তি যেন দখল, দূষণ, ভাঙন, প্রবাহস্বল্পতা, বালু উত্তোলনে জেরবার নদীগুলো উদ্ধারের কাজে লাগায়। নদ-নদী বিতর্ক দিয়ে নদীর কোনও লাভ নেই।\nনোট: লেখাটি লেখকের ফেসবুক থেকে নেয়া- সম্পাদক।\nশেখ রোকন : লেখক ও গবেষক।\nরিভারাইন পিপলের মহাসচিব শেখ রোকন এর সাক্ষাৎকার\nব্রহ্মপুত্র নদ না নদী?\nআগস্ট ১৮, ২০২১ তুহিন শুভ্র মন্ডল Comments Off on জলঢাকা নদীর গল্পে মিশে আছে গাঠিয়া নদীও\nএকটা নদী, যে নদী আকাশকে দু’হাত বাড়িয়ে নিজের দিকে আমন্ত্রণ জানায়। একটা নদী, যে নদী...\nআগস্ট ২, ২০২১ RiverBangla Comments Off on প্রিয় ক্যাম্পাস তোমার মাগুরমারি নদীকে ।। তুহিন শুভ্র মন্ডল\nপ্রিয় ক্যাম্পাস তোমার মাগুরমারি নদীকে আমি ফিরিয়ে আনতে চাই। এই টুকু লেখার পর অনেকেই বুঝতে পারছেন...\nনদীকে কী করে ভালবেসে ফেললাম আমি? কবে থেকে? নিজেকে প্রশ্ন করেছি অনেকবার। নদীর কাছে গিয়েও নিজেকে...


ওয়েবিনারে স্বাস্থ্য মহাপরিচালক\nগত শুক্রবার রাতে ডক্টরস ফর হেলথ অ্যান্ড এনভায়রনমেন্ট এর উদ্যোগে ‘চিকিৎসায় অবহেলা আইন এবং চিকিৎসক হয়রানি: প্রেক্ষিত বাংলাদেশ’ শীর্ষক এক ওয়েবিনারে তিনি এ কথা বলেন।\nতিনি বলেন, আমাদের চিকিৎসকরা গত এক বছর ধরে চিকিৎসা সেবা দিয়ে যাচ্ছেন, তারা বার্ন আউট হয়ে গেছে। তারা কোনভাবেই আর পারছেন না। চিকিৎসা ব্যবস্থা নিয়ে প্রেস মিডিয়া যেভাবে লেখে তাতে মনে হচ্ছে একমাত্র হাসপাতালেরই দায়। আর কারও দায় নেই। একসময় সত্যি সত্যি ডাক্তাররা হাসপাতাল থেকে বেড়িয়ে যাবে, আমাদের ডাক্তাররা এটা আর সামাল দিতে পারবেন না।\nওয়েবিনারে সম্মানিত প্যানেলিস্ট হিসেবে আলোচনায় আরও অংশ নেন সংসদ সদস্য অধ্যাপক ডা. মো. আব্দুল আজিজ, সাবেক সংসদ সদস্য এবং বিএমএ সভাপতি ডা. মুস্তফা জালাল মহিউদ্দিন, স্বাধীনতা চিকিৎসা পরিষদের মহাসচিব অধ্যাপক ডা. এম এ আজিজ, বিএমএ নির্বাহী সদস্য ডা. মুস্তাক হুসেন, ডক্টরস প্লাটফর্ম ফর পিপলস হেলথ সদস্য সচিব অধ্যাপক ডা. শাকিল আখতার, জনস্বাস্থ্য সংগ্রাম পরিষদের আহ্বায়ক ডা. ফয়জুল হাকিম লালা। ওয়েবিনারে সভাপতিত্ব করেন ডক্টরস ফর হেলথ অ্যান্ড এনভায়রনমেন্টের সভাপতি অধ্যাপক ডা. এম আবু সাঈদ। সঞ্চালনা করেন ডক্টরস ফর হেলথ অ্যান্ড এনভায়রনমেন্টের যুগ্ম সম্পাদক ডা. এম এইচ ফারুকী। স্বাগত বক্তব্য দেন সংগঠনের সাধারণ সম্পাদক, অধ্যাপক ডা. কাজী রকিবুল ইসলাম এবং মুল প্রবন্ধ উপস্থাপন করেন কার্যনির্বাহী সদস্য অধ্যাপক ডা. ফিরোজ আহমেদ খান।\nDadhack ২৭ জুন, ২০২১, ৬:১২ পিএম says :00\nও আল্লাহ আমরা যারা তোমাকে মানি তাদেরকে আল্লাহ তুমি করোনাভাইরাস দিও না যারা তোমাকে মানে না তাদেরকে করোনাভাইরাস দিয়ে আমাদের মাতৃভূমিকে পবিত্র থেকে বিদায় করে দাও.\nঘটনাপ্রবাহ: ওয়েবিনারে স্বাস্থ্য মহাপরিচালক


কেমন সরকার কীভাবে ভোট - News\nআজকের পত্রিকা সংবাদ\n13-09-2018, 2:29 am\nকেমন সরকার কীভাবে ভোট\nএকাদশ জাতীয় সংসদ নির্বাচন কড়া নাড়ছে দরজায়। আর মাসদেড়েক পরই গঠিত হচ্ছে নির্বাচনকালীন সরকার। ওই সরকার কেমন হবে, ভোট কীভাবে হবে তা নিয়ে সর্বত্র চলছে নানামুখী আলোচনা। নির্বাচনকালীন সরকার যেমনই হোক, এর নেতৃত্বে থাকছেন আওয়ামী লীগ সভানেত্রী প্রধানমন্ত্রী শেখ হাসিনা। বাদ পড়ছেন বর্তমান মন্ত্রিসভায় থাকা অর্ধেকের বেশি সদস্য। এ ক্ষেত্রে ১৫ থেকে ২৫ জনকে নিয়ে গঠন করা হবে ‘নির্বাচনকালীন সরকার’।\nবর্তমানে ৩৩ মন্ত্রী, ১৭ প্রতিমন্ত্রী, দুজন উপমন্ত্রী ও মন্ত্রীর পদমর্যাদায় পাঁচজন উপদেষ্টা রয়েছেন। এবারের নির্বাচনকালীন সরকারে অতিবয়স্ক, বিতর্কিত ও ‘অতিবুদ্ধিজীবী’ ভাবধারার কোনো মন্ত্রী-প্রতিমন্ত্রীকে রাখা হচ্ছে না। আওয়ামী লীগ এবং জোটের শরিক জাতীয় পার্টি, ওয়ার্কার্স পার্টি ও জাসদ থেকে প্রতিনিধি থাকবে সরকারে। তবে বর্তমান মন্ত্রিসভার সদস্যরাই থাকছেন নাকি নতুন কেউ আসবেন সরকারে তা এখনো পরিষ্কার নয়। সবকিছু নির্ভর করছে প্রধানমন্ত্রীর ওপর। সরকারের উচ্চ পর্যায়ের একাধিক সূত্র জানিয়েছেন, আওয়ামী লীগকে টানা তৃতীয় মেয়াদে ক্ষমতায় আনার লক্ষ্য দলীয় সভানেত্রী প্রধানমন্ত্রী শেখ হাসিনার। সে কারণে নির্বাচনী প্রচার-প্রচারণার কৌশল, ইশতেহার তৈরিসহ নির্বাচনকেন্দ্রিক কাজগুলো সারছেন তিনি।\nএকইসঙ্গে নির্বাচনকালীন সরকার গঠনের লক্ষ্যে হোমওয়ার্ক শুরু করেছেন। অক্টোবরের শেষ সপ্তাহে বর্তমান মন্ত্রিসভাকে ছোট করে নির্বাচনকালীন সরকার গঠন করা হবে। এ সরকারে কাকে রাখবেন আর কাকে বাদ দেবেন তা তিনি নিজের ল্যাপটপে সংরক্ষণ করছেন। সূত্রমতে, অক্টোবরের শেষ সপ্তাহে গঠন করা হবে নির্বাচনকালীন সরকার। এ সরকার তখন রুটিন দায়িত্ব পালন করবে। সূত্রমতে, দরজায় ভোট কড়া নাড়লেও নির্বাচনকালীন সরকারব্যবস্থা নিয়ে রাজনৈতিক সমঝোতা হয়নি। এ নিয়ে দেশের প্রধান দুই দল দুই মেরুতে অবস্থান করছে। ক্ষমতাসীন আওয়ামী লীগ বলছে, সংবিধান অনুযায়ী নির্বাচনকালীন সরকার গঠন করা হবে। এর বাইরে যাওয়ার কোনো সুযোগ নেই। অন্যদিকে মাঠের বিরোধী দল বিএনপি বলছে, বর্তমান মন্ত্রিসভা ভেঙে দিয়ে নিরপেক্ষ সরকারের অধীনে ভোট দিতে হবে।\nরাজনৈতিক বিশ্লেষকরা বলছেন, নির্বাচনকালীন সরকার ছোট বা বড় সেটা বড় কথা নয়, এ সরকারকে হতে হবে সবার কাছে গ্রহণযোগ্য। তা না হলে ভোট নিয়ে রাজনৈতিক দলগুলোর মধ্যে একধরনের সন্দেহ-অবিশ্বাস তৈরি হবে। এ প্রসঙ্গে সাবেক মন্ত্রিপরিষদ সচিব আলী ইমাম মজুমদার বাংলাদেশ প্রতিদিনকে বলেন, ‘নির্বাচনকালীন সরকার হতে হবে জনগণ ও যেসব রাজনৈতিক দল নির্বাচনে অংশ নেবে সেই দলগুলোর পছন্দের। মন্ত্রিসভার আকার ছোট না বড় তার চেয়ে সরকারে যারা থাকবেন তাদেরকে জনগণের আস্থাভাজন হতে হবে।’ নির্বাচন কমিশনের দায়িত্ব পালন প্রসঙ্গে তিনি বলেন, ‘সংবিধানে যে দায়িত্ব দেওয়া আছে, নির্বাচন কমিশন সেভাবেই দায়িত্ব পালন করবে।\nভোটারদের কেন্দ্রে আনা, একটি গ্রহণযোগ্য, অবাধ-সুষ্ঠু ভোট জাতিকে উপহার দেওয়াই ইসির কাজ।’ নির্বাচনকালীন সরকারে কারা থাকছেন— জানতে চাইলে আওয়ামী লীগ সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের বাংলাদেশ প্রতিদিনকে বলেন, ‘নির্বাচনকালীন সরকারে কারা থাকবেন বা কারা থাকবেন না তা নির্ভর করছে প্রধানমন্ত্রী শেখ হাসিনার সিদ্ধান্তের ওপর। তিনি যাকে ভালো মনে করেন তাকেই রাখবেন আবার যাকে খুশি বাদও দিতে পারেন।’ তিনি বলেন, ‘নির্বাচনকালীন সরকার গঠনের পর মেজর কোনো ডিসিশন গ্রহণ করা হবে না। নিয়মিত রুটিন কাজগুলো করবে। নির্বাচন পরিচালনা করবে নির্বাচন কমিশন।’ সূত্রমতে, নির্বাচনকালীন সরকারের মন্ত্রিসভায় কারা থাকছেন তা নিয়ে আলোচনা চলছে রাজনৈতিক মহলে। যারা বর্তমানে মন্ত্রী-প্রতিমন্ত্রী রয়েছেন তাদের মধ্যে কৌতূহলটা বেশি লক্ষ্য করা যাচ্ছে।\nদেখা-সাক্ষাতের সময় একে অন্যকে জিজ্ঞাসা করছেন ‘থাকছেন নাকি মন্ত্রিসভায়?’ আবার অন্য রাজনৈতিক দলের নেতাসহ বিভিন্ন মহলে আলোচনা হচ্ছে, নির্বাচনকালীন সরকারে যারাই থাকুন ভোট হবে কীভাবে? ইভিএম প্রক্রিয়ায় ভোট নাকি পুরনো পদ্ধতিতে হবে? নির্বাচন কমিশন কি প্রভাবমুক্ত নির্বাচন দিতে সক্ষম হবে? আইনজীবী ও সংবিধান বিশেষজ্ঞরা বলছেন, সংবিধান অনুযায়ী একটি সরকার থেকে নির্বাচনের মাধ্যমে আরেকটি সরকারের হাতে ক্ষমতা হস্তান্তর হবে। আর নির্বাচনের সময় আগের নির্বাচিত সরকারই তার দায়িত্ব পালন অব্যাহত রাখবে। নির্বাচন পরিচালনা করবে নির্বাচন কমিশন (ইসি)। এ ক্ষেত্রে সরকারের কর্তব্য হবে নির্বাচন অনুষ্ঠানে কমিশনকে সহায়তা করা। নির্বাচনের সময় সরকারের আকার ছোট করা বা কেবল নির্বাচিত প্রতিনিধি নিয়ে সরকার গঠনের কোনো বাধ্যবাধকতা নেই। তবে সরকারের আকার ছোট বা বড় করার এখতিয়ার প্রধানমন্ত্রীর রয়েছে। এটা তাঁর সাংবিধানিক ক্ষমতা। তিনি যে কোনো সময় তা করতে পারেন। সংবিধানের ৫৭(৩) অনুচ্ছেদে বলা হয়েছে, ‘প্রধানমন্ত্রীর উত্তরাধিকারী কার্যভার গ্রহণ না করা পর্যন্ত প্রধানমন্ত্রীকে স্বীয় পদে বহাল থাকিতে এই অনুচ্ছেদের কোনো কিছুই অযোগ্য করিবে না।’\nএর অর্থ হচ্ছে যিনি দশম জাতীয় সংসদ নির্বাচনের মধ্য দিয়ে প্রধানমন্ত্রী নির্বাচিত হয়েছেন, তিনি নতুন একজন প্রধানমন্ত্রী দায়িত্ব না নেওয়া পর্যন্ত সপদে বহাল থাকবেন। অর্থাৎ এ বিধান অনুসারে, প্রধানমন্ত্রী শেখ হাসিনাকে সপদে বহাল রেখেই নির্বাচন কমিশন একাদশ জাতীয় সংসদ নির্বাচনের আয়োজন করবে। সংবিধান অনুযায়ী, জাতীয়সহ সব ধরনের নির্বাচন পরিচালনা করবে নির্বাচন কমিশন। এ বিষয়ে সংবিধানে বলা আছে, নির্বাচন কমিশনের দায়িত্ব পালনে রাষ্ট্রপতি প্রয়োজনীয় কর্মচারী নিযুক্ত করবেন। সরকারের নির্বাহী বিভাগ ইসিকে দায়িত্ব পালনে সহায়তা করবে। সংবিধানের এ দুই বিধানের আলোকে সরকারের ইসিকে সহযোগিতা করা ও নির্বাচনকালে সিদ্ধান্ত গ্রহণে ইসির পরামর্শ নেওয়ার বাধ্যবাধকতা রয়েছে।\nচাপের মুখে এক্সেসরিজ শিল্প\nনতুন এক ধারার সূচনা হয়েছে বাংলাদেশের রাজনীতিতে। জামায়াত বাদে নানা...\nইরানে সামরিক কুচকাওয়াজে বন্দুক হামলায় নিহত ২৫\nইরানের দক্ষিণ-পশ্চিমাঞ্চলীয় আহ্?ভাজ প্রদেশে এক সামরিক কুচকাওয়াজে গুলিবর্ষণের ঘটনায় অন্তত...\nপাঁচ কাজে ব্যস্ত আওয়ামী লীগ\nতৃণমূলের বিরোধ মেটানো, নির্বাচনী ও সরকারের উন্নয়ন প্রচার, আসনভিত্তিক কমিটি...\nসরকারকে ঐক্য প্রক্রিয়ার আলটিমেটাম\nসরকারকে আগামী ৩০ সেপ্টেম্বরের মধ্যে রাজনৈতিক দলগুলোর সাথে আলাপ-আলোচনার মাধ্যমে...


অপারেশন মাইনোরিটি – সংখ্যালঘু নির্যাতনে কার কী অবদান : ১ – রুপসী বাংলা\nঅপারেশন মাইনোরিটি – সংখ্যালঘু নির্যাতনে কার কী অবদান : ১\nআসুন বর্তমান অবস্থা স্বীকার করি। ভালো মানুষের জন্য কারাগার, সুস্থদের জন্য সিএমএইচ, বাকিদের জন্য সংসদ। মহামতি লেনিন বলেছেন, ‘সংসদ হচ্ছে শুয়োরের খোয়াড়।’ সমাজতন্ত্রের অভিভাবকেরা গণতন্ত্র ঘৃণা করতেন সঙ্গত কারণেই। ভাত চুরির চেয়ে ভোটাধিকার চুরি অধিকতর অপরাধ। আর ভোটারবিহীন নির্বাচনের কারণে তিন মুণ্ডুর যে মহাতাণ্ডব, সে কোড ভাঙতেই লেখাটি।\nযুগে যুগে দানব এসেছে ভিন্ন ভিন্নরূপে। কখনো নিক্সনের ‘অপারেশন ব্রেকফাস্ট’, কখনো বুশের ‘ডেজার্ট স্টর্ম’, আবার পাকিস্তানিদের ‘অপারেশন সার্চলাইট’…। ৫ জানুয়ারির নির্বাচন ও সংখ্যালঘু নির্যাতনের মতো দুই দানবের সত্য-মিথ্যা আমলে নেয়ার পরেই শুধু নাম দিলাম- ‘অপারেশন মাইনোরিটি’। একটি দলের রাজনৈতিক ভবিষ্যৎ ধরে রাখার জন্য সংখ্যালঘু কার্ডটি লাইফ সাপোর্টের মতো জরুরি কেন, বোঝার জন্য আইনস্টাইন হওয়ার দরকার নেই। সাম্প্রতিক ঘটনাবলিতে প্রমাণ হয়, হিন্দুদের কোনো শত্র“ লাগে না, কারণ এরা এদের তিন শত্র“ অর্থাৎ ‘ভারতপ্রীতি, আওয়ামী নির্ভরতা, মেরুদণ্ডের অভাব’, একটিও বুঝতে অম। ইতিহাস সাক্ষী, তিন শত্রুই এই ভূখণ্ডে তাদের টিকে থাকার প্রধান অন্তরায়। নিজেদের ওপর ন্যূনতম বিশ্বাসটুকু পর্যন্ত নেই। যত দিন না ৬৭ বছর বয়েসী নাবালকেরা মায়ের আঁচল ছেড়ে সাবালক হবে, তত দিন পর্যন্ত সংখ্যালঘু অসুখের জন্য দায়ী থাকবে মূলত নিজেরাই।\nএই দাগে ভারতের হস্তপে এমন পর্যায়ে, আওয়ামী লীগ আরো ২৫ বছর মতায় না থাকলে এত বড় ঔপনিবেশিক কার্যক্রম কোনোক্রমেই সম্ভব নয়। এ জন্য সংখ্যালঘুরা কী মাশুল দিচ্ছে, পরোয়া করে না দিল্লি। অতীতেও করেনি নেহরু এবং তার কন্যা। ইতিহাস সাক্ষী, মাউন্টব্যাটেনের সাথে নেহরুর গোপন মুসাবিদার কারণেই দেশ বিভাগের এই ছিড়ি। এই বাংলাকে কাটতে কাটতে আর কত ছোট করা যায়, পরিকল্পনা নেহরুর। ওদের তাণ্ডবেই সংখ্যালঘু অসুখটি বারবারই এই ভূখণ্ডে মাথাচাড়া দিয়েছে, যার কুফল বারবার ভোগ করছে সংখ্যালঘুরা; কিন্তু দেশ বিভাগের প্রতিশোধ ওদের এজেন্ডা হলেও সাধারণ মানুষের অপরাধ কী? সুতরাং ৫ জানুয়ারিকে কেন্দ্র করে নির্যাতন না ঢাকা-দিল্লির যৌথ অপারেশন, আর একটি গুলিও চালানোর আগে ট্রুথ কমিশন গঠন করে সত্য উদঘাটন জরুরি, অন্যথায় আন্দোলনের বিকল্প নেই।\nযা-তা কাণ্ড। এক দিকে জঙ্গিবাদের কাল্পনিক বোমা নিয়ে খেলছে সরকার, অন্য দিকে বিশেষ গোষ্ঠীকে টার্গেট করে দেশে-বিদেশে সন্ত্রাসের বিষবাষ্প ছড়াচ্ছে ভারত। কোনোরকম তদন্ত ছাড়াই সংখ্যালঘুদের ওপর হামলার অপরাধে একটি বিশেষ গোষ্ঠীর বুকে গুলি চালিয়ে প্রকাশ্যেই ভারতকে সন্তুষ্ট করছে এরা। এতে কি সংখ্যালঘুদের ওপর আক্রমণ কমবে? ইতিহাস সাক্ষী দেয়, কমবে না। বিরোধী দলের অভিযোগ, অপরাধীদের না ধরে বরং বিরোধী দলের ওপর ‘সিলেক্টিভ কিলিং’ করছে সরকার। ক্রসফায়ারে এই পর্যায়ের বিচারবহির্ভূত হত্যাকাণ্ড জাতিসঙ্ঘের সনদ অনুযায়ী গণহত্যার শামিল। তাহলে জাতি হিসেবে আমরা কি ‘অবিচারের’ কবলে পড়ে ধ্বংস হয়ে যাচ্ছি? মানবাধিকার নেতা ড. কিং বলেছেন, ‘অবিচারের একটি আঘাত মানেই সুবিচারের বিরুদ্ধে সর্বত্রই আঘাত।’ সাম্প্রতিক ঘটনায় ড. মিজান আর সুলতানা কামালদের মতো মানবাধিকার ব্যবসায়ীদের মুখে ‘ওয়াজ’ শোনা আর অন্ধের চোখে চশমা পরা এক। সংখ্যালঘু পসরা সাজিয়ে বিশ্রী মায়াকান্না আর সহ্য হচ্ছে না। অপদার্থদের কারণেই রাজনীতি যেন কচিকাঁচার আসর। তবে সংখ্যালঘুদের জড়িয়ে নির্বাচনের বস্ত্রহরণে জাতির সতীত্ব চরম বিপাকে।\nড. কিং বলেছেন, ‘একজন কৃষ্ণাঙ্গের ওপর আক্রমণ মানেই পুরো ‘কৃষ্ণাঙ্গ জাতির’ ওপর আক্রমণ।’ যা লিখছি, ইতিহাস ছুঁতেই হবে। সংখ্যালঘুদের আমি সেই ১ পার্সেন্ট, যাদের ভাণ্ডারে ত্র“টিপূর্ণ দেশ বিভাগ এবং সংখ্যালঘু অসুখের বিচিত্র খবর। সেই আলোকে প্রশ্ন, বৌদ্ধবিহার ও মালোপাড়ায় আক্রমণকারীদের পরিচয় কী? তদন্ত ছাড়া কিসের ভিত্তিতে গুলি? সংখ্যালঘুরাই বা কেন বাজে কথা আর খোঁচানি শুনতে দলে দলে জনসভায় যান! এতবার দাঙ্গা-হাঙ্গামার পরেও ‘কে বন্ধু, কে শত্র“’ প্রশ্নে সংখ্যালঘুদের বোধোদয় ঘটল না কেন? মিডিয়ায় বৌদ্ধবিহার ও মালোপাড়ার অপরাধীদের মুখোশ উন্মোচন সত্ত্বেও কিভাবে পালিয়ে গেল? জানি বিষয়গুলো ঢাকা-দিল্লির কাছে গুরুত্বপূর্ণ নয়; কিন্তু এ জন্য ১৬ কোটি মানুষ ভুগবে কেন?\nএক অবাক কাণ্ড। সব জেনেও ৯০ ভাগ মানুষের ইচ্ছার বিরুদ্ধে হাসিনাকে সমর্থন দিয়ে বুঝিয়ে দিলো, বাংলাদেশীদের এরা গরু-ছাগল মনে করে। তাদের কারণেই বহুমুখী বিপর্যয়ে দেশ আজ খাদের কিনারায়। ১৬ কোটির মধ্যে চেনে একমাত্র হাসিনা। তা কী করে হয়? সুতরাং ভোট চুরির নির্বাচনকে স্বীকৃতি দিয়ে প্রণব বাবুরা আবারো প্রমাণ করলেন ভারতের গণতন্ত্র কত ভুয়া। একই কাণ্ড কি আমরা করতে পারতাম? শুধু সংখ্যালঘুদের ভোটে লোকসভার নির্বাচন কবুল হলে যা ঘটত, ৪৬-এর প্রত্য সংগ্রাম দিবসের রায়ট ও গণহত্যা থেকে কিছুটা অনুমান করতে পারি। এরা ইন্দিরাকেও জেলের ভাত খাইয়েছে। আসল ঘটনা মালোপাড়া নয় বরং চুরির নির্বাচনের বিরুদ্ধে গণ-অভ্যুত্থান ঠেকাতে উপনিবেশবাদীদের গোয়েন্দা অপারেশন। অন্য দিকে মতা ধরে রাখার জন্য এমন একটিও কাজ নেই যা করছে না সরকার। যে জাতি ‘জয় বাংলাদেশ’-এর সাথে ‘জয় বাংলা’র পার্থক্য বুঝতে অম, জাতি হিসেবে তারা অপদার্থ।\nউদ্ভট কাণ্ড বটে। অপরাধী যে-ই হোক, দিল্লি-ঢাকার এক সুর, সব দোষ খালেদা আর জামায়াত-শিবিরের। এর আগে খালেদা ছিনতাই, এরশাদ গুম, চুরির নির্বাচনে হাজার কোটি রুপির রসদ জুগিয়েছে বলে কংগ্রেসের বিরুদ্ধে অভিযোগ। বিরোধী দলগুলোর হাড়গোড় চুরমার করা শেষ। ফলে বিচারবহির্ভূত খুনের তালিকা দীর্ঘ থেকে দীর্ঘতর হচ্ছে। সরকারের অন্ধ ভারতপ্রীতি দৈনন্দিন জীবনে এনেছে চরম নৈরাজ্যবাদ। স্বৈরাচারের কফিনে মুণ্ডুহীন গণতন্ত্রের শব। ’৭১ পূর্ববর্তী স্বৈরতন্ত্র এমন দুর্বিষহ ছিল কি-না সন্দেহ। এর খেসারত সবাই দিলেও সংখ্যালঘুরাই দিচ্ছে বেশি।\nএই দাগে নির্বাচন আর নির্যাতন চলছে এক সমান্তরালে। নির্বাচন পরবর্তী ‘অপারেশন মাইনোরিটিকে’ কেন্দ্র করে এক দিকে ‘ফেরাউনের’ মতো তাড়া করছে মৃত্যুর ভয়, অন্য দিকে ‘কঙ্গোর মতো’ যত্রতত্র বন্দীদের লাশ। সংখ্যালঘু ইস্যুকে পুঁজি করে রীবাহিনীর মতো আবারো হত্যাকাণ্ডের লাইসেন্স রাষ্ট্র কাউকে দেয়নি। ফলে উভয় পরে মধ্যে অবিশ্বাস ও উত্তেজনা বাড়ছে। যৌথবাহিনীর তাণ্ডব মনে করিয়ে দিচ্ছে, কৃষ্ণাঙ্গ হত্যাকাণ্ডের নারকীয়তা, নাৎসি নৃশংসতা, টুটসি হত্যাকাণ্ড,\nপাকিস্তানিদের বর্বরতা…। ’৭২ থেকে শুরু করে আজ পর্যন্ত আওয়ামী লীগও কি ইতিহাসের জন্য কলঙ্ক কিছু কম রেখেছে? ভিন্ন মতের অভিযোগ, অদৃশ্য কলকাঠি নাড়ছে একটি বিদেশী দূতাবাসের রহস্যজনক সংস্থা। হাসিনাকে আজীবন মতায় রাখতে খালেদাকে বিলীন করতে চায় গোয়েন্দারা। মিডিয়ার তথ্য অনুযায়ী হাজার কোটি রুপির মহাপরিকল্পনার ৫০ ভাগ সম্পন্ন, বাকি ৫০-এ খালেদাকে পাঠানো হতে পারে মিউজিয়ামে। ফলে রহস্যমানবদের হাতে পড়ে সংখ্যালঘুদের অবস্থা ত্রাহি ত্রাহি।\nআজীবন সংখ্যালঘু অভিজ্ঞতা থেকেই বলছি, হিন্দুদের দুর্ভাগ্যের জন্য দায়ী হিন্দুরাই। আমার লেখায় সাম্প্রদায়িকতার নর্দমা খুঁজে লাভ নেই, নিজেই ভুক্তভোগী, সাম্প্রদায়িকতা বুঝি না, পছন্দও করি না। আমার সংখ্যালঘু জীবন অভিজ্ঞতা অপরিসীম এবং অসমান্তরাল। দেখেছি কেঁচোর মতো এরাও দেয়াল ছাড়া দাঁড়াতে পারে না। ৬৭ বছর ধরে সমাজ, ধর্ম, রাজনীতিতে ক্রমবর্ধমান পরগাছা থেকে জঙ্গলে রূপান্তরিত হয়েছে। এই দাগে কিছু সংখ্যালঘু রাজনীতিক এবং সাংবাদিকের আত্মঘাতী এবং অন্ধ আচরণে আবারো প্রমাণ হলো, এদের কোনো শত্র“ লাগে না বরং নিজেরাই নিজেদের নির্মূল করতে যথেষ্ট। এত দৃষ্টান্ত সত্ত্বেও ওদের সাম্প্রদায়িক চেহারা চিনতে আমিও এতকাল ভুল করেছি। রাজনীতির আকাশে কালো মেঘ দেখে ভয় হচ্ছে, মেরুদণ্ডহীনতার সুযোগে তলে তলে বড় একটি উমিচাঁদ গোষ্ঠী গড়ে তুলেছে আওয়ামী লীগ। আর এদের মাধ্যমেই ‘ইস্ট ইন্ডিয়া’ কোম্পানির মতো একটি নতুন কোম্পানি দেশের মধ্যে তাণ্ডব চালাচ্ছে। কারণ এরা জানে, হিন্দুদের বন্ধু বলে কিছু নেই, দেশ বিভাগের পর থেকেই এতিমের বাচ্চা, না ঘরকা, না ঘাটকা। বন্ধুদের বাইরেরটাই চিনল, ভেতরটা নয়। বৌদ্ধবিহার আর মালোপাড়ার ঘটনার পর আওয়ামী লীগের ধর্মনিরপেতা আর অসাম্প্রদায়িকতার দাবি অযৌক্তিক। বরং এতে সাম্প্রদায়িক ও চরমপন্থী চেহারাই উন্মুক্ত হলো। এরপরও সংখ্যালঘু সুশীলদের সুবিধাবাদী ভূমিকা অসহনীয়।\nসুতরাং বাস্তবতা হলো, ৬৭ বছর ধরে এই ভূখণ্ডে দাঙ্গা-হাঙ্গামায় এককভাবে লাভবান হয়েছে গান্ধী আর মুজিব পরিবার। দুই-একটি ঘটনা বাদে ভারতের সংখ্যালঘুদের ঘাঁটি বরাবরই শক্ত হলেও এপারের সংখ্যালঘুদের অবস্থান ক্রমেই দুর্বল হয়েছে। ওপারে যখন রাষ্ট্রের উচ্চপর্যায়ে সংখ্যালঘুদের প্রতিনিধিত্ব বেড়েছে, এপারে সংখ্যালঘুদের মানবাধিকার আরো বেশি ুণœ হয়েছে। বিষয়টি নিয়ে দিল্লি কখনোই টুঁ শব্দটিও করেনি। আর ’৭১ পরবর্তী সংখ্যালঘুরা ভোটব্যাংক পন্থা বেছে নিয়ে নিজেদের পায়ে নিজেরাই কুড়াল মারল। আমাদের ‘হিন্দু-বৌদ্ধ-খ্রিষ্টান’ মার্কা অথর্ব সংগঠনগুলো সর্বনাশের অন্যতম কারণ। ধর্মীয় সংগঠনগুলো দিকনির্দেশনায় পুরোপুরি ব্যর্থ। কিছু হলেই এরা একটি বিশেষ দলের আঁচলের তলে আশ্রয় খোঁজে, যা তাদের জন্য যেমন আত্মঘাতী তেমনিই ভ্রষ্টাচার। আদর্শভিত্তিক সংগঠন এবং অ্যাক্টিভিজমের অভাবে ’৭১ পরবর্তী দেশে আওয়ামী আশ্রয়-প্রশ্রয়ে নৈতিকভাবে শুকিয়ে মরছে\nসংখ্যালঘুরা। ড. কিং বলেছেন, ‘যারা মৃত্যুর জন্য ভালো কারণ খুঁজে পায় না, বেঁচে থাকার অযোগ্য তারা।’ আমার দেখা সংখ্যালঘুদের বেলায় কথাটি হাড়ে হাড়ে\nএকচোখা বটে। অন্ধ আওয়ামীপ্রীতি এবং ভ্রষ্ট পররাষ্ট্রনীতি দিয়ে আমাদের প্রচণ্ড ক্ষতি করেছে কংগ্রেস। ’৪৬-এর দাঙ্গার পর খুলনা-নোয়াখালীতে গণহত্যা ছড়িয়ে পড়লে ‘গান্ধী’ এসে আগুনে পানি ঢাললেন। এরপর ডজনখানেক যুদ্ধ-দাঙ্গায় আগুনে ঘি ছাড়া আর কী ঢাললো কংগ্রেস? ’৪৭-এর মতো মাইগ্রেশন ক্রাইসিস হবে জেনেও, ’৭১-এ পুরনো প্রতিশোধ নিয়েই ছাড়ল বাপকা বেটি। ফলে স্বাধীন দেশেও সংখ্যালঘু অসুখটি ’৭১ পূর্ববর্তী অবস্থার চেয়ে খারাপ। তখন অন্ধকারে যত হেটক্রাইম হতো, এখন দিনের আলোয় হয় তার চেয়ে বেশি। তখন তুলকালাম হতো, এখন হয় না। শরণার্থীদের বিরাট অংশ হাওয়া। ’৭৩-৭৫ জুড়েই রীবাহিনীর ভ্রষ্টাচারে মাইগ্রেশনের উত্তাপে একটি কথাই স্পষ্ট, মুক্তিযুদ্ধ হলেও স্বাধীন ভূখণ্ডের প্রতি কারণে বা অকারণে তেমন আস্থা জানায়নি হিন্দুরা। তবে যে কারণেই হোক, মিশন বরাবরই অব্যাহত রেখেছে। সমস্যা হলো, ধর্মনিরপেতা আর অসাম্প্রদায়িকতার কুইনাইন দিলেই গণতন্ত্র বা সংখ্যালঘু অসুখ ভালো হয় না। তবে মানুষ মারা গণতন্ত্রের মাশুল দিচ্ছে সংখ্যালঘুরাই বেশি। ওদের পিপীলিকা মস্তিষ্কে এসব ঢোকে না। আমার অভিজ্ঞতায়, ওপারে ’৬৪-এর হজরতবাল, ’৯২-এর বাবরি মসজিদ, ২০০২-এর গুজরাট ধরনের ঘটনা না ঘটালে এপারের সংখ্যালঘুরা হয়তো তেমন সাম্প্রদায়িক হতো না। সাথে সাথে এ কথা সত্যও, ভারতীয়রা খুঁচিয়েছে বলেই বারবার উত্তপ্ত হয়েছে কিছু অঞ্চল। কিন্তু তার মানে এই নয় যে, কিছু হলেই লেজ তুলে দৌড়াতে হবে। অর্থাৎ ৬৭ বছরেও এরা যেমন সাবালক হলো না তেমনই এই ভূখণ্ডের রাজনীতি জঙ্গলই থেকে গেল।\nএ দিকে অবৈধ মাইগ্রেশনে ভারতের ভূমিকা এবং ভ্রষ্ট পররাষ্ট্রনীতি মাইগ্রেশনকে শুধু তীব্রই করেনি, একটি\nশান্তিকামী জাতিকে বিস্ফোরোণমুখীও করেছে। সীমান্তের ওপারে পৌঁছলেই ভোটার কার্ড দিয়ে রেকর্ড করেছেন বাবু জ্যোতি বসু। ফলে দাঙ্গা-হাঙ্গামায় রুখে দাঁড়ানোর বদলে বারবারই সুবিধাবাদীর পথ বেছে নিয়েছে সংখ্যালঘুরা। একমাত্র যুদ্ধকালীন ছাড়া মাইগ্রেশনের এমন দৃষ্টান্ত পৃথিবীর কোথাও নেই। …গভীর রাতে বসতভিটা ফেলে অপেমাণ গরুর গাড়িতে বাক্সপেট্রা গুছিয়ে ফালাকাটা চলে গেলেন কিশোরীকাকা। গেছেন আরো লাখ লাখ কিশোরীকাকা। পর্যায়ক্রমে বদলে গেলো প্রতিবেশী, সাইন বোর্ড ও মালিকানা। আইয়ুব জামানায় লুকিয়ে থাকা বাড়িবিনিময়, মুদ্রাপাচার এবং সীমান্ত পার করা দালালেরা খুঁজতে থাকল কায়েন্ট। বিনিময়ের পার্টি আনলে দালাল কালিবাবুকে বাবার সাফ জবাব- না। অথচ নোয়াখালী, কুমিল্লা, সোনারগাঁও… কিছু বিচ্ছিন্ন এলাকা বাদে মাইগ্রেশনের মতো ভয়াবহ কিছু না ঘটায় এই হারে দেশত্যাগ যেমন দুঃখজনক তেমনই মাতৃভূমির সাথে বেঈমানি। যখন আরো বড় হতে থাকল কলকাতার পার্কসার্কাস, চোখের সামনে ছোট হয়ে গেল আমার কৈশোরের দত্ত, বণিক, ঘোষপাড়া। ৪২ ভাগ কমে ৯ ভাগ এবং ২.৬ মিলিয়ন একর শত্র“সম্পত্তির কোনো গবেষণা হলো?\nকিন্তু এত কিছুর পরও মাইগ্রেশন নীতিতে গান্ধী বা মুজিব, এক ফোঁটা কালিও খরচ করলেন না! বরং শত্র“সম্পত্তিকে অর্পিতসম্পত্তি বানিয়ে ভূমিদখল এবং নির্যাতনের অনুকূলে দ্বিতীয় দফা বন্দোবস্ত হলো। ’৭১-কে কেন্দ্র করে আরো মানুষ দেশান্তরি হলো। ’৭১ এদের স্বস্তি দিতে ব্যর্থ বলেই এই ধারা অব্যাহত থাকার অন্যতম কারণ। যা বলতে চাইছি, বিনিময়ের সুযোগ পেলেও বাবা কিংবা শুধাংশু রায় কোথাও যাননি; কিন্তু পরাজয়ও মানেননি। এসব দেখেই কাটল জীবনের প্রথম ২৫ বছর। সুতরাং এপারের ইস্যুতে দিল্লি যদি আগাগোড়াই নিরপে ভূমিকা নিতো, ৫৬ হাজার বর্গমাইলের পরিস্থিতি অন্যরকম হতো। মনে হয় এই ভূখণ্ডকে তাদের স্বাধীন ভাবতে কষ্ট হয় কিংবা ভাবেন না বলেই আগ্রাসন।\nবাস্তবে ‘হলোকাস্ট’ নয় বরং ‘দেশ বিভাগই’ বিশ্বের সবচেয়ে বড় মানবিক দুর্যোগ। মাত্র ছয় মাসে প্রায় ১৫ মিলিয়ন মাইগ্রেশন, দেড় মিলিয়ন খুন, এক মিলিয়ন নিখোঁজ, এরই ধারাবাহিকতায় ’৫০, ’৬৪, ’৯২-এর রায়ট… বৌদ্ধবিহার, মালোপাড়া। তবে “হলোকাস্টের ইতিহাস দিন দিনই আরো উত্তাপ ছড়ালেও পৃথিবীতে আমরাই একমাত্র জাতি যারা মু্িক্তযুদ্ধের জন্য সব শক্তি ব্যয় করছি; কিন্তু দেশ বিভাগের মতো মুক্তির প্রথম সংগ্রামকে কবর দিয়েছি।’ খুন, ধর্ষণ, জ্বালাওপোড়াও, ধর্মীয় আগ্রাসন… মনে রাখতে হবে, আজকের ক্রাইসিসের গোড়া ’৪৭। এই ইতিহাস লুকিয়ে মালোপাড়ার সমাধান হবে না। ইতিহাস সাক্ষী, নেহরুর কঠোর অবস্থানের কারণেই দেশ বিভাগ, অন্যথায় তিন মুণ্ডু দানবের পয়দা হতো না। গাছের গোড়া কেটে পানি ঢাললে সংখ্যালঘু অসুখের চিকিৎসা সম্ভব নয়। তবে এ কথাও ঠিক, বৈষম্য সর্বত্রই। তার মানে এই নয় যে, কথায় কথায় পালাতে হবে। ১৯৬৫ সাল পর্যন্ত সাদা এবং কালোদের এক বাসে বসার বিরুদ্ধে আইন ছিল। শূদ্রের ছোঁয়া লাগলে ব্রাহ্মণের জাত যায়। ধনী-গরিবের বৈষম্যের জন্য কুখ্যাত বাংলাদেশ। প্রশ্ন, সংখ্যালঘুদের মেরুদণ্ডের হাড় সোজা না বাঁকা? যা বলতে চাইছি, আমার বাবা কিংবা রায়বাবুরা সারা জীবন দাঁড়িয়েই ছিলেন কারণ তারা জানতেন, দাঁড়িয়ে না থাকলে পিঠের ওপর চড়ে বসতে পারে, তাই বসার বদলে সারা জীবন দাঁড়িয়েই কাটিয়েছেন।\nএকি কথা! রাষ্ট্রীয় পরিচয় এবং ভূমির অধিকার নিয়ে ইসরাইল-ফিলিস্তিনের মধ্যে যুদ্ধ চললেও এসব প্রশ্নে উভয় দেশেরই নির্দিষ্ট পররাষ্ট্রনীতি আছে, যে কথা আমরা বলতে পারি না। ইসরাইলের অনুমতি ছাড়া একজন ফিলিস্তিনিও সীমান্ত পার হতে পারবে না; কিন্তু আমাদের মেঘালয় আর হিলি বন্দর অবৈধ মাইগ্রেশনের রেকর্ড ভেঙেছে। সুতরাং সব দুর্যোগের জন্য অতীতে মুসলিম-লীগ, এই দাগে জামায়াত-শিবিরের ওপর দায় চাপানো পাগল বা প্রতিবন্ধীর পরিচয়। সে জন্য ভালো ডাক্তার আনতে হবে। অন্যথায় রোগী মারা যাবে। সরকার মনে করে, সব রোগেরই ওষুধ কুইনাইন অর্থাৎ বন্দুকের নলের জোরে গণতন্ত্রের অসুখ সারাবে। তা কী করে সম্ভব?\nওদের কি লাজ-লজ্জা নেই! এই দাগে প্রকাশ্যে ভোটারদের মৌলিক অধিকার হরণে অংশ নিয়ে বড়ই অন্যায় করল ভারত। এতে সংখ্যালঘুদের নিরাপত্তা আবারো প্রশ্নবিদ্ধ হলো। অস্থিরতা বাধিয়ে রেখে নিজেদের এজেন্ডা দ্রুত বাস্তবায়ন করতে চাইছে দিল্লি। তাই সামান্য বিরতি দিয়ে নির্বাচনের পরেই চাহিদার তালিকা নিয়ে আবারো হাজির পঙ্কজ শরণ। ব্যবসায়ীর জাত এরা, বাঘ চড়েছে আওয়ামী লীগের পিঠে, ব্রিটিশ রাজদের মতোই সহজে নামছে না। আগেও বলেছি, ছোট বেনিয়ার হাত থেকে পড়েছি বড় বেনিয়ার হাতে। সুতরাং দিন দিনই ভারতবিরোধী সেন্টিমেন্ট আরো ঘনীভূত হওয়ার কারণ ফেলনা নয়। ঠিক সময়মতোই বিগড়ে যায় এই ভূখণ্ডের মানুষ। কারাগার ভরে ফেললেও এই সেন্টিমেন্ট আর দাবিয়ে রাখা সম্ভব নয়। ইতিহাস সাক্ষী, দেশ বিভাগের গণহত্যা হলোকাস্টের চেয়েও বড়। ৫ জানুয়ারিতে সরকার যেমন নিজের পায়ে নিজেই কুড়াল মারল তেমনিই ভারতবিরোধী সেন্টিমেন্টের ঊর্ধ্বগতিতে আবারো বিষফল ভোগ করতে হতে পারে দিল্লিকে এবং ভোগ করবে সংখ্যালঘুরাও।\nএই দফায় উপনিবেশবাদ কায়েমে ১৬ কোটি মানুষের বুকে জগদ্দল পাথরের মতো চেপে বসেছে এরা। ফলে উদ্ভূত সাম্প্রদায়িকতা মাথাচাড়া দেয়ার সুযোগ নিচ্ছে উভয় দেশ। দিল্লি আমাদের মঙ্গল চায় না, সম্পদ চায়। বাংলাদেশকে এরা ইরাক-আফগানিস্তানের চোখে দেখতে শুরু করেছে। নাগরিকদের মধ্যে দাঙ্গা বাধিয়ে দিয়ে কর্তৃত্ব করছে ‘জলে-স্থলে-বন্দরে’। জোর করে চাপিয়ে দেয়ার রেকর্ড ভাঙছে। বঞ্চনা আর আধিপত্যবাদে রাখাঢাক নেই। সিকিম প্রথা এখানেও চালু করতে চাইছে কংগ্রেস। এদের হিটলারিক কর্মকাণ্ডে হিটলারেরই প্রেতাত্মা, যা তারা উত্তরাধিকার সূত্রে পেয়েছে ’৩০-এর দশক থেকে যখন ব্রিটিশ খেদাও আন্দোলনের বেশির ভাগ নেতাই হিটলারের দরগার মুরিদ। হিমলার, হেস, হিটলারের ছিল হিন্দুস্তানপ্রীতি এবং নাজি পার্টির মনোগ্রামটি বৈদিক, কাপালিক শিবসেনাদের কপালেও হিটলারের ‘সোয়াস্টিকা’… যা ভিন্ন আলোচনা। ভারতের সন্ত্রাস বিশ্ব জানে। হাসিনা ভুললেও গুজরাটের দাঙ্গার কথা ভোলেনি ‘স্টেট ডিপার্টমেন্ট’। মোদিকে তারা ভিসাই দিলো না। আর চরমপন্থীদের হাতে বাবরি মসজিদের ঘটনা তো এপারের সংখ্যালঘুদের জান খারাপ করে ফেলেছে। খুনিদের ওপর ভর করে ডাইনেস্টি কায়েম!\nআসল কথা, খালেদার ৯০ ভাগ জনপ্রিয়তা দিল্লির আরশ কাঁপিয়ে দিয়েছে। দূতিয়ালি করতে আসা সুজাতা সিংদের অভ্যন্তরীণ বিষয়ে লজ্জাহীন হস্তেেপ আমার বিশ্বাস, অন্য যেকোনো গণতান্ত্রিক দেশ হলে অবশ্যই বের করে দিতো। ‘আমরা লজ্জাহীন বলেই ওরা কাপড় খুলে ফেলেছে।’ রাজনীতির তলে ‘মন’ বলে একটি বিষয় আছে যা কখনো কখনো ব্যক্তির মতার বাইরে চলে যায়। ’৭০-এর দশকে রাশিয়াকে শিক্ষা দিতে ‘তালেবান’ সৃষ্টি করা মার্কিনিরাই এখন যুদ্ধ করছে তালেবানদের বিরুদ্ধে। কেন করছে? সুতরাং সন্ত্রাসহীন দেশে সন্ত্রাসের নামে ৯ আর ১০ ভাগের মধ্যে যে গণ্ডগোল বাধাল, এর মূলে দিল্লির গোয়েন্দা কৌশল। সিআইয়ের পরেই ওদের মতা। সুতরাং সুজাতা সিংদের কারণে জঙ্গিবাদের উত্থান হলে ভবিষ্যতে মার্কিনিদের মতোই মাশুল দিতে পারে ভারত। আরএসআর, বিজেপি, শিবসেনাদের মতো পরীতি সন্ত্রাসীদলগুলো যে দেশে প্রকাশ্যে রাজনীতি এবং নির্বাচন করে, তাদের মুখে সন্ত্রাসের অভিযোগ মানায়? ’৯২-এর ম্যাসাকারে সক্রিয় অংশ নিয়েছে শিবসেনা আর বিজেপির খুনি কাপালিকরা। বোম্বের ত্রাস এরা, আজব্দি প্রকাশ্যে সন্ত্রাসী করছে প্রয়াত ‘বালঠাকরের’ সেনাসৈন্যরা। এদের হাতে কেন্দ্রীয় সরকার পর্যন্ত জিম্মি। সুতরাং সুজাতার সন্ত্রাস প্রলাপ এখানেই বন্ধ হয়ে যায়।\nপূর্ববর্তী Previous post: পুলিশি রাষ্ট্রের চিহ্ন\nপরেরটি Next post: অপারেশন মাইনোরিটি – সংখ্যালঘু নির্যাতনে কার কী অবদান : ২


সরকারকে কর্নেল অলির পরামর্শ | Ctg Times | Latest Chittagong News\nসরকারকে কর্নেল অলির পরামর্শ\nচট্টগ্রাম, ২০ আগস্ট (সিটিজি টাইমস): প্রতিহিংসা ও প্রতিশোধ বাদ দিয়ে গণতান্ত্রিক পদ্ধতিতে রাজনীতি করতে সরকারের প্রতি আহ্বান জানিয়েছেন লিবারেল ডেমোক্রেটিক পার্টির চেয়ারম্যান ড. কর্নেল (অব.) অলি আহমদ বীর বিক্রম। একই সাথে সরকারকে দ্রুততম সময়ে সকল দলের অংশগ্রহণে জাতীয় নির্বাচনের ব্যবস্থা করতে বলেন তিনি।\nবৃহস্পতিবার এমন আহ্বান জানিয়ে গণমাধ্যমে তিনি বিবৃতি দিয়েছেন।\nসরকারের শীর্ষ ব্যক্তিরা তার কথাগুলো মনোযোগ সহকারে পড়বেন এবং বিবেচনা করবেন বলে তিনি আশাবাদ ব্যক্ত করেন।\nবিবৃতিতে তিনি অভিযোগ করে বলেন, “সুশাসন ও ন্যায়বিচার থেকে দেশের জনগণ বঞ্চিত। মানুষের বাক স্বাধীনতা ও মৌলিক অধিকার নেই। দেশে অহরহ ঘটছে গুম, খুন, ধর্ষণ, অপহরণের মতো ঘটনা। সমগ্র দেশে এক ধরণের আতঙ্ক, অস্থিরতা ও ভীতিকর পরিস্থিতি বিরাজ করছে। ”\nবর্তমান সরকার রাজনীতি এবং রাজনীতিবিদদের নিয়ন্ত্রণ করার চেষ্টা করছে এমন অভিযোগ করে তিনি বলেন, “অতীতে কেউ রাজনীতিকে নিয়ন্ত্রণ করতে পারেনি, বর্তমানেও কেউ পারবে না। আশা করি সরকার আমার কথাগুলো মনোযোগ সহকারে পড়বেন এবং বিবেচনা করবেন। প্রতিহিংসা ও প্রতিশোধের রাজনীতি থেকে বেরিয়ে এসে গণতান্ত্রিক পদ্ধতিতে রাজনীতি করবেন।”\nতিনি ২০ দলীয় জোটের সকল নেতাকর্মীর মুক্তি দাবি করে বলেন, আইন শৃঙ্খলা রক্ষায় সরকারের গত দু’য়েক দিনের কিছু কিছু পদক্ষেপ প্রশংনীয়। আমরা আশা করবো সরকার গ্রেপ্তারকৃত ২০ দলীয় জোটের সকল নেতাকর্মীদের মুক্তি দিয়ে যত দ্রুত সম্ভব সব দলের অংশগ্রহণে জাতীয় নির্বাচনের ব্যবস্থা গ্রহণ করবেন।


২৪০০ মেগাওয়াট বিদ্যুৎ উৎপাদনের লক্ষ্যে চুক্তি :: BanglaNews24.com mobile\nসোনারগাঁওয়ে বিদ্যুৎ উৎপাদনের লক্ষ্যে চুক্তি স্বাক্ষর। ছবি: বাংলানিউজ\nঢাকা: দেশে দুই হাজার ৪০০ মেগাওয়াট বিদ্যুৎ উৎপাদনের লক্ষ্যে চুক্তি স্বাক্ষর করেছে সামিট করপোরেশন মিটসুবিসি এবং জি.ই। এ চুক্তিতে ব্যয় ধরা হয়েছে ২৪ হাজার কোটি টাকা।\nবুধবার (১১ জুলাই) দুপুরে রাজধানীর হোটেল সোনারগাঁওয়ে এ চুক্তি স্বাক্ষরিত হয়।\nএসময় সামিট করপোরেশনের চেয়ারম্যান মো. আজিজ খান, বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ, প্রধানমন্ত্রীর বিদ্যুৎ, জ্বালানি ও খনিজসম্পদ বিষয়ক উপদেষ্টা তৌফিক-ই-ইলাহী এবং মিটসুবিসি ও জি.ই’র কর্মকর্তারা উপস্থিত ছিলেন।\nসামিট করপোরেশনের চেয়ারম্যান মো. আজিজ খান বলেন, বাংলাদেশের এ বিদ্যুৎ উৎপাদন কেন্দ্রগুলো হবে অত্যন্ত আধুনিক মানের। আর প্রাইভেট সেক্টরে এতো বড় কাজ করতে পেরে আমরা আনন্দিত। সরকারের সহযোগিতায় ভিশন-২০২১ এবং ২০৩০ এর অংশ হিসেবে এমন কাজ করতে পেরে আমরা সরকারের কাছে কৃতজ্ঞ।\nনসরুল হামিদ বলেন, ৪৫ বছরের ইতিহাসে এ চুক্তিই বাংলাদেশের প্রাইভেট সেক্টরে সব থেকে বড় বিনিয়োগের চুক্তি। বর্তমানে আমাদের ৬০ হাজার মেগাওয়াট বিদ্যুতের প্রয়োজন। এ চুক্তি বাস্তবায়িত হলে আমরা দুই হাজার ৪০০ মেগাওয়াট\nবিদ্যুত দেশেই পাবো। আশা করি খুব শিগিরই পাওয়ার ও এনার্জি সেক্টরে বড় পরিবর্তন আসবে।\nতৌফিক-ই-ইলাহী বলেন, বাংলাদেশের ইতিহাসে এতো বড় বিনিয়োগ দেশের জন্য অনেক বড় সম্ভাবনার দ্বার উন্মোচন করলো। আমরা চাই এ ধরনের কাজে আরও প্রাইভেট সেক্টর এগিয়ে আসুক। আমদের দেশের ইঞ্জিনিয়াররাও এখন অনেক ভালো করছেন। এটা আমাদের একটা বড় প্রাপ্তি। তরুণ সমাজ এগিয়ে আসছে, তারই এ দেশকে আরও সমৃদ্ধ করবে।\nবাংলাদেশ সময়: ১৭০৫ ঘণ্টা, জুলাই ১১, ২০১৮\nনব্য রাজাকারদের তালিকা তৈরির আহ্বান


বিভিন্ন স্থানে বিএনপি-জামায়াত নেতাকর্মীসহ আটক ১৫৬\nবিভিন্ন অভিযোগে পুলিশের অভিযানে বুধবার সারা দেশে ১৫৬ জনকে আটক করেছে পুলিশ। এর মধ্যে বিএনপি-জামায়াতের ১৬ নেতাকর্মী রয়েছে। যুগান্তর প্রতিনিধিদের পাঠানো খবর-\nনীলফামারী : নীলফামারীতে নাশকতা সৃষ্টির আশংকায় বিভিন্ন স্থানে অভিযান চালিয়ে ২৩ জনকে আটক করা হয়েছে। এদের মধ্যে বিএনপি-জামায়াতের ১২ কর্মী রয়েছে।\nচট্টগ্রাম ব্যুরো : বিভিন্ন উপজেলায় সাড়াশি অভিযান চালিয়ে ৮২ জনকে গ্রেফতার করেছে পুলিশ। একই সঙ্গে এসময় ১ হাজার ৮০৫ পিস ইয়াবাও উদ্ধার করেছে। মঙ্গলবার রাতে ও বুধবার ভোরে নগরী ও জেলা পুলিশ অভিযান চালিয়ে তাদের গ্রেফতার করা হয়।\nধামরাই (ঢাকা) : ঢাকার ধামরাই থানার বাউন্ডারি ঘেষা বাগনগর মডেল টাউনে কেঅ্যান্ডকিউ কার্বন রড কারখানার ডিজিএমের বাড়িতে চোরি করার সময় লালমিয়া ও নয়ন মিয়াকে গণধোলাই দিয়ে ধামরাই থানা পুলিশের কাছে সোপর্দ করে। আটক দু’জনের বাড়ি ফরিদপুরের সদর উপজেলায়।\nডিমলা (নীলফামারী) : ডিমলায় নাশকতার চেষ্টার অভিযোগে জামায়াত কর্মী ঝুনাগাছ চাপানি ইউনিয়নের জিয়ারুল হক, দক্ষিণ কাকড়া গ্রামের আবদুল হাদি ও পূর্ব সাতজান গ্রামের আবদুর রাজ্জাককে আটক করা হয়েছে।\nফুলবাড়ীয়া (ময়মনসিংহ) : বিস্ফোরক আইনের মামলায় নাওগাঁও ইউনিয়নের যুবদলের সভাপতি আ. রহিমকে উপজেলার কেশরগঞ্জ বাজার থেকে পুলিশ গ্রেফতার করেছে।\nদামুড়হুদা (চুয়াডাঙ্গা) : চুয়াডাঙ্গার বিভিন্ন এলাকায় অভিযান চালিয়ে কুতুবপুর গ্রামের মো. শাহাদৎ হোসেনের ছেলে মনি, খলিশা গাড়ি গ্রামের ছেলে মৃত আবু বক্করের মনিরুল ইসলাম, ইশ্বরচন্দ্রপুর গ্রামের মৃত মকবুল হোসের ছেলে অকমত, দূর্গাপুর গ্রামের দুদুর স্ত্রী সেলিনা খাতুনকে গ্রেফতার করেছে।\nসাটুরিয়া (মানিকগঞ্জ) : ফেনসিডিলসহ আটককৃতরা হচ্ছে যশোরের আ. রশিদের ছেলে পিকআপচালক রফিকুল ইসলাম ও তার হেলপার আনোয়ার হোসেনের ছেলে মন্টু মিয়া।\nসখীপুর : সখীপুরে খাস জমির পাহাড় কাটার দায়ে পৌরসভার ৫ নম্বর ওয়ার্ডের বাসিন্দা আবুল কাশেমকে আটক করে এক বছরের কারাদণ্ড ও এক লাখ টাকা জরিমানা করেছে ভ্রাম্যমাণ আদালত।\nআখাউড়া : আখাউড়ায় নারী ও শিশু নির্যাতন মামলার ওয়ারেন্টভুক্ত আসামি গোয়াল গাঙ্গাইল গ্রামের আনু মিয়ার ছেলে জামাল উদ্দিনকে আটক করেছে পুলিশ।\nশেরপুর প্রতিনিধি : শেরপুরে মাদক বিক্রি ও সেবনের অভিযোগে ১০ জনকে আটক করে বিভিন্ন মেয়াদে কারাদণ্ড দিয়েছেন ও জরিমানা করেছেন ভ্রাম্যমাণ আদালত। আটককৃতরা হলেন, রুবিনা বেগম ও রকিবুল ইসলাম রনি, হেরোইন রাখা, বালাম মিয়া, হেলাল উদ্দিন, সুজন মিয়া, বিল্লাল হোসেন, আরিফুল ইসলাম, আবদুল আওয়াল, জামাল হোসেন পাগলাকে ও জাকিউল ইসলাম জুয়েল।\nগাইবান্ধা : গাইবান্ধার গোবিন্দগঞ্জ পৌরসভার খানাবাড়ি এলাকার চিহ্নিত ইয়াবা ব্যবসায়ী বিদ্যুৎ চন্দ্র মহন্তসহ জেলার বিভিন্ন স্থান থেকে ২৭ জনকে গ্রেফতার করা হয়েছে।


Woman murders her husban for extra marital affair in Katwa\nPublished by: Tanumoy Ghosal | Posted: July 19, 2019 11:57 am| Updated: July 19, 2019 11:57 am\nধীমান রায়, কাটোয়া: ছেলে অষ্টম শ্রেণিতে পড়ে, আর মেয়ে চতুর্থ শ্রেণিতে। তাদের গৃহশিক্ষকের সঙ্গেই পরকীয়ায় জড়িয়ে পড়েছিলেন এক গৃহবধূ। প্রেমে এতটাই বেপরোয়া হয়ে ওঠেছিলেন যে, প্রেমিকের সঙ্গে ষড়যন্ত্র করে ঘুমের ওষুধ খাইয়ে ও শ্বাসরোধ করে স্বামীকে খুন করতেও হাত কাঁপল না! মনুয়াকাণ্ডের ছায়া এবার পূর্ব বর্ধমানের কাটোয়ায়। অভিযুক্ত মহিলা ও তার প্রেমিককে গ্রেপ্তার করেছে পুলিশ। তদন্তকারীদের দাবি, জেরায় অপরাধ স্বীকার করেছে ধৃতেরা।\n[ আরও পড়ুন: পুলিশকর্মীর সঙ্গে পরকীয়া, প্রেমিকের সঙ্গে স্ত্রীর বিয়ে দিয়ে দিলেন যুবক]\nকাটোয়ার বিজয়নগর গ্রামে বাড়ি সুজিত মণ্ডলের। এলাকার মিষ্টির দোকানে কাজ করতেন তিনি। স্ত্রী ও দুই সন্তানকে নিয়ে ভরা সংসার। একমাত্র ছেলের সঙ্গে কাছেই থাকতেন সুজিতের বাবাও। পরিবারের লোকেদের দাবি, বুধবার রাতে খাওয়া-দাওয়ার পর স্ত্রী ও দুই সন্তানের সঙ্গে নিজের ঘরেই শুয়েছিলেন সুজিত। কিন্তু বৃহস্পতিবার বেলা গড়িয়ে গেলেও ঘুম আর ভাঙেনি। শেষপর্যন্ত ঠেলাঠেলি করতে গিয়ে তাঁরা বুঝতে পারেন, সুজিত মারা গিয়েছেন। ঘটনাটি জানাজানি হতেই চাঞ্চল্য ছড়িয়ে পড়ে এলাকায়। মৃতদেহটি উদ্ধার করে ময়নাতদন্তে পাঠায় কাটোয়া থানার পুলিশ।\nকিন্তু, কীভাবে মারা গেলেন সুজিত মণ্ডল? বউমা শম্পার বিরুদ্ধে ছেলেকে খুনের অভিযোগ দায়ের করেন মৃতের বাবা। জ্যোতিষচন্দ্র মণ্ডলের বক্তব্য, তাঁর নাতি ও নাতনিকে বাড়ি এসে পড়াতেন নয়ন পাল নামে গ্রামের এক যুবক। তাঁর সঙ্গে বিবাহ-বর্হিভূত সম্পর্ক জড়িয়ে পড়েছিলেন সুজিতের স্ত্রীর। প্রতিরাতে স্বামী, এমনকী দুই সন্তানকেও ঘুমের ওষুধের খাইয়ে প্রেমিকের সঙ্গে অবাধে মেলামেশা করতেন ওই গৃহবধূ। এই নিয়ে বাড়িতে অশান্তিও হত। তদন্তকারীদের দাবি, বুধবার রাতে সুজিতকে মেরে ফেলার জন্য চপ-মুড়ির সঙ্গে পাঁচটি ঘুমের ওষুধ খাইয়েছিলেন শম্পা। কিন্তু তাতেও শেষরক্ষা হয়নি। বৃহস্পতিবার ভোরের দিকে ওই গৃহবধূ বুঝতে পারেন, তাঁর স্বামী তখনও বেঁচে আছেন। এরপর প্রেমিক নয়নকে খবর পাঠান তিনি। দু’জনে মিলে বালিশ দিয়ে শ্বাসরোধ করে সুজিত মণ্ডলকে খুন করেন। বৃহস্পতিবার রাতেই অভিযুক্ত শম্পা মণ্ডল ও তার প্রেমিক নয়ন পালকে গ্রেপ্তার করে পুলিশ।\n[ আরও পড়ুন: অধ্যাপকের শাস্তি চেয়ে পোস্টার, ফের শোরগোল বর্ধমান বিশ্ববিদ্যালয়ে]\nছেলে অষ্টম শ্রেণিতে পড়ে, মেয়ে চতুর্থ শ্রেণিতে। তাদের গৃহশিক্ষকের সঙ্গেই পরকীয়া জড়িয়ে পড়েছিলেন এক গৃহবধূ।\nপ্রেমে এতটাই বেপরোয়া হয়ে ওঠেছিলেন যে, প্রেমিকের সঙ্গে ষড়যন্ত্র করে স্বামীকে খুন করতেও হাত কাঁপল না ওই মহিলার!


প্রকাশিত: ০৬:০২ পিএম, ০৮ ডিসেম্বর ২০১৮\nবাগেরহাট-২ আসনে আওয়ামী লীগের প্রার্থী হলেন প্রধানমন্ত্রীর ভাতিজা শেখ সারহান নাসের তন্ময়। তিনি আওয়ামী লীগের রাজনীতিতে আসায় দলের নেতাকর্মী ও সমর্থকরা যেমন উজ্জীবিত তেমনি সাধারণ মানুষ উৎফুল্ল।\nশেখ পরিবারের সদস্য হিসেবে তন্ময় নির্বাচনে অংশ নেয়ায় তিনি যেখানে যাচ্ছেন দলমতের ঊর্ধ্বে থেকে সবাই একনজর দেখার জন্য ভিড় করছেন।\nএকাদশ জাতীয় সংসদ নির্বাচনে সারাদেশে বিভিন্ন রাজনৈতিক দল থেকে যেসব প্রার্থী অংশ নিচ্ছেন তাদের মধ্যে শেখ তন্ময় সর্বকনিষ্ঠ।\nসব মিলিয়ে বঙ্গবন্ধু পরিবারের কনিষ্ঠ সদস্য তন্ময় শুধু বাগেরহাটে নয়; সারাদেশে এখন আলোচিত নাম। তন্ময় সামাজিক যোগাযোগ মাধ্যম ফেসবুকেও খুবই জনপ্রিয়।\nপ্রতিদিন নতুন নতুন ভিডিও ও ছবি আপ হওয়ার সঙ্গে সঙ্গে ভাইরাল হন তিনি। রাজনীতিতে আসা, ভবিষ্যতে দেশ নিয়ে তার ভাবনা কী এসব বিষয় জানতে তার মুখোমুখি হন আমাদের প্রতিনিধি। দেশ ও রাজনীতি নিয়ে শেখ সারহান নাসের তন্ময়ের ভাবনার চুম্বক অংশ নিচে তুলে ধরা হলো;\nহঠাৎ আপনার রাজনীতিতে আসার কারণ?\nশেখ তন্ময়: বঙ্গবন্ধুর আদর্শ উপলব্ধি করে বড় হয়েছি। বর্তমান প্রধানমন্ত্রী শেখ হাসিনার অনুপ্রেরণায় রাজনীতি করতে আগ্রহী হয়েছি। আমার ছোট ফুফু শেখ রেহানা রাজনীতিতে আসতে আমাকে সাহস জুগিয়েছেন। বাবা শেখ হেলাল উদ্দীন দুই যুগ ধরে রাজনীতিতে আছেন। শৈশব থেকে পরিবারের মধ্যে দেখে আসা রাজনীতির চর্চা আমাকে রাজনীতিতে আসতে উদ্বুব্ধ করেছে। প্রার্থী ঘোষণা হওয়ার পর দলের মধ্যে একতা শক্তিশালী হয়েছে। আমি নিজে যে কোনোদিন রাজনীতিতে সক্রিয় হব, জড়িয়ে পড়ব বুঝতে পারিনি। রাজনীতিতে আনুষ্ঠানিকভাবে এসে দলের নেতাকর্মী সমর্থকদের ভালোবাসা পেয়ে আমি সত্যি আনন্দিত। আমাকে পেয়ে তারা অনেক প্রত্যাশা নিয়ে কাজ করছেন। আমি যাতে বাগেরহাটের রাজনীতিতে সুস্থ, সুন্দর ও শান্তিপূর্ণ পরিবেশ তৈরি করতে পারি এমনটা প্রত্যাশা করছেন ভোটাররা।\nরাজনীতিতে যেটা হয় তাহলো নির্বাচন আসলে মানুষের মধ্যে একটা ভয়ভীতি কাজ করে। ২০০১ সালের নির্বাচনে জামায়াত-বিএনপি জোট বিজয়ের পর দেশের সংখ্যালঘুদের ওপর নির্যাতন করা, দলীয় নেতাকর্মীদের হত্যা, নির্যাতনসহ জঙ্গিবাদের উত্থান ঘটে। ২০০১ সালের নির্বাচনে আওয়ামী লীগের নেতাকর্মীদের মাঠে ঠিকমতো কাজ করতে দেয়া হয়নি। একাদশ সংসদ নির্বাচনের পরিবেশ গত কয়েকটি নির্বাচনের থেকে অনেক ভালো। বর্তমান সরকার নির্বাচনের জন্য সুন্দর একটা পরিবেশ তৈরি করেছেন। উদাহরণ হিসেবে যদি বলি, আমার প্রতিপক্ষ প্রার্থীরা এই নির্বাচনে নির্বিঘ্নে ভোটারদের বাড়ি বাড়ি যাচ্ছেন, জনসংযোগ করছেন। তাদের আমরা কোনো বাধা দিচ্ছি না।\nএমপি নির্বাচিত হলে আপনার ভবিষ্যৎ পরিকল্পনা কী?\nশেখ তন্ময়: আমি তরুণ প্রজন্মের প্রতিনিধি। প্রথমবারের মতো আওয়ামী লীগ আমাকে বাগেরহাট-২ (সদর-কচুয়া) আসনে মনোনয়ন দিয়েছে। তরুণ প্রজন্মের জন্য শেখ হাসিনা অনেক উদ্যোগ নিয়েছেন। তথ্য প্রযুক্তিতে তরুণ উদ্যোক্তা তৈরিতে তরুণদের প্রশিক্ষণ দেয়া হচ্ছে। গ্রামাঞ্চলের তরুণ-তরুণীরা যাতে উচ্চতর ডিগ্রি নিতে পারেন সেজন্য আগামীতে প্রত্যেক জেলায় একটি করে বিশ্ববিদ্যালয় গড়ে তোলার পরিকল্পনা রয়েছে। এই সরকার আবার ক্ষমতায় গেলে অর্থনীতির অগ্রযাত্রাকে অব্যাহত রাখতে তরুণদের বেকারত্ব ঘোচাতে নতুন নতুন কর্মসংস্থানের ব্যবস্থা করতে নানামুখী পদক্ষেপ নেয়া হবে। আমি সাংবাদিকতা বিষয়ে পড়াশোনা করেছি। সাংবাদিকতা বিভাগের শিক্ষার্থী থাকাবস্থায় আমি কলাম লিখতাম। আমার উচ্চতর ডিগ্রি সাংবাদিকতার ওপর। আধুনিক গণতান্ত্রিক রাষ্ট্রে গণমাধ্যম জাতির চতুর্থ স্তম্ভ হিসেবে বিবেচিত। রাষ্ট্র পরিচালনার ক্ষেত্রে গণমাধ্যমের গুরুত্ব অপরিসীম।\nগণমাধ্যমে যারা কাজ করেন তাদের সবারই একটি দায়িত্ব আছে, আমি যদি ভুল করি তা ধরিয়ে দেয়া। ভালো কাজ জনগণের মাঝে তুলে ধরা। আজকে দেশ এগিয়ে যাচ্ছে, কিন্তু আমাদের কিছু মত পার্থক্য থাকতে পারে, বিরোধীদল আছে, স্বাধীনতা বিরোধী শক্তি আছে। দেশকে সাম্প্রদায়িক শক্তি থেকে বের করে নিয়ে এসে সুন্দর সম্ভাবনাময় দেশ হিসেবে গড়তে চাই। আমাকে দল এখানে মনোনয়ন দিয়েছে। আমার দায়িত্ব কীভাবে বাগেরহাটকে এগিয়ে নিয়ে যাওয়া যায় এবং এখানকার মানুষ শান্তিতে থাকতে পারে। আমার এ পথচলায় ভুলত্রুটি হতে পারে, হবে। তাই আমি চাই আপনারা আমাকে সহযোগিতা করবেন। সরকারের নির্বাচিত জনপ্রনিধিরা বিগত দিনে যেমন ভালো কাজ করেছেন, আমিও নির্বাচিত হয়ে সেই সমস্ত ভালো কাজে নিজেকে যুক্ত করতে চাই। আমার পরিবারের সদস্যরা রাজনীতির বাইরে এসে সাংবাদিকতা, খেলাধুলায় অবদান রেখেছেন। রাষ্ট্র পরিচালনা বা ভালো সমাজ গড়তে যেসব গুণাবলি প্রয়োজন, হয়তো আমার নেই, আমি হয়তো রাজনীতি করি না বা মাঠে ভালো স্লোগান দিতে পারি না। তবে মানুষের উন্নয়নে কাজ করতে চাই, রাজনীতিতে থেকে ভালো গুণাবলি অর্জন করতে চাই।\nএক্ষেত্রে আপনি কাকে অনুসরণ করবেন?\nশেখ তন্ময়: আমার পরিবার থেকে শেখানো হয়েছে যে যা জানো তা দিয়ে তুমি তোমার দায়িত্ব পালন কর। বর্তমান প্রধানমন্ত্রী ও স্থানীয়ভাবে দলের নেতাকর্মীরা মনে করছেন আমার রাজনীতিতে আসা উচিত, তাই আমি রাজনীতিতে এসেছি। এক্ষেত্রে আমি আমার পরিবারের শিক্ষাকে অনুসরণ করব। রাজনীতিতে না আসলে হয়তো আমি সাংবাদিকতা করতাম অথবা ক্রিকেটার বা সংগীত শিল্পী হতাম। যেহেতু আমি রাজনীতিতে এসেছি আমার ভুলত্রুটি হলে তা ধরিয়ে দেবেন।\nআমি আমার সাধ্য অনুযায়ী দায়িত্ব পালন করে যাব। বাগেরহাটের মানুষ কীভাবে শান্তিতে থাকতে পারে, স্থানীয় জনগণ যেন তাদের উন্নয়ন বুঝে নিতে পারেন, সেজন্য সাংবাদিকদের সহযোগিতা নিয়ে সামনে এগোতে চাই। আপনারা বাগেরহাটের মানুষ, আপনারা জানেন এখানকার মানুষের কী প্রয়োজন, কী প্রয়োজন নেই। আমি নির্বাচনে জয়ী হই বা না হই আপনাদের সঙ্গে নিয়ে আগামীতে এখানে থাকতে চাই।\nএবার সব ধান নৌকায় নিয়ে যাব : নাসিম


Itqaan মোহর এবং প্রসঙ্গ কথা… – Itqaan\nমোহর এবং প্রসঙ্গ কথা…\nবিবাহের দিন তারিখ ধার্য হইবার পর ভাইয়া জিজ্ঞাসা করলো: কি রে, মাহর কত নিবি, ঠিকঠাক করেছিস? আব্বু & পাত্রের বাবা এই বিষয়টা তোদের দুজনের উপর ছেড়ে দিয়েছেন। আমিতো বিয়ে করেছিলাম ফাতেমী মাহর এ, যার বর্তমান মূল্য দেড় লাখ টাকার মত। তোর কী ইচ্ছে?\n– ভাইয়া, আমার তো পুরোটাই মাফ করে দেয়ার ইচ্ছা। বেচারা কেবল নতুন চাকরি পেয়েছে। ফেইসবুকে একটা গল্প পড়েছিলাম সূরা মাহর নিয়ে, এক গরীব সাহাবীর ঘটনা অনুসরণে। সেই থেকে এমন একটা প্ল্যান ছিলো: আমার খুব প্রিয় একটা সূরা, সূরাহ ইব্রাহীম দিয়েই মাহর ফিক্স করি। কি বলো??\n– আচ্ছা, ঠিকাছে, আলেমদের কাছে জিজ্ঞেস করে দেখ উনারা কি বলেন।\nঅতঃপর আলোচনা শেষে যা জানা গেলো: অল্প কিছু সালাফী আলেম বিষয়টাকে অনুমোদন দিয়েছেন, তবে হানাফী আলেমরা একেবারেই এটা মানতে নারাজ। যে সাহাবীর কথা উল্লেখ করা হয়, উনি ছিলেন একেবারেই নিঃস্ব, কিন্তু যে ছেলের সামর্থ্য আছে, রাসূলের সুন্নাহ অনুযায়ী অর্থ দিয়ে মাহর দেয়াটাই বেশি যৌক্তিক। সূরাহ দিতে চাইলে হাদিয়া হিসেবে দেয়া যেতে পারে। অতঃপর….\n– তো কত টাকা নিবি? ফাতেমী?\n– নাহ, দেড় লাখ টাকা, বেশিই হয়ে যায়। দেখি, কম কিছু পাই কিনা।(islamqa.info & আরো কিছু লিংক ঘাটাঘাটির পর) ভাইয়া, উম্মুল মুমিনীনদের অধিকাংশের বিয়ে হয়েছে ৫০০ দিরহামে। আয়িশা রা: এর বিয়ের মাহরও ৫০০ দিরহাম, এটার বর্তমান মূল্য ৩২ হাজার টাকার কাছাকাছি। এটাই আমার সিদ্ধান্ত+ সূরাহ ইব্রাহীম দিতে চাইলে উনি হাদিয়া দিবেন, আমিও তাকে আরেকটি সূরাহ হাদিয়া দিতে চাই: সূরা দাহর/ইনসান।\n– আচ্ছা, আলহামদুলিল্লাহ, এটাই ফাইনাল।\nঅতঃপর আত্মীয়-স্বজনকে জানানো হইলো এবং তাহারা যথারীতি: একটা ডাক্তার মেয়ের বিয়ে কীভাবে ৩২ হাজার টাকায় হতে পারে? যেখানে নরমাল বিয়েই ৫/৭ লাখের নিচে হয়না। এ হতে পারেনা, আমাদের মান-ইজ্জতের ব্যাপার।\nঅন্দর থেকে বিতণ্ডা শুনছিলাম, নিজের বিয়ে, নিজে কথা বলা অশোভন। ভাইয়াকে ডেকে বললাম: তুমি একটু গিয়ে বুঝিয়ে বলো, ৩২ হাজারে যদি মান ইজ্জত না টিকে, তবে ৫/৭ লাখেও টিকবেনা। আমরা অন্যের কাছ থেকে জোর করে সাধ্যাতিরিক্ত টাকা যুলুম করে আদায় করে ইজ্জত বাড়ানোর পক্ষিপাতি না, বরং অন্যের উপর রহম করেই ইজ্জত বাড়াতে চাই। সম্মান দেয়ার মালিক আল্লাহ, আমরা অল্পে তুষ্ট থাকলে তাতেই আল্লাহ সম্মান দেবেন, লোকের কাছে টাকায় বড় হয়ে সম্মানী হতে চাইনা। বিয়েটা আমার, মাহর আমার, এই বিষয়ে অন্তত ছাড় দিতে আমি পারবোনা।\nভাগ্য সাহসীদের পক্ষে, কথাটা ভুল নয়। কিংবা যে আল্লাহর উপর তাওয়াক্কুল করে, আল্লাহই তার পথ বাতলে দেন। ভাইয়া বুঝিয়ে বলাতে ঐ আত্মীয়রা মেনে নিলেন, আর দুই কথা হয়নি, আলহামদুলিল্লাহ।\nবিয়ের আগের দিন পাত্র এসে ভাইয়ার কাছে ৫০০ দিরহামের চেক বুঝে দিয়ে গেলেন। এবং বিয়ে……\nবিঃদ্রঃ আমার এই পোস্টের উদ্দেশ্য, মাহর সংক্রান্ত কিছু বিষয়ে অনেকের পরিকল্পনা বাস্তবায়নে কিছু ইনফো দিয়ে সাহায্য করা। আর অভিভাবক লেভেলের কেউ যদি থাকেন, তারাও হয়তো উৎসাহ পাবেন, তাদের সন্তানদেরকে দ্বীনী বিষয়ে সাহায্য করতে। আর হ্যা, মোটাদাগে একটা গুরুত্বপূর্ণ কথা: মাহর কম নিতেই হবে, এমন নয়। পাত্রের সংগতির মধ্যে যদি কেউ বেশি এমাউন্ট নিতে অথবা দিতে চায়, সেটাও অনুমোদিত। তবে সমস্যা কেবল সাধ্যের অতিরিক্ত চাপিয়ে নাম জশের জন্য অন্যের উপর যুলুম করে বিয়ের মত সহজ বিষয়টাকে কঠিন বানানোতে। কামিয়াবী দ্বীনের মধ্যেই, আল্লাহ আমাদেরকে বোঝার সামর্থ্য দিন, আমাদের সবার জন্য সহজ করুন।\ninfo source: (https://islamqa.info/en/3119)


‘জাতীয় মুক্তি মঞ্চে’ জামায়াতের অংশগ্রহণ নিয়ে অনিশ্চয়তা, বিব্রত অলি! - তাজা খবর\nনিউজ ডেস্ক: জামায়াতসহ ২০ দলীয় জোটের অন্যান্য শরিকদের নিয়ে লিবারেল ডেমোক্রেটিক পার্টির (এলডিপি) সভাপতি কর্নেল (অব.) অলি আহমদ নতুন রাজনৈতিক মঞ্চ গঠন করতে উদ্যোগ গ্রহণ করেছেন।\nকিন্তু দেশের নতুন রাজনৈতিক প্লাটফর্ম ‘জাতীয় মুক্তি মঞ্চ’- এর সভার আহ্বান করলেও সেখানে জামায়াতের অংশগ্রহণ নিয়ে অনিশ্চয়তা তৈরি হয়েছে। সোমবার (১ জুলাই) চট্টগ্রাম প্রেসক্লাবের বঙ্গবন্ধু হলে লিবারেল ডেমোক্রেটিক পার্টির (এলডিপি) সভাপতি অলি আহমদ এর নেতৃত্বাধীন নতুন এই জোটের সভা অনুষ্ঠিত হওয়ার কথা।\nPrevious Post: স্ববিরোধ ও গণবিরোধের জেরে বিএনপির অস্তিত্ব সংকটে, বলছেন বিশেষজ্ঞরা!\nNext Post: পার্বত্য চট্টগ্রাম জনসংহতি সমিতির অভিযোগ বনাম বাস্তবতা


'গত ৫ বছর স্বাধীনভাবে কাজ করেছে দুদক'\nপ্রচ্ছদ » লিড নিউজ ‘গত ৫ বছর স্বাধীনভাবে কাজ করেছে দুদক’\nনিজস্ব প্রতিবেদক । ১৩ মার্চ, ২০১৬ ৬:৪৩ অপরাহ্ণ\tগত ৫ বছর দুর্নীতি দমন কমিশন (দুদক) সব ধরনের প্রভাব থেকে মুক্ত হয়ে স্বাধীনভাবে কাজ করেছে বলে জানিয়েছেন সংস্থাটির বিদায়ী কমিশনার (তদন্ত) মো. সাহাবুদ্দিন চুপ্পু।\nরোববার রাজধানীর সেগুনবাগিচায় দুদকের প্রধান কার্যালয়ে কমিশনের চেয়ারম্যান ও তদন্ত বিভাগের কমিশনারের বিদায়ী অনুষ্ঠানে তিনি এ কথা বলেন। এ সময় দুদকের বিদায়ী চেয়ারম্যান মো. বদিউজ্জামান উপস্থিত ছিলেন।\nদুদক চেয়ারম্যান মো. বদিউজ্জামান ও কমিশনার মো. শাহাবুদ্দিন চুপ্পুর আজ ছিল শেষ কর্মদিবস।\nআগামীকাল সোমবার থেকে নতুন চেয়ারম্যান হিসেবে সাবেক সিনিয়র সচিব ইকবাল মাহমুদ ও কমিশনার হিসেবে সাবেক জেলা জজ এ এফ এম আমিনুল ইসলাম যোগদান করবেন।\nমো. সাহাবুদ্দিন চুপ্পু বলেন, গত ৫ বছর দুদক সব ধরনের প্রভাব থেকে মুক্ত হয়ে স্বাধীনভাবে কাজ করেছে। এই সময় দুদক জনগণের কাছে ইতিবাচক কার্মকাণ্ড নিয়ে পৌঁছে গেছে। পাশাপাশি দুর্নীতিবাজরা দুদকের ভয়ে ছিল।\nতিনি বলেন, আমি ব্যক্তিগতভাবে মনে করি, এই কমিশন যতটা আন্তরিক ছিল তা স্মরণ করতে হবে। দুর্নীতি প্রতিরোধে কমিশনের সবাই ছিল সচেষ্ট।\nকর্তাকর্তাদের উদ্দেশে এই কমিশনার বলেন, দুদকে যারা প্রয়োজনে আসবে তাদের সাথে আপনারা বন্ধুত্বপূর্ণ আচরণ করবেন। আমরা গণশুনানি শুরু করেছি। এর মাধ্যমে বিভিন্ন প্রতিষ্ঠানের দুর্নীতি পরায়ণদের মাঝে ভীতি সঞ্চারিত হয়েছে এবং দুর্নীতি কমতে শুরু করেছে। তাই মনে করি, গণশুনানি দুদকের একটি যুগান্তকারী ঘটনা।\nসভাপতির বক্তব্যে কমিশার (অনুসন্ধান) মো. নাসির উদ্দিন বলেন, দুদকের সব জায়গায় আপনাদের দক্ষতার ছাপ রেখেছেন। আপনাদের এই কমিশন দুর্নীতি দমন ব্যু্ারো থেকে একটি উন্নত পর্যায়ে নিয়ে এসেছে। আমরা আপনাদের দক্ষতা ও বিচক্ষণতা নিয়ে এগিয়ে যাবে।\nতিনি বলেন, সমাজ থেকে দুর্নীতি দূর করতে না পারলেও সহনীয় পর্যায়ে আনতে দেশের মানুষকে সঙ্গে নিয়ে দুর্নীতি বিরোধী অভিযান চালিয়ে যেতে হবে।\nট্যাগঃ দুদক, বদিউজ্জামান, শাহাবুদ্দিন


গ্রহাণুর সাথে সংঘর্ষের পর যা হবে পৃথিবীর\nযেকোনো সময় পৃথিবীর উপর আছড়ে পড়তে পারে বিশাল গ্রহাণু। আর তাতেই ধ্বংস হয়ে যেতে পারে পৃথিবীর বেশ কিছু শহর। বিজ্ঞানীদের কণ্ঠে এমন কথা বারবারই শোনা যাচ্ছে। আর তারই জের ধরে প্রশ্ন উঠছে, তবে কি সেদিন পৃথিবী ধ্বংস হয়ে যাবে? আমরা সবাই কি মারা যাব? এবার সেই প্রশ্নরই উত্তর জানালেন বিজ্ঞানীরা।